
CUVINT ÎNAINTE 


Mai întîi se cer elucidate două întrebări : 

1. Este necesară o literatură de popularizare pe tema 
sexualităţii ? 

2. Care este rolul medicului în acest domeniu ? 

Ne facem partizanii concepţiei în virtutea căreia o 
literatură de popularizare pe tema sexualității se do- 
vedeşte tot mai necesară. Nu credem că au dreptate 
aceia care susțin că omul ca şi celelalte vieţuitoare este 
dotat de natură cu instinctul de reproducere și că, mi- 
nat de acest instinct, este capabil să-şi rezolve singur 
problemele sexuale, nici aceia care sub influenţa unor 
prejudecăţi, în numele „purității“ și „decenţei“, sînt 
înclinați să dramatizeze problema, clamînd : să nu în- 
tinăm sufletul tineretului cu indiscreţii inutile. 

te suficient să amintim că o literatură despre ali- 
mentaţia echilibrată nu ridică nici un fel de obiecţii. Şi 
de fapt este și normal așa, pentru că ştiinţa pune la 
dispoziţia oamenilor toate cuceririle sale, ferindu-i de 
experienţe personale nefericite. Azi, a te hrăni la în- 
timplare, neţinînd seama de normele unei alimentaţii 
raționale, înseamnă a comite în mod deliberat un gest 
ostil împotriva propriei sănătăţi. 

Tot atît de lipsit de sens este să începi activitatea 
sexuală după o „schemă“ proprie, făcînd abstracţie de 

experienţa multor generaţii, pe care ştiinţa o pune Ia 
îndemiînă cu multă dărnicie. Se ştie doar că instinctul 
perpetuării speciei, de care sînt legate preocupările ero- 
tice și sexuale ale omului, exercită o puternică influenţă 
asupra manifestărilor sale biologice și psihice, că el se 
află adînc înrădăcinat în orice individ normal dezvol= 
tat și că, după atingerea maturității, satisfacerea lui 
constituie o condiţie esenţială pentru sănătatea fizică 
și spirituală. 

Bineînţeles, sexualitatea nu este un domeniu exclusiv 
al medicinei. Numeroase alte specialităţi, printre care 
psihologia și pedagogia, au și ele un cuvînt de spus. 
Există persoane — şi nu puţine la număr — care nu 
ajung să consulte medicul niciodată în viaţă pentru 
tulburări în sfera genitală, după cum X sau Y a făcut 
excese alimentare şi a trăit sănătos pînă la 90 de ani. 
Excepţiile pot să confirme regula, dar ele nu constituie 
regula. Regula este că activitatea sexuală trebuie să 
ofere depline satisfacţii, așa cum oferă satisfacţii în- 
deplinirea armonioasă a tuturor funcţiilor organismului, 
conferind aceeași senzaţie de bine care este etichetată 
drept sănătate. Iar ca să putem vorbi de apărarea și în- 
tărirea sănătăţii, nu putem ocoli instituția medicală, 
ştiinţa medicală, pe medic. Cînd şi sub ce formă in- 
tervine medicul în legătură cu sexualitatea ? Ocaziile 
sînt nesfîrşite. Începînd cu supravegherea dezvoltării 
normale din cea mai fragedă vîrstă, cu lecţiile de 
educaţie a sexelor ţinute în școală, cu convorbirile 
educative între patru ochi, în cadrul diferitelor con- 
sultaţii (printre care un loc mai deosebit îl ocupă elibera- 
rea certificatului prenupţial) și terminînd cu diferite 
publicaţii, printre care și cea de faţă, medicul realizează 
o permanentă informare şi — totodată — o discretă 
supraveghere activă. 


Lucrarea de faţă nu-şi poate propune abordarea pro- 
blemelor sexualităţii sub toate aspectele şi cu multiplele 
implicaţii posibile, nu încearcă să prezinte lucruri sen- 
zaţionale şi nici să dea verdicte, 

Ca medic, autorul a selecționat, din mulţimea de în» 
trebări care le sînt puse cu privire la viaţa sexuală, pe 
cele mai frecvente și mai semnificative. Paginile care 
urmează reprezintă strădania de a răspunde la aceste 
întrebări, 


PUŢINĂ ANATOMIE ŞI FIZIOLOGIE 


Printre caracterele sexuale — atit la bărbaţi cît şi la 
femei — unele, zise primare, privesc organele care 
servesc reproducerii. Ele există de la naștere, ațingînd 
o dezvoltare completă la pubertate și mai ales o dată 
cu începutul activităţii sexuale. Totalitatea acestor or- 
gane alcătuieşte aparatul genital, masculin şi, respectiv, 
feminin. 

Celelalte caractere, zise secundare, apar la pubertate, 
ca expresie a sezualizării întregului organism. La fete, 
de exemplu, sînii se dezvoltă, părul devine mătăsos 
coapsele se rotunjesc, apar peri în regiunea pubiană. 
Băieţilor le crește barba, vocea devine mai gravă, forma 
corpului, aspectul muscular devin caracteristice, 

La nivelul vieţuitoarelor celor mai simple, nu există 
nici un organ special destinat reproducerii, nici celule 
germinative Pe o treaptă superioară, apar anumite di- 
ferenţieri, dar nu există încă un contact direct între 
cele două sexe şi întîlnirea celulelor germinative — 
spermatozoidul şi ovulul — se face la întîmplare. La 
formele mai evoluate, superioare, de organizare a vieţii, 


| perfecţionarea şi adaptarea organelor sexuale permite 
| masculului să-și depună spermatozoizii în apropierea . 
| sau în interiorul corpului feminin, întîlnirea celor două 
feluri de celule sexuale, procesul fecundării, realizîn- 
du-se astfel cu mai multă siguranţă, 
Pentru înţelegerea acestui proces la om, sînt necesare 
unele cunoștințe de anatomie. 

Aparatul genital masculin. Principalele sale elemente 
componente sînt: cele două testicule, acoperite de 
un fel de sac, denumit scrot, epididimele, canalele de- 
ferente, veziculele seminale, prostata, penisul. 

Scrotul este o prelungire a pielii, de forma unei pungi. 
El este constituit din numeroase straturi de fibre, vase 
şi nervi, cu rol bine stabilit în protecţia şi funcționa- 
litatea testiculelor. Fibrele musculare, de exemplu, se 


pot contracta, apropiind testiculele de corp în caz de frig, « 


sau se pot destinde, coborîndu-le în caz de căldură. € 
asigură astfel menţinerea unei temperaturi constant. 
necesare testiculelor, care sînt sensibile atît la căldură, 
„cît și la frig. 
Testiculele sînt glande de forma unui ou puţin com- 
“primat lateral, măsurînd aproximativ 5 cm în lungime 
şi 2 cm în lărgime ; sînt constituite dintr-o membrană 
` fibroasă rezistentă şi un număr mare de spaţii (cea. 200), 
. denumite loji piramidale. Fiecare lojă este ocupată de 
niște canale înfășurate ca un ghem (tuburi seminifere), 
care se unesc astfel încît conţinutul lor. ajunge 
într-un singur canal colector, propriu fiecărui tes- 
“icul — epididimul. 
Testiculele fac parte din sistemul de glande +. Ele 
” produc hormoni ? cu un rol important în viața sexuală 
şi în reproducere, 


1 În corpul omenesc funcționează un sistem de glande cu se- 
creție internă (endocrine) dintre care mai importante sînt: 
glanda hipofiză (la baza creierului), glanda tiroidă (pe fața an- 
terioară a gîtului), glandele suprarenale (în apropierea rini- 
chilor), glandele sexuale — testiculele şi ovarele, denumite şi 
gonade, 

2 Prin hormoni se înţeleg substanțele chimice produse de 
glandele cu secreție internă şi transportate prin sînge la diferite 
organe, influențindu-le modul de funcționare. 

Dacă, de exemplu, 
unui tînăr înainte de 
pubertate i se suprimă 
în mod accidental texti- 
culele, nu mai apar ca- 
racterele sexuale secun- 
dare (vocea nu se modi- 
fică, organele sexuale 
rămîn ca de copil, nu se 
mai trezește dorinţa se- 
xuală). 

În cazul extirpării 
testiculelor la un bărbat 
matur, caracterele se- 
xuale secundare nu dis- 
par niciodată complet, 
dar se produc unele mo- 
dificări în dispoziţia psi- 
hologică a individului, 


Dorinţa, sexuală și po-, 


tența virilă pot să se 
manifeste la aceştia încă 
multă vreme după ope- 
raţie. La om, spre deose- 
bire de ceea ce se în- 
tîmplă la celelalte 
viețuitoare, se instalează 
— cu timpul — o eroti- 


Principalele glande cu secreție 
internă + 
1. hipofiza ; -2. tiroida; 3. ti- 


musul (în jurul vîrstei de 
18 ani, el este complet invo- 
luat) ; 4. suprarenalele ; 5. tes- 

ticulele ; 6. ovarele, 


zare corticală, care acţionează concomitent cu aceea 
produsă de impregnarea organismului cu hormoni și 
i se substituie atunci cînd încetează elaborarea hormo- 
nilor. Cît despre actul ejaculării, rolul testiculelor este 
redus la minimum, el constînd în fenomene vasculare, 

secretorii și contractile în regiunea veziculelor semi- 
nale, a prostatei şi a glandelor Cowper. 

În afară de funcția lor de glande cu secreție internă, 
testiculele reprezintă sediul — organul de producere — 
al unei secreţii, care, în formă finită, după ce i se adaugă 
produsele de secreție şi ale altor glande (prostata, ve- 
ziculele seminale), poartă numele de spermă. În spermă 
plutesc spermatozoizii, 

În domeniul reproducerii speciei, natura s-a arăta, 
extrem de generoasă, înzestrind testiculele cu o + E man 
capacitate de producere de spermatozoizi (aproximatuv=-! > 
60-—120 de milioane pe cm? de spermă). Numărul acesta 
uriaş ar putea face pe unii să considere că este vorba 
de o adevărată risipă, mai ales dacă ne gindim, prin 
analogie, la cantităţile considerabile de fire de polen 
comparativ cu numărul ovulelor unei aceleiași flori, sau 
la numărul celulelor fecundante din „lapţii* peștelui 
mascul, eliberate în apă în apropierea locului unde fe- 
mela depune ovulele. -Ţinînd însă seamă de drumul 
pe care trebuie să-l parcurgă spermatozoidul,. precum 
şi de obstacolele pe care le întilneşte pînă ce ajunge 
la locul de întîlnire cu ovulul, această abundență de 
celule reproducătoare nu poate fi considerată, totuşi, 
ca o risipă oarbă din partea naturii, ci dimpotrivă, un 
fenomen strict necesar. 

La majoritatea animalelor inferioare, activitatea testi- 
culelor — cel puţin în ceea ce priveşte producerea de 
spermatozoizi — are un caracter sezonier, fiind limitată 
la cîteva luni pe an. La speciile superioare, ca şi la om 
testiculele produc continuu spermatozoizi. 

Spermatozoizii au fost descriși de către celebrul știe» 
fuitor de lentile şi constructor al primelor microscoape, 
olandezul Anthony wan Leeuwenhoeck (1632-—1723), pe 
baza observaţiilor directe, 

Drumul străbătut 
de spermatozoizi 
prin vagin, uter și 
trompe, pentru a (h 
întilni ovulul. i 


Un spermatozoid măsoară aproximativ a 25-a parte 
dintr-un milimetru şi este format dintr-un cap rotund, 
un. segment intermediar și o coadă lungă și fină. Capul 
și segmentul median conţin elementele importante pen- 
tru reproducere și ereditate, iar coada, datorită mişcări- 
lor sale rapide în toate sensurile, asigură mobilitatea 
„ spermatozoizilor. 

i, În ceea ce priveşte viteza de avansare a sper- 
matozoidului în organele genitale feminine (raportată 
la lungimea corpului acestei minuscule celule), s-a con- 
statat că ea este mult mai mare decît a unui om cu mers 
rapid, egalînd recordul mondial de înot stil Crawl, 
“Marea mobilitate a celulelor sexuale masculine, la care 

se adaugă anumite condiţii create (diverse cercetări au 
arătat că aproximativ la mijlocul ciclului menstrual 
există o perioadă optimă de pătrundere a spermatozoi- 
zilor), permite trecerea lor din vagin în canalul cervcal, 
apoi în cavitatea uterină și, în sfîrşit, în trompă — locul 
unde ar urma să întilnească ovulul. 

Timpul de viaţă a spermatozoizilor după ejaculare 
este limitat, acesta depinzînd, în mare măsură, de tem- 
peratură, Astfel într-un mediu cu temperatura normală, 
spermatozoizii pot rămîne vii 48 de ore și chiar mai 
mult. Căldura le accelerează mișcările, dar le epuizează 
și energia, scurtîndu-le existența. Ținuți la rece, sper- 
matozoizii pot fi păstraţi în viață — inactivi — timp 
de mai multe zile. Pentru a deveni din nou mobili şi 
capabili de fecundare, ei trebuie reîncălziţi. Pe capacita- 
tea spermatozpizilor de a supravieţui în mediul extern 
se bazează însămînţarea artificială. 

Epididimul este situat la baza testiculelor de care este 
strîns ataşat și constă dintr-un canal lung și sinuos 
(6—7 m) atit de înghemuit, încît măsoară numai 5 cm 
în lungime și cîțiva mm în grosime. El poate fi simţit 
la unul din capetele testiculului prin pielea scrotului. 
Canalul epididimar are, în general, grosimea unui fir 
de bumbac, se lărgește ușor spre extremitatea sa in- 
ferioară, terminindu-se brusc într-un canal mai larg, 
denumit canal deferent. El servește la colectarea pro- 
dusului de secreție a testiculelor, inclusiv a spermato- 
zoizilor, asigurîndu-le calea de trecere pînă la nivelul 
canalelor deferente, 

Canalele deferente părăsesc scrotul trecînd printr-un 
fel de ianel (inelul inguinal) şi intră în abdomenul in- 
ferior (pelvis), unde — după ce înconjură vezica uri- 
nară — se întîlnesc cu conductele excretoare ale vezi- 
culelor seminale, formînd canalele ejaculatoare. Această 

dispoziţie face posibil ca în momentul ejaculării vezi- 
culele seminale să-și verse conţinutul prin contracţii 
ritmice în canalele ejaculatoare. 

Veziculele seminale sînt glande care produc o secreție 
filantă, albă-gălbuie, bogată în substanţe nutritive, rolul 
ei fiind acela de a asigura spermatozoizilor energia ne- 
cesară îndeplinirii funcţiei lor biologice. Înainte de 
unirea într-un singur canal — uretra —, cele două ca- 
nale ejaculatoare traversează prostata. 

Prostata este o glandă anexă, situată între vezică şi 
rect; are formă conică, o coloraţie gri-roșiatică și este 
formată din doi lobi. Se apropie de forma și volumul 
unei castane. 

Volumul prostatei variază în cursul vieţii: ru- 
dimentară la copii, ea crește în timpul pubertăţii ca şi 
celelalte organe genitale, atinge maximum de dezvoltare 
în jurul vîrstei de 20 de ani, după care rămîne staţionară 
pînă aproape de 45 de ani. De la această vîrstă, în spe- 
cial spre 55—60 de ani, prostata creşte din nou, uneori 
atingînd un volum dublu sau triplu faţă de cel normal t, 

După 60 de ani, partea prostatei cuprinsă între 
uretră ? și cele două canale ejaculatoare formează un 
al treilea lob sau lobul median, care vine în contact di- 
rect cu vezica urinară. Prostata hipertrofiindu-se (cres- 
cînd mult în volum), presează asupra vezicii în regiunea 
sfincterului, provocînd tulburări urinare. Uneori, da- 
torită compresiunii puternice exercitată de prostată 


tł În perioada vieţii de adult, prostata măsoară aproximativ 
3 cm în lungime, 4 cm în lăţime, cîntărind 20—25 g. 

2 Din punct de vedere anatomic, între aparatul urinar — din 
care face parte şi uretra — şi aparatul genital masculin există 
relaţii foarte strînse, ceea ce explică asocierea tulburărilor uri- 
„nare în multe din afecțiunile genitale şi invers, 

asupra uretrei, urina nu mai poate fi evacuată şi atunci 
Jevine necesară o intervenţie chirurgicală. 

Penisul este organul de reproducere masculin, situat 
la partea inferioară a abdomenului, puternic aderent 
prin baza sa de părțile osoase ale bazinului. Partea li- 
beră se compune dintr-un corp de formă cilindrică şi 
dintr-un cap sau gland la extremitatea căruia se deschide 
uretra, care traversează penisul, servind deopotrivă la 
evacuarea urinei și a spermei (în timpul ejaculării). E! 
este acoperit de o. piele fermă și elastică foarte: mo- 
bilă, în special în porţiunea care acoperă glandul, 
prezentind un repliu, prepuţiul (acesta poate fi excizat, 
îndepărtat, în cadrul unei mici intervenţii chirurgicale, 
denumită circumcizie ë). Șanțul dintre gland şi prepuţiu 
este căptușit cu o mucoasă, umectată de anumite secreţii 
a căror îndepărtare prin spălare constituie un gest 
igienic. j 

Întreaga suprafață a penisului este bogată în termina- 
ţii nervoase, fiind foarte sensibilă la diverşi stimuli, în 
special la cei tactili. 

Penisul este în general flasc. În această stare, prepu- 
tiul acoperă în întregime glandul. Sub efectul excitaţiei 
sexuale însă, penisul își schimbă dimensiunile, se re- 
dresează, devine rigid, dur şi-şi mărește volumul. În 
același timp, prepuţiul se retractă, descoperind glandul 
în parte sau în întregime. Acest fenomen se numește 


3 Circumcizia se pare că este una dintre cele mai vechi in- 
tervenţii chirurgicale, fiind practicată din timpuri preistorice 
în toate părţile lumii. Originea sa nu este sigur cunosculă, dar 
se ştie că a fost considerată ca semn de distincţie între triburi, 
făcea. parte. din ceremonia de iniţiere şi de pregătire a tinărului 
pentru actul conjugal, servea ca o măsură de igienă împotriva 
unor îmbolnăviri produse de anumiţi paraziți și, în sfîrşit, îa- 
deplinea rolul unui rit religios. 5 

erecție şi este posibil graţie structurii erectile a penisu- 
lui, asigurată de corpii cavernoși şi corpul spongios. 

Corpii cavernoși sînt doi cilindri formaţi din fibre 
conjunctive, elastice și musculare şi un mare număr de 
alveole, întinzindu-se de la baza glandului pînă la pubis. 

Corpul spongios alcătuieşte un al treilea cilindru si- 
tuat în jurul uretrei, avînd o structură asemănătoare 
cu aceea a corpilor cavernoșşi. 

Vasele, arterele şi venele, sînt prevăzute cu dispo- 
zitive musculare foarte fine, care permit atît un aflux 
crescut şi stagnarea, cît și diminuarea cantităţii de sînge. 

În timpul excitaţiei sexuale, se produce un lanţ de 
reacţii, care face ca o cantitate mare de sînge să inunde 
alveolele, mărind astfel volumul şi consistenţa penisu- 
lui. După încetarea impulsurilor nervoase, afluxul san- 
guin scade, alveolele se reduc ca volum, penisul în în- 
tregime îşi diminuează volumul și consistenţa, revenind 
la forma și dimensiunile iniţiale. 

Corpii cavernoșşi şi corpul spongios sînt îmbrăcaţi în- 
tr-o fascie fibroasă, dură şi rezistentă, care nu permite 
schimbarea formei și limitează creșterea în volum a pe- 
nisului. Astfel, afluxul crescut de sînge sub presiune 
face să crească duritatea acestui organ.“ 

Lungimea medie a penisului — măsurat de la baza 
sa — este de aproximativ 8—10 cm, iar circumferința 
(tot ia bază) de aproximativ 8—9 cm. În timpul erecţiei, 
lungimea atinge în medie 13—14 cm și circumferința 
10—11 cm. Aceste cifre sînt foarte aproximative, di- 
mensiunile suferind anumite variaţii de la individ la 
individ. 

Aparatul genital feminin. Datorită faptului că dezvol- 
tarea produsului de concepţie are loc în corpul femeii, 
organele ei de reproducere sint mai complicate decit 
cele ale bărbatului, avind totodată și un rol mai impor- 

tant în asigurarea echilibrului general al organismului 
în totalitatea sa. 

La bărbat, așa cum s-a arătat, organele sexuale se 
află în cea mai mare parte la exterior, La femeie dim- 
potrivă, ele sînt dispuse mai mult intern. 

Organele genitale interne cuprind: ova- 
rele, trompele, uterul și vaginul, 

Owvarele, glandele se- 
xuale feminine, de 
formă ovală, sînt situate 
în abdomenul inferior 
(pelvis) și măsoară apro- 
ximativ 4 cm în lungime 
și 2 cm în lărgime (ca 
dimensiuni, un ovar 
este comparabil cu o 
nucă). Funcţia esenţială 
a ovarelor este aceea de 
a produce celulele se- 
xuale — ovule —, hor- 
moni feminini (folicu- 
lină, progesteron), pre- 
cum și o cantitate foarte 
mică de hormoni mas- 


culini (androgeni). Placenta (1) şi membranele (9), 
formînd. o pungă plină cu li- 
Uterul este un organ chid. amniotic în care pluteşte 


cavitar, musculos, mă- fătul: ri bransparsntă, (e 
surind în medie 6—7 cm 

în lungime şi 5—6 cm în lărgime (ceva mai mare la 
femeile care au născut copii), care servește drept canal 
de trecere pentru spermatozoizi, găzduiește produsul 
de concepţie și, după încheierea perioadei de dezvol- 
tare intrauterină, îl împinge la exterior (expulzia din 
timpul nașterii). Situat între vezică și rect, el se com- 
pune dintr-un corp şi un col (gît), avînd forma unei 
pere; așezată cu baza în sus şi vîrful în jos. Pereţii ute- 
rului, alcătuiți din mușchi, sînt căptușiţi cu o mucoasă 
bogată în glande și vase sanguine, care, începînd de la 
pubertate și pînă la menopauză (asupra ei vom reveni), 
suferă în fiecare lună — așa cum vom vedea — nu- 
meroase și complexe modificări de structură. În legă- 

tură cu aceste funcţii trebuie să amintim că datorită 
marii sale plasticităţi, dintr-un organ de dimensiunile 
arătate, uterul ajunge să aibă o capacitate de cinci-şase 
litri la sfîrşitul sarcinii, conținînd fătul la termen, pla- 
centa, membranele, lichidul amniotic etc. 

Uterul mai este prevăzut şi cu trei orificii (două din 
ele, de-o parte și de alta a fundului acestui organ, re- 
prezintă deschiderea dinspre uter a celor două trompe, 
iar prin cel de-al treilea se face legătura cu vaginul), 
care. asigură buna funcţionare a sistemului de canale 
comunicante, absolut necesară pentru realizarea în- 
tilnirii dintre cele două celule sexuale — spermatozoidul 
şi ovulul. 

Trompele (cunoscute sub numele de trompele lui Fal- 
lope) sînt niște canale de aproximativ 12—13 cm lun- 
gime, care pornesc de la unghiurile superioare ale ute- 
rului (coarnele uterine) şi se termină în apropierea ova- 
rului printr-o porţiune mai largă, pavilionară, prevăzută 
cu un sistem de franjuri. Ele au rolul de a capta ovulul 
după ce acesta a fost expulzat de ovar și de a-l atrage 
spre canalul tubar. 

Încă de la naștere, fiecare ovar conţine într-o formă 
embrionară sute de mii de ovule (ovocite) dintre care 
un anumit număr, pînă să ajungă la stadiul de ovul 
matur, apt pentru fecundaţie, va trebui să treacă prin- 
tr-o serie de modificări complicate. 

Toate aceste modificări se petrec în ovar începînd de 
la pubertate. 

Se naște firesc întrebarea : cum şi de ce tocmai în 
acest moment încep să se dezvolte şi să se maturizeze 
— periodic — ovulele, care ani de zile s-au aflat în 
stare embrionară ? 

Pentru a răspunde la întrebarea formulată, vom re- 
aminti cititorilor de glandele cu secreție internă, Pro- 


dusele lor de secreție hormonii — pe care le varsă 
direct în torentul circulator (circulaţia sanguină) ac- 
ționează la distanţă de glandele care i-au. produs. 

Se poate considera oare că pubertatea depinde doar 
de- funcţionarea glandelor endocrine ? Nu, pentru că 
glandele endocrine sexuale, de pildă, există în orga- 
nism de la naştere şi nu secretă hormoni decit foarte 
puţin înainte de puseul puberal. 

Există deci o instanţă majoră care la un moment dat 
declanşează intrarea în funcţiune a glandelor sexuale. 

Acest centru director pare a se găsi în creier, la ni- 
velul hipotalamusului !, într-o regiune vecină cu glanda 
hipofiză, principala glandă coordonatoare a sistemului 
endocrin. 

Hipofiza, sau mai bine-zis hipofiza anterioară ?, este 
prima care intră în acţiune şi declanșează prin hormonii 
săi stimulanţi intrarea în funcţiune a glandelor sexuale. 

La bărbat, sub influența hormonului hipofizar foli- 
culo-stimulant se efectuează producerea de sper- 
matozoizi (spermatogeneza) în tubii seminiferi, În același 
timp, un țesut specializat al testiculelor produce testo- 
steron — hormon masculin —, care determină modi- 
ticările de dimensiuni ale penisului, apariția perilor pu- 
bieni, axilari şi ai bărbii, scăderea tonalității vocii etc. _ 

Sub influenţa hormonului hipofizar foliculo-stimulant, 
ovocitele se transformă în ovule. 

Aproximativ din 28 în 28 de zile, unul din ovocite 
creşte în dimensiuni, înconjurîndu-se cu un mic sac cu 
lichid, denumit ovisac sau folicul de Graaf, care se ìn- 


1 Regiune a creierului situată deasupra lojii hipofizare, cu 
roi important în reglarea funcţiunilor vegetative ale organis- 
mului: 

2 Glanda are doi lobi: anterior şi posterior, cu funcțiuni dis- 
tincte.. Lobului anterior i se mai spune şi hipofiza anterioară. 

dreaptă puțin cîte puțin spre suprafața ovarului şi sub 
influența unui alt hormon hipofizar se rupe (ponta ovu- 
lară), punînd în libertate ovulul. Această expulzie a 
ovulului matur este cunoscută sub numele de ovulație. 
Lichidul folicular, bogat în foliculină, este împroșcat în 
cavitatea pelviană. 

După ovulație — şi de data aceasta datorită tot ac- 
ţiunii unui hormon  hipofizar — sacul (foliculul de 
Graaf) rămas gol începe să se umple cu un țesut de 
culoare galbenă, transformîndu-se în așa-numitul corp 
galben (corpus luteum, în limba latină). Se admite, în 
general, că unele structuri celulare ale foliculului de 
Graaf secretă foliculină, iar cele ale corpului galben se- 
cretă progesteron. Ambii hormoni pregătesc mucoasa 
uterină astfel încît ovulul fecundat, după ce ajunge în 
uter, să găsească aici condiţii propice pentru cuibărire 
(în grosimea mucoasei). Dacă ovulul nu a fost fecundat, 
el este eliminat, iar mucoasa uterină neutilizată se „to- 
pește“, se desprinde pe anumite porțiuni, fiind de ase- 
menea eliminată. 

Fiecare ovul matur care părăsește ovarul este un 
embrion potenţial. Dacă va fi fecundat de un sper- 
matozoid şi dacă se va cuibări în mod normal, el va de- 
veni o fiinţă vie. Această transformare are loc în mu- 
coasa uterină, care, așa cum am arătat, suferă mo- 
dificările necesare pentru a putea servi drept „lăcaş“ 
oului ajuns în uter. O dată cu maturizarea ovulului, hor- 
monii sexuali ajunși pe cale sanguină la uter determină 
congestionarea și îngroșarea mucoasei care căptuşește 
acest organ. Dacă ovulul este fecundat, mucoasa con- 
tinuă să se îngroașe, pregătind locul de cuibărire pentru 
ou. Dacă ovulul nu a fost fecundat, tot edificiul creat 
devine inutil şi se dezagregă, tot sub acţiunea hormo- 
nilor, iar uterul îi elimină sub forma unei scurgeri san- 

Relaţiile dintre sistemul nervos central, hipofiză, ovar şi mu- 
coasa uterină, prezentate schematic. 

Prin dezvoltarea scoarţei cerebrale apare conştiinţa sexua- 
lităţii. Declanșarea  automatismului sexual devine voluntar. 
Mesajele senzitive sau senzoriale determină apariţia, la om, a 
sexualităţii psihice. Schema evidenţiază primordialitatea scoar- 
tei cerebrale și a hipotalamusului în asigurarea fiziologiei se- 
xuale normale (A). 

La femei activitatea hormonală și producerea de ovule sînt 
strîns legate. Există trei cicluri principale : hipofizar (B), ova- 
rian (C) şi uterin (D). i 

Sub efectul unor hormoni stimulatori are loc maturarea şi 
apoi punerea în libertate a ovulului (E). 

Totodată mucoasa uterului se hipertrofiază, se dantelează, 
dezvoltîndu-se glandele (G) şi vascularizația şi creîndu-se un | 
cuib (F) în care se implantează şi creşte oul — viitorul făt 

guine : menstruaţia. S-ar putea spune, deci, că men- 
struaţia reprezintă eliminarea unui ovul matur 
nefecundat. 

Virsta medie pentru țara noastră la care apare prima 
menstruație (menarha) este de 13—14 ani, fiind însă po- 
sibile oscilații destul de mari, în raport cu diverşi fac- 
tori. Apariția primei menstruații nu înseamnă că or- 
ganismul fetiţei s-a maturizat. La această vîrstă, el nu 
poate face față, decît cu greu, solicitărilor impuse de 
viața sexuală și, în special, de ducerea unei sarcini la 
termen. 

Revenind acum la legăturile strînse și complexe din- 
tre perioada pubertăţii și începutul activităţii ovarelor, 

-reținem că indiferent de diversitatea factorilor care in- 
tervin în declanșarea pubertăţii, sistemul neuro- 
endocrin deţine în acest proces primul loc. Relevăm aici 
influenţa deosebită a hormonilor secretaţi de hipofiză 
asupra activităţii glandelor sexuale feminine. 

La cele arătate pînă acum, mai adăugăm că hormonii 
masculini și feminini sînt secretaţi simultan atît în or- 
ganismul femeii, cît și în cel al bărbatului (bineînţeles 
în cantităţi specifice sexului), acţionînd cînd în opozi- 
ţie, cînd în comun. Aceasta este o problemă foarte 
complexă. Între tipul de bărbat care întrunește la su- 
perlativ toţi parametrii sexului său, şi cel de femeie, cu 
trăsături fizice și psihice „ideale“, există un număr in- 
finit de tipuri de trecere. Există bărbaţi cu trăsături 
mai mult sau mai puţin feminizante, după cum există 
și femei la care apar unele caractere ale sexului mascu- 
lin. Se pare că aici joacă un mare rol proporţia care se 
stabileşte între secreția hormonilor androgeni, pe de-o 
parte, şi foliculină și progesteron, pe de alta. Cunoaş- 
terea acestor fenomene ne permite să explicăm meca- 
nismul de apariţie a unor tulburări sexuale, precum şi 


să obţinem unele rezultate terapeutice prin administra- 
rea de hormoni sexuali — feminini sau masculini —= 
în funcţie de necesităţi. 

Unor cititori li s-ar putea părea nejustificată legarea 
pubertăţii feminine de un singur semn al ei, menstrua-. 
ţia, iar pe aceasta de un singur organ, uterul. Am fă- 
cut-o doar în scopul sublinierii locului important ocupat 
de ciclul menstrual în marele proces al procreaţiei. Dată 
fiind complexitatea fenomenelor care însoțesc puberta- 
tea, se înţelege ușor că tratamentul manifestărilor pa- 
tologice din timpul ei nu poate fi încredințat decît spe- 
cialiştilor, tratamentele făcute la întîmplare putînd con- 
duce uneori la catastrofe, Deoarece s-a constatat că 
unele tratamente aplicate după perioada pubertăţii sînt 
tardive, în conformitate cu ultimele concepţii a luat 
naştere ginecologia infantilă. Potrivit acestora, se caută 
surprinderea și tratarea anumitor tulburări cît mai pre- 
coce. Dacă pentru tratament se extinde în prezent o 
reţea de cabinete de specialitate, pe lîngă policlinicile 
de copii, pentru surprinderea tulburărilor, de la cele 
mai discrete manifestări, este nevoie de participarea 
activă a mamelor, de renunţarea la prejudecăţi. Un 
diagnostic și un tratament la timpul oportun pot asi- 
gura sănătatea și vigoarea, precum şi fertilitatea femeii 
de mai tîrziu. 

Vaginul. În cadrul aparatului genital feminin, vagi- 
nul reprezintă organul principal al copulaţiei. La fe- 
meia adultă, el formează un canal cu pereţii foarte ex- 
tensibili (bogaţi în fibre musculare) a cărui lungime 
medie este de 9—10 cm, putînd să varieze individual 
și în funcţie de anumite modificări survenite în timpul 
vieţii sexuale. 

În stare de repaus, pereţii sînt alipiţi, astfel încît va- 
ginul este de fapt o cavitate virtuală. Numai în urma 

introducerii unui obiect, pereţii se îndepărtează unul de 
altul, vaginul devenind atunci un veritabil canal deschis 
la extremitatea inferioară printr-un orificiu acoperit 
parţial la fetele virgine de o membrană numită himen. 
Marea elasticitate a ţesuturilor care înconjură orificiul, 
îi permite o lărgire considerabilă în timpul nașterii, pînă 
la 10—11 cm în diametru, absolut necesară pentru tre- 
cerea nou-născutului. Tot elasticitatea face posibilă re- 
venirea în scurt timp a orificiului la dimensiuni aproape 
egale cu cele anterioare. 

Organele genitale externe, mai mult sau 
mai puţin vizibile prin poziţia lor, poartă generic numele 
de vulvă şi cuprind : labiile (buzele) mari, Labiile (bu- 
zele) mici, aparatul erectil și himenul. 

Vulva prezintă numeroase variaţii ca aspect, dimen- 
siuni și formă. 

Labiile mari mărginesc părţile externe ale vulvei, sînt 
„acoperite cu peri și servesc la protecţia părţilor mai 
delicate, situate în interior. La femeile tinere, în special 
la cele care nu au avut copii, labiile mari se apropie 
mult una de alta, acoperind aproape total organele din 
profunzime. După mai multe nașteri și o dată cu 
înaintarea în vîrstă, ele suferă modificări de formă și 
dimensiuni, lăsînd să se vadă cu ușurință celelalte părți 
ale vulvei. 

Extremilăţile superioare ale labiilor mari se unesc 
pe linia mediană, continuîndu-se cu o proeminenţă ro- 
tunjită, acoperită cu păr: muntele lui Venus. Apariţia 
perilor la acest nivel constituie una din caracteristicile 
sexuale secundare (considerată ca simptom al pubertăţii). 

Deşi prezenţa perilor în sfera genitală este comună 
pentru bărbați și femei, dispoziţia lor este diferită la 
cele două sexe. 

La bărbat, ei acoperă regiunea de deasupra pubisului 
si urcă spre ombilic, formînd un fel de triunghi cu vîrful 
în sus. La femei, suprafața cu peri se termină în linie 
orizontală deasupra muntelui lui Venus, realizînd (îm- 
preună cu perii de pe vulvă) un triunghi cu vîrful 
orientat în jos. 

Labiile mici, subțiri și de culoare roz, sînt aşezate 
înăuntrul buzelor mari și paralel cu ele. Există variații 
foarte mari privind forma, poziţia și structura lor. 

Aparatul erectil se compune dintr-un organ nepereche 
— clitorisul — și bulbii vaginali. 

Clitorisul este situat în unghiul superior al vulvei, la 
Jocul de întîlnire a celor două labii mici. De dimensiuni 
variabile (în medie 5—6 mm), el are o formă cilindrică 
și se compune dintr-o rădăcină, un corp şi un'gland. 
Clitorisul este constituit din doi corpi cavernoși (omo- 
logi, dar considerabil reduși faţă de corpii cavernoși ai 
penisului) ; glandul, în general rotunjit, este alcătuit 
în mare parte tot dintr-un ţesut erectil, bogat în termi-” 
naţii nervoase. ici : 

Spre deosebire de celelalte organe genitale externe, 
care au mai mult un rol protector, clitorisul este con- 
siderat ca sediul principal al excitaţiei sexuale, sub al 
cărei efect devine dur şi rigid (are loc un fenomen ase=:: 
mănător erecţiei penisului), participînd împreună cu 
bulbii vaginali la unele modificări locale, necesare, 
realizării raportului sexual. g 

Himenul se înfățișează sub forme variate (semilunară, 
ovală sau cu margini zdrenţuite, perforat de unul sau 
mai multe orificii). În timpul primului contact sexual, 
el este de obicei rupt (dejlorare), rămînînd numai niște 
mici tuberculi rotunzi sau dantelaţi, neregulaţi, numiţi 
carunculi mirtiformi. Grosimea himenului prezintă de 
asemenea deosebiri individuale, ceea ce face ca deflora- 

rea să fie mai mult sau mai puţin dureroasă, mai mult 
sau mai puţin singerîndă. 

Stabilirea integrității himenului (ca semn al virginită- 
ţii) nu este totdeauna simplă : se cunosc cazuri de himen 
cu formă neregulată și margini zdrenţuite la fete wir- 
gine, după cum „himenul intact“ nu poate garanta ab- 
senţa raporturilor sexuale. Există himene puţin dez- 
voltate, cu margini flaște, extensibile, care pot suporta. 
nu numai raportul sexual, ci uneori chiar şi naşterea 
fără să se rupă, deci pe această bază nu se poate con- 
stata dezvirginarea. Acestea sînt, bineînţeles, cazuri rare. 
Se întîlnesc, dimpotrivă, situaţii în care dezvirginarea 
nu se poate face decit chirurgical. 

De-a lungul secolelor, păstrarea integrităţii himenului 
pînă în momentul căsătoriei a fost apreciată în mod di- 
ferit, acordindu-i-se o importanță mai mare sau mai 
mică, în funcţie de condiţiile social-istorice concrete, de 
tradiţii și, în bună măsură, sub influența unor pre- 
judecăţi care au şi ele un rol însemnat în determinarea 
atitudinii diferitelor colectivităţi faţă de această pro- 
blemă. Astăzi însă, cînd căsătoria a devenit o unire 
liber consimţită, bazată pe afecțiune, stimă şi respect 
reciproc, integritatea himenului, altă dată unic simbol 
al purității, și-a pierdut semnificaţia, cedind locul ade- 
văratelor calități morale şi sufleteşti ale partenerilor. 

La primul raport sexual pot să apară unele dificultăţi 
legate de realizarea actului de dezvirginare. Mai mult 
chiar, se poate afirma că primele contacte sexuale sînt 
rar agreabile pentru femeie. Puțin cîte puţin însă, da- 
torită grijii şi atenţiei pline de înţelegere a partenerului, 
precum şi a participării inteligente a partenerei, di- 
ficultăţile sînt depășite fără urmări negative, care să 
afecteze armonia vieţii conjugale. Se spune că la unele 
popoare orientale, în cadrul ceremonialului nupţial 


există şi obiceiul ca după deflorare tinăra căsătorită să 
fie preluată de nașă şi dusă la ea acasă, unde stă opt 
zile fără să mai fie văzută de soţul său. Abia după in- 
tervalul amintit, relaţiile sexuale pot fi reluate, Fie că 
este sau nu reală, istorioara prezintă nu mare interes 
igienic, deoarece tinerei i se oferă o pauză foarte utilă 
pentru cicatrizarea leziunilor himenale. În caz contrar, 
durerile pricinuite de copulaţie împiedică femeia să 
ajungă la orgasm. Şi cum unii tineri ţin să-și dovedească 
impetuozitatea în noaptea nunţii, iată o traumă psihică, 
una din cauzele stării de frigiditate. 

Rolul biologic al himenului nu este binecunoscut. 
Unii autori consideră prezenţa lui ca o anomalie ana- 
tomică umană, alţii ca o barieră în calea unui bărbat. 
sau prea tînăr și nepriceput, sau prea bătrîn şi prea 
slab, de unde importanţa deosebită ce i se atribuia în 
condiţiile în care forța masculului constituie elementul 
de bază în alegerea partenerei. Faptul că femeile căsă- 
torite nu prezintă nici un simptom de suferință de pe 
urma lipsei himenului, poate dovedi că el este un ru- 
diment inutil. 

Sinii (glandele mamare). Dezvoltarea acestor glande . 
constituie unul dintre cele mai importante caractere 
sexuale secundare ale femeii. În timpul copilăriei există 
diferenţe mici între sînii unei fetiţe și ai unui băiat. 
La pubertate însă, sînii fetiţelor încep să se dezvolte şi 
să ia o formă caracteristică, pentru ca în timpul sar- 
cinii şi alăptării să se înregistreze o nouă creştere în 
volum și modificări ale formei. 

Funcţia esenţială a sînilor este aceea de a asigura 
nou-născutului hrana (laptele), dar reprezintă în acelaşi 
timp și unul din sediile -plăcerii sexuale (senzaţie ero- 

tică). 

Virful sînului, mamelonul, precum şi o zonă încon= 
jurătoare, sînt formate dintr-un ţesut special, care se 
contractă (fenomen asemănător erecţiei) ca efect al 
excitaţiei. 


COMPORTAMENTUL SEXUAL 


Se admite, în general, că la fiinţele vii comporta- 
mentul sexual, acela care permite perpetuarea speciei, 
este un comportament fundamental. 

Pentru om, comportament sexual înseamnă activi- 
tatea instinctivă (instinct sexual), modificată treptat de 
obiceiuri, experienţă, educaţie etc. 

În general, un instinct este o tendinţă înnăscută, care 
ne face să ne comportăm de o anumită manieră într-o 
circumstanţă dată. - 

Instinctul sexual (după enciclopedia americană . de 
sexologie) ar fi un complex de reacţii stabile, obiec- 
tive și subiective, care determină atracţia unui individ 
de un sex către unul de alt sex, cu tendinţă spre îm- 
perechere. 

Cu alte cuvinte, instinctul sexual ar putea fi con- 
siderat ca o energie investită în activităţi care au drept 
scop căutarea unui partener de sex opus în vederea re- 
producerii. 

În raport cu societatea luată în consideraţie, cu nive- 
lul cultural, cu obiceiurile, instinctului sexual į s-au 
atribuit roluri diferite. Astfel filozoful idealist german 
Schopenhauer afirma că „instinctul sexual este expre- 
sia cea mai avansată a voinţei de a trăi, este deci con- 
centrarea tuturor dorințelor“. 


31 


Cu mult înainte, Budha a spus: „lnstinctul sexual 
este mai ascuţit decît cangea cu care sînt domesticiţi 
elefanții sălbatici, mai fierbinte decît flăcările, el este 
ca o săgeată înfiptă în sufletul omului“, 

Şi foarte recent, un sexolog german precizat „E 
drept, la omul moral instinctul sexual este subordonat 
principiilor morale dictate de rațiune. Dar nici rațiunea 
cea mai desăvîrșită nu ár putea să reducă complet la 
tăcere îndemnul care sileşte la perpetuarea speciei 
„umane şi pe care natura îl provoacă ca o manifestare 
organică normală a celor două sexe. Atunci cînd indi- 
vizi sănătoși nu-şi îndeplinesc această obligaţie față de 
matură, zicînd că au hotărît liber — ei înşişi —, este de 
fapt consecința unor considerente sociale care le-au pro- 
dus modificări de caracter. În aceste cazuri, opoziţia 
dintre sexe nu-și mai găseşte desfăşurarea naturală, 
omul a rămas unilateral — nu şi-a atins apogeul exis- 
tenţei sale“. 

Automatismele complexe din cadrul instinctului 
sexual asigură un anumit comportament, care se reali- 
zează la perioada de maturitate sexuală a individului 
fără o educaţie specială, în funcţie de proprietăţile în- 
născute ale sistemului nervos. El depinde fundamental 
de centrii nervoși situaţi la baza creierului, la nivelul 
"hipotalamusului, care realizează coordonarea unor func- 
ţii organice complexe, printre ele şi a unor acte geni- 
tale (erecţie, ejaculare). 

Cind acești centri sînt sensibilizaţi de hormonii 
sexuali, activitatea sexuală devine şi mai complexă. În- 
tr-adevăr, sub acţiunea hormonilor, centrii nervoși hi- 
potalamici capătă posibilitatea ca în afară de coordo- 
narea elementară a actului sexual să antreneze și com- 
portamentul corespunzător, un comportament specific. 


Influenţa mare a hormonilor asupra centrilor nera 
voși hipotalamici (și invers) este determinată de faptul 
că în regiunea hipotalamică există și centri regulatori 
ai secreției hipofizei, glandă cu secreție internă deose- 
bit de importantă. Astfel toate reflexele nervoase hi- 
potalamice capătă o componentă hormonală, acţionind 
indirect asupra activităţii sexuale. 

Hipotalamusul este, în plus, şi centrul manifestărilor 
emotive, alt tip de activitate înnăscută. 

Normal, emoţiile dezagreabile au o cauză periferică. 
De exemplu : producerea unei dureri determină în 
hipotalamus o reactivitate specială. 

Același lucru se întîmplă și în cazul emoţiilor agre- 
abile. 

Dacă se produce, de exemplu, o excitare a receptorilor 
tactili ai pielii (prin mîngiiere sau sărut), se declan- 
şează un fior plăcut, care trezeşte reflexe genitale la 
nivelul măduvei, iar prin intermediul centrilor talamici 
o emoție agreabilă, tradusă prin apariţia dorinței 
sexuale şi tendinței de împerechere. 

La om însă, viața sexuală este mult prea importantă 
pentru ca să se limiteze la un singur centru, fie el chiar 
şi de importanţa hipotalamusului. În întreaga lui acti- 
vitate, omul apelează la funcţiile scoarței cerebrale, care 
au rolul de a-i coordona viața psihică, conștiința şi 
voinţa, elemente esenţiale și în domeniul sexualităţii, 

Bogăția în celule nervoase (neuroni) permite scoarței 
să fie sediul reflexelor condiţionate, ceea ce oferă posi- 
bilitatea unui comportament învăţat, permite selecţio- 
narea în alegere și cunoașterea partenerului, percepe- 
rea senzaţiei de plăcere, asigură, în sfîrşit, controlul, 
incită sau reprimă comportamentul sexual. 

Reflexele condiţionate, bazate pe dresaj şi educaţie, 
nu diferă fundamental de reflexele instinctive. Şi într- 

un caz şi în altul, este necesar un semnal, o excitație, 
care, prin intermediul unor centri nervoși, să declanșeze 
o reacţie (se înseră deci într-o anumită schemă motorie). 
Reflexele instinctive folosesc însă o schemă motorie, 
"care constituie o aptitudine înnăscută a centrilor ner- 
voşi, cu condiţia să existe o anumită stare hormonală, 
în timp ce reflexul condiţionat se suprapune, se gre- 
fează unui reflex instinctiv. 

De obicei, reflexele condiţionate sexuale sînt la în- 
ceput conștiente, apoi prin repetiţie devin automate 
astfel că ulterior sînt greu de diferențiat de automa- 
tismele instinctului. Semnele evocatoare ! învăţate încep 
să aibă aceeași forţă impulsivă ca şi semnele înnăscute. 

Aşa se explică faptul că o experienţă sexuală înso- 
țită de emoţii dezagreabile se poate înscrie inconştient 
în noi, condiţionînd o repulsie irezistibilă faţă de actul 
sexual. În felul acesta se instalează, de exemplu, frigi- 
ditatea, vaginismul, consecinţe ale unui prim raport 
sexual brutal și dureros. 

Iată deci marea diferenţă, În timp ce animalul are 
un comportament sexual înnăscut, fără prea multe 
adăugiri ulterioare, la om comportamentul sexual (în 
afara strictei fiziologii genitale) este şi rezultatul pre- 
gătirii teoretice și a numeroase experienţe practice, 

Scoarța cerebrală permite omului cunoaşterea reali- 
tății obiective înconjurătoare şi înserarea sexualităţii 
în această realitate, putînd să declanşeze sau să frineze 
anumite activităţi. 

Rămiîn, însă, o serie de funcțiuni ale scoarţei cere- 
brale care nu sînt conștiente. Anumite întîmplări din 


1 Semnele evocatoare pot fi purtate pasiv de individ sau 
pot fi emise activ pentru a atrage atenția. De exemplu, anumite 
semne sonore ale animalelor în perioada de împerechere, mi- 
rosul sau cîntecul păsărilor, care au un important rol sexual. 

viaţa omului, în special cele dezagreabile, pot fi automat 
îndepărtate din conștiință ca mijloc de protecţie (refu- 
lare), sau pot apare sub o formă modificată în mod ac- 
ceptabil (sublimare). Se presupune că ar exista în scoar- 
ţa cerebrală două zone : zona activă, conștientă, unde 
impulsurile sînt utilizate pentru un comportament 
normal, și zona inconștientă, sediu a numeroase tulbu- 
rări de comportament sexual. 

Cu cît activităţile omului sînt mai conștiente, cu atit 
se reduce posibilitatea conflictelor între tendinţele in- 
stinctive și opreliştele morale ale vieţii civilizate. Evi- 
tarea acestor conflicte nu se poate face decît prin 
educaţie, depunîndu-se un anumit interes pentru a se în- 
țelege în ce constă sexualitatea umană, luptînd contra 
ignoranței, acceptînd regulile de conduită impuse de 
societatea în care trăim. 

În realizarea acestei „adaptări“ complexe, a echili- 
brului dinamic, contradictoriu, dintre pornirile instinc- 
tive și restricţiile impuse de mediul social-istoric, ex- 
perienţa individuală joacă un rol dintre cele mai im- 
portante. Subliniind această idee, cunoscutul sexolog 
Paul Chauchard scria următoarele în lucrarea sa Viaţa 
sexuală : „O mai mare latitudine a gusturilor sexuale 
individuale, marea diversitate (individuală sau etnică, 
istorică, culturală) a comportamentului sexual uman, 
este posibilă numai datorită rolului pe care-l joacă ex- 
perienţa individuală“. 

De aceea, chiar și rolul cărţilor de sexologie popu- 
larizată este oarecum limitat. Ele nu pot face decît o 
punere în temă în linii relativ generale. Aceste cărți 
sînt totuşi foarte utile, în special pentru tineri, pentru 
că ele fac cunoscute numeroase norme igienice ale vie- 
ţii sexuale, inclusiv unele date în legătură cu activi- 
tatea neuropsihică privind această importantă funcţie 

“biologică. Un om documentat este un om prevenit, iar 
un om prevenit face — se știe — cît doi. Din păcate, 
reţetele în dragoste nu se pot da, pentru că deși dragostea 
este veche cît și lumea, fiecare pereche de îndrăgostit 
s-a iubit în felul ei. Se pot face observaţii pe grupe 
mari de oameni, uneori — și în anumite condiţii — se 
pot face chiar unele experienţe. Dar cine poate şti ce 
se întîmplă realmente, în cadru intim, între doi îndră- 
gostiţi ? Cine poate fi martorul tainicelor dezmierdări ?. 
Relatează ei oare medicului cu sinceritate orice amă- 
nunt, atunci cînd i se adresează ? 

Cu ajutorul experienţei se realizează un comporta- 
ment rațional. Experienţa face legătura între instinctul 
sexual, care cere satisfacerea imediată, și posibilităţile 
de satisfacere, care depind de imperativele și solicitările 
realităţii sociale şi ale conștiinței. 

Graţie experienţei, comportamentul sexual poate a 
bîndi semnificații noi. Instinctul sexual se modifică trep- 

“tat prin „învățarea“ rezultatelor obținute, ceea ce dove- 
deşte participarea directă a activității nervoase supe~ 
rioare, deci controlul conştient al comportării sexuale, 
Apare un specific individual al comportamentului 
sexual, contactul sexual începe să aibă un caracter se- 
Jectiv, 

Parshley, autorul lucrării Știința reproducerii umane, 
spunea : „La majoritatea mamiferelor, contactul sexual 
este instinctiv, cu totul independent de imitație, de în- 
văţare sau de experienţă, Sint animale crescute izolat și 
care totuși pot să realizeze împerecherea imediat ce au 
în faţă un partener care îndeplinește condiţiile fiziolo- 
¿gice voite. Dimpotrivă, la maimuțe și la om, contactul 
sexual nu poate avea loc decît după o lungă perioadă 
de tatonare și de experienţă. Aceasta nu mai constituie 
un act instinctiv, ci o adaptare complexă între doi indi- 


vizi, posibil de realizat printr-o educație prealabilă şi 
ușurată printr-o coabitare prelungită“, 

Cu alte cuvinte, o veritabilă armonie sexuală nu poate 
fi obţinută decît adăugînd la toţi factorii amintiţi, edu- 
caţia. 

În materie de sexualitate, animalul nu are aproape 
nimic de învăţat. Instinctul declanșat de apariţia hormo- 
nilor îi asigură un compartament perfect. El este sim- 
plu, de loc sau foarte puţin psihizat și, de aceea, tot- 
deauna echilibrat. 

Cu totul altceva se petrece la om, unde diminuarea 
instinctelor se face în favoarea unei intense participări 
psihice la toate acţiunile lui, inclusiv la viaţa sexuală. 
Omul învaţă permanent să se controleze, își ordonează 
conștient conduita. De aceea, educaţia sexuală nu în- 
seamnă numai pur și simplu să înveţi tehnica actului 
sexual, ci mai întîi și înainte de toate să devii o fiinţă 
normală, sexual echilibrată, o fiinţă care-și recunoaște și 
își acceptă sexul său și consecinţele care decurg din viața 
sexuală, și abia apoi învaţă problemele de sexualitate 
propriu-zise. 3 

Cînd se vorbeste de educație sexuală, se prezintă, în 
general, o informare asupra anatomiei și fiziologiei geni- 
tale, Este necesară, însă, o educație specială, care une- 
ori se. face destul de defectuos, atit de familie, cît şi de 
societate. Rezultatul este că s-a făcut din „sexual“ un 
element primordial, dar în același timp acesta a rămas 
lucrul cel mai misterios despre care toată! lumea vor- 
beşte şi totuși cunoaște atît de puţin. De pildă, compa- 
rativ cu volumul cunoștințelor despre alimentaţia rațio- 
nală sau despre călirea organismului prin factori natu- 
rali, noțiunile de igienă sexuală se difuzează la un vo- 
lum mult mai redus. 

Momentul în care individul trebuie să înţeleagă de 
ce este de un sex şi nu de celălalt, care este rolul sexe- 
lor ete., aparţine copilăriei, în orice caz perioadei dina- 
intea deșteptării instinctului sexual. Pentru echilibrul 
său de mai tirziu, copilul are nevoie de aceste cunoştinţe 
la timpul lor. El trebuie să afle că indivizii de sexe 
diferite trăiesc în deplină egalitate, sînt persoane umane 
între care mai tîrziu se va stabili un anumit tip de 
raporturi sociale (căsătoria). 

Prin intermediul familiei, copilul își face o opinie 
personală în legătură cu modul în care trebuie să se 
poarte în societate, faţă de reprezentanţii sexului opus 
Atitudinea tatălui față de mama (și invers) constituie 
o primă școală. Copilul începe să cunoască sexele prin 
ceea ce este mama și tata și aceste cunoștințe îl vor 
urmări inconștient pînă cînd el însuși va avea o parte- 
neră. Comportamentul sexual din acea perioadă va de- 
pinde în mare măsură de modul în care a fost crescut, 
de educaţia pe care a primit-o în copilărie pe plan gene- 
ral și pe plan sexual. Unui părinte care întreabă mereu 
cum şi cînd trebuie să înceapă educaţia sexuală a copi- 
lului nu i se poate răspunde decît că educația sexuală 
este însăși viaţa, de la vîrsta cea mai fragedă, iar o bună 
educaţie sexuală se realizează printr-o temeinică şi 
multilaterală educaţie generală. 

Ajunşi la adolescenţă, tinerii au nevoie de comple- 
tarea cunoştinţelor despre activitatea organismului lor, 
și de sfaturi calde și recomandări prietenești privind 
comportamentul faţă de celălalt sex, multiplele răspun- 
deri ce le revin în legătură cu acesta, insistîindu-se mai 
ales asupra elementelor de igienă, care permit păstrarea 
sănătăţii fizice şi morale. O dată cu înţelegerea semni- 
ticaţiei virilității, băiatul află că satisfacerea precoce 
a dorințelor lui de ordin sexual pot influenţa asupra 

stării de sănătate. Contractarea. unei boli, nopţile pier- 
dute cu diverse persoane sau alte exagerări şi abuzuri, 
pot compromite echilibrul psihic și fizic al tînărului, 
cu consecinţe imediate și îndepărtate destul de serioase, 

O tînără fată trebuie făcută să înţeleagă că primele 
menstruaţii nu înseamnă numai un act fiziologic, ele 
au și o semnificaţie profund umană. Legat de aceasta, 
se poate discuta cu ea perspectivele pe care le are pe 
plan biologic, psihologic şi moral. 

Ansamblul fenomenelor va fi explicat într-o formă 
naturală, normală. Trebuie arătat că viaţa de femeie 
oferă multe episoade plăcute numai dacă există o orien- 
tare solidă în ceea ce privește normele de convieţuire-în 
societate. farmecele feminine nu sînt anume pentru a 
„cuceri cît mai mulţi bărbaţi“. Esenţa însăși a femini- 
tăţii constă în a ști ca în faţa unei tentaţii să rămii 
stăpînă pe propriul sentiment, stăpînă pe impulsurile 
sexuale, capabilă de discernămînt în momentele în care 
trebuie să iei decizii importante în legătură cu viaţa ta, 
De pe aceste poziţii, fetele se pot pregăti în mod ac- 
ceptabil pentru viaţa de femeie, soţie și mamă. De 
asemenea, fetele trebuie să ia act cu naturaleţe de 
vîrsta cea mai potrivită pentru căsătorie, să afle cum 
se produce sarcina, care sînt semnele ei, marile prefa- 
ceri ale organismului legate de aceasta, nașterea și alăp- 
tarea, ceea ce ar permite înţelegerea nu numai a proce- 
selor amintite, dar ar trezi și un sentiment de respon- 
sabilitate. 

Despre toate aceste probleme trebuie să se discute 
serios și la momentul potrivit, moment care nu poate fi 
stabilit ca o normă generală. Cînd și cum se abordează 
o temă ce privește viaţa sexuală nu depinde strict de 
vîrstă, ci de posibilităţile de înţelegere, de interesul 
existent, de gradul de cultură al celui instruit, de me- 

diul în care ela trăit, ge influenţele suferite, în sfirşit, 
de o serie de factori care determină necesitatea carac- 
terului individual al măsurilor de educaţie sexuală. 

Există momente în viaţă cînd se pune un deosebit 
accent pe toată această pregătire, cînd cunoştinţele şi 
acumulările de-a lungul anilor pot fi valorificate. 

Se apropie căsătoria. Un bărbat şi o femeie care se 
iubesc, ale căror gusturi și aspirații sînt identice, sfir- 
șesc după un oarecare timp să dorească ca unirea lor 
să fie permanentă și stabilă. Date fiind condiţiile sociale 
şi legale prezente, relaţiile omenești de acest ordin nu 
pot exista în afară de căsătorie. 

Dacă motivele esenţiale ale căsătoriei proiectate sînt 
dragostea, realizarea unei prietenii durabile și sigure, 
intimitatea sexuală liberă, neîngrădită și procreaţia de- 
vin posibile. Dar ambii parteneri trebuie să aibă, pe 
lîngă multiple calităţi necesare, capacităţi sexuale nor- 
male. Prin capacitate sexuală normală se înţelege că 
trebuie să existe o dezvoltare a organelor sexuale co- 
respunzătoare vîrstei și sexului, cu o funcţionalitate nor- 
mală în desfășurarea tuturor fazelor relaţiilor sexuale. 

Este o problemă care se pune mai mult pentru bărbat, 
cu toate că şi femeile pot prezenta deficienţe fizice de 
natură să afecteze aptitudinea lor sexuală. 

În studiul său asupra comportamentului sexual, sexo- 
logul american Kinsey a descoperit că practic orice băr- 
bat recurge la o formă oarecare de activitate sexuală, 
viitorul soţ fiind lămurit, în general, chiar înainte de 
căsătorie asupra capacităţii sale sexuale. Este o gravă 
eroare pentru purtătorii unor afecţiuni interesînd direct 
sau indirect sfera genitală să se căsătorească înainte de 
a se prezenta la medic pentru tratament. 

De aceea, este stabilit prin lege ca la încheierea unei 
căsătorii să se prezinte așa-zisul certificat prenupțial. 


În multe părţi ale lumii, eliberarea unui astfel de 
certificat constituie și un prilej de verificare a cunoştin- 
țelor celor doi parteneri privind relaţiile sexuale, de 
instruire asupra problemelor necunoscute dar absolut 
necesare în îndeplinirea obligaţiilor conjugale, de de- 
terminare a capacităţii sexuale și a măsurilor ce tre- 
buie luate în cazul existenţei unor deficienţe sau boli. 

Pentru. eliberarea certificatului prenupţial, .se cer 
cîteva analize care să ateste starea de sănătate a celor 
doi parteneri. Prin discuţiile purtate, se apreciază și 
starea de sănătate trecută, insistîndu-se asupra factori- 
lor ereditari, psihici și morali. Prin examenul organelor 
genitale, medicul constată eventuale anomalii, cum ar 
fi fimoza .(strîmtorarea congenitală sau inflamatorie a 
deschiderii prepuţiului, cu limitarea mobilităţii lui pe 
gland), criptorchidia (oprirea în evoluţie a aparatului 
genital masculin, caracterizată prin lipsa din punga scro- 
tală a unuia sau a ambelor testicule- care au rămas în 
regiunea pelviană), dezvoltarea exagerată sau insufi- 
cientă a organelor genitale la bărbat; forma defec- 
tuoasă, grosimea prea mare și extensibilitatea redusă a 
himenului, sau diferite anomalii ale organelor genitale 
la femeie, surse de dificultăţi cu ocazia primelor rapor- 
turi sexuale. Înainte de eliberarea certificatului pre- 
nupţial se face — atunci cînd este cazul — o scurtă 
iniţiere în vederea căsătoriei. Ea depinde de bagajul de 
cunoștințe al celor doi parteneri (discuţia se poartă cu 
fiecare în parte). 

Medicul insistă de obicei asupra laturei mai puţin 
cunoscute, legată de viaţa sexuală (psihologie, fiziolo- 
gie), dînd unele indicaţii privind direct raportul sexual. 
Este de necrezut, dar un procent extrem de mare din- 
tre cei care se prezintă pentru un certificat prenupţial 
nu cunosc. în ce constă și care este rostul fiecărei faze a 

relaţiilor sexuale, cum se comportă o femeie,.cum tre- 
buie să se comporte bărbatul, ce incidente se pot ivi 
ete. De multe ori, viața sexuală se înscrie într-un cere 
de activităţi automate și omul lipsit de frumuseţea, de 
bogăţia sufletească pe care o oferă o viaţă sexuală ar- 
monioasă, trăieşte tot ca un automat. Aici intervine, 
desigur, ceea ce obișnuit numim temperamentul. În- 
tr-adevăr, între unii tineri căsătoriţi intervine respectul 
şi stima reciprocă, un grad de afecţiune corespunzător, 
ei ajung să aibă copii și realizează o familie fericită, 
dar relaţiile lor sexuale se limitează la actul fiziologie 
în sine, fără trăiri mai deosebite. Alţi parteneri au un 
tonus erotic mult mai ridicat, realizindu-se și între ei 
o potrivire sexuală armonioasă. Citeodată se întîmplă 
însă, că partenerii aparţin unor tipuri temperamentale 
deosebite. În astfel de situaţii se poate ajunge cu răb- 
dare, tact şi tandreţe la o armonizare a dorinţei sexuale 
a celor doi soţi, rămînînd ca satisfacţiile pe care le oferă 
traiul în comun să suplinească și ele diferenţele amin- 
tite. Bineînţeles, nu intră în discuţie cazurile în care 
unul din parteneri prezintă o deficiență structurală sau 
funcţională, deficienţe care pot fi depistate cu ocazia 
unui examen prenupţial atent. 

Medicul nu poate da „reţete sexuale“, dar poate să 
facă cunoscute noţiunile de fiziologie sexuală și reco- 
manda comportamentul adecvat din primul moment 
al căsătoriei, de la primul contact sexual. După aceste 
prime sfaturi, restul depinde de cei doi parteneri. Inti- 
mitatea totală, unirea cea mai completă nu poate exista 
și nu-şi poate primi întreaga ei semnificaţie decit numai 
dacă cuplul — și bărbatul și femeia — vor fără rezerve, 
din inimă, să aparțină unul altuia, trup şi suflet. O ase- 
menea concepţie despre actul apropierii celei mai intime 
este singura admisibilă pe plan uman, 

Înainte de încheierea capitolului, se cuvine să amin- 
tim și unele greșeli posibile, greșeli în aparenţă mici, 
dar cu urmări adeseori importante. Se ştie, dar din pă- 
cate. se cam uită. că orice căsătorie începe printr-o 
perioadă de acomodare, perioadă în care cu multă în- 
țelepciune, pondere şi răbdare se depun eforturi de am- 
bele părţi pentru a face să se armonizeze gesturile, de- 
prinderile, în sfîrşit, tot ceea ce un proces educativ de 
aproximativ un sfert de secol a reușit să imprime celor 
doi soţi. Cu atit mai mult este nevoie de înţelegere pen- 
tru realizarea unei asonanţe sexuale. Se întîmplă ca unul 
dintre parteneri să fie mai sobru, mai auster, în timp 
ce celălalt dă dovadă de o deosebită tandreţe şi de 
multă imaginaţie în clipele de strictă intimitate, o ima- 
ginaţie autentică, spontană. Aici intervine greșeala ; el 
o acuză pe ea de frivolitate, iar ca îi aruncă în faţă epi- 
tete grele, în realitate neîntemeiate. Consecința : o că- 
dere bruscă a curbei excitabilităţii, ratarea orgasmului, 
iar dacă situaţia se permanentizează, o dispariţie a ape- 
titului și — eventual — frigiditate sau (mai rar) impo- 
tenţă. 


RELAŢIILE SEXUALE 


Prin relaţii sexuale se înţelege totalitatea raporturi- 
lor dintre doi indivizi de sex opus în scopul realizării 
satisfacţiei sexuale. În general, aceste relaţii se desfă- 
șoară într-o anumită succesiune, gradare, trec prin mai 
multe faze, care, foarte schematic, pot fi prezentate în 
felul următor : excitaţia sexuală, precedată de prelu- 

diu, contactul : sexual propriu-zis şi destinderea sau 
postludiul. 

În legătură cu aceasta, Balzac scria: „Un adevărat 
bărbat nu-și va acorda niciodată dreptul la o plăcere 
sexuală cu femeia sa, fără să fi avut calitatea de a o 
face să realizeze şi ea acelaşi lucru“. Într-adevăr, de 
cele mai multe ori femeia nu este pregătită să treacă 
imediat la contactul sexual, să-i parcurgă toate mo- 
mentele în mod satisfăcător pentru ea, chiar dacă își 
iubeşte mult partenerul. Există anumite deosebiri între 
modul de reacţie al bărbatului și al femeii dincolo de 
deosebirile individuale, ceea ce face necesară, în vede- 
rea asigurării actului intim „reuşit“ de ambele părţi, 
faza de pregătire denumită preludiu. Ea depinde, sub 
raportul conţinutului, al duratei, de particularităţile 
somatice și psihice individuale ale partenerilor, dar edu- 
caţia (generală şi sentimentală), gradul de cultură şi 
experienţă prealabilă au de asemenea un cuvint greu 
de spus. 

Un rol cu totul deosebit în realizarea cit mai deplină 
a fazei de pregătire, deci și pentru cele următoare, le 
revine simţurilor (auditive, olfactive, vizuale, tactile 
etc.). Tocmai recunoașterea acestui fapt l-a făcut pe 
Stendhal să afirme că „a iubi înseamnă a-ţi plăcea să 
auzi, să vezi, să pipăi şi să te simţi cît mai aproape po- 
sibil de cel pe care-l iubeşti“. 

Să ne oprim puţin aici şi să încercăm să deslușim mai 
bine ce legătură există de fapt între activitatea sim- 
țurilor noastre și relaţiile sexuale. 

„Muzica este hrana dragostei“ spunea Shakespeare 
și într-adevăr, uneori numai un sunet sau numai vocea 
celui drag — timbrul ei și articulațiile vorbelor — sînt 
suficiente pentru a declanșa o emoție sexuală puter- 
nică. Un „tu“ pronunţat de femeia iubită într-un fel cu 

totul aparte, propriu numai ei, poate înlocui adesea 
orice alte activităţi pregătitoare ale contactului sexual ! 

Mirosul joacă de asemenea un rol foarte important. 
Chiar dacă la om acest rol e diminuat în comparaţie 
cu animalele, prezentînd și variaţii individuale destul 
de mari, olfacţia își păstrează pe deplin semnificaţia 
ei psihofiziologică în contextul sexualităţii. Astfel mi- 
rosurile neplăcute pot avea un efect negativ asupra 
realizării apropierii intime, inhibind dorința sexuală. 
Alte mirosuri, dimpotrivă, au o acţiune stimulatoare, 
atfrodiziacă, favorizind producerea excitaţiei sexuale. 
Bineînţeles, în funcţie de deosebirile individuale, re- 
ceptivitatea și modalităţile de reacţie faţă de stimuli 
identici pot fi diferite, același miros (de exemplu miro- 
sul de sudoare) declanșind o puternică dorinţă sexuală 
la un bărbat, dar fiind perceput ca dezagreabil de altul. 
Există apoi numeroase mirosuri de plante, care pentru 
unii sau alţii constituie afrodiziace puternice. Amintim 
mirosul de fîn cosit, De altfel și producătorii de parfu- 
muri au în vedere acest amănunt, de loc lipsit de impor- 
tanţă (cel puţin din punctul lor de vedere). Şi o observa- 
ţie : pielea curată, chiar cînd nu miroase a nimic, degajă 
totuşi o aromă extrem de discretă şi tulburătoare. 

Am mai putea adăuga la cele arătate că, după cît se 
pare, alături de cele individuale, deosebirile amintite 
sînt influențate și de unele particularităţi de grup, pre- 
cum și de existenţa între parteneri a unor legături de 
natură erotică, de intensitatea lor. 5 

Este cunoscut locul important pe care-l ocupă cali- 
tăţile fizice. (forma piciorului, linia corpului, muscula- 
tura, forma bustului etc.) în declanșarea dorinţei sexuale. 
Mersul, mişcările, gesturile unor femei au un farmec cu 
totul particular. Dansul și mai ales dansul ritmic pro- 
voacă emoţii erotice uneori de o intensitate remarcabilă. 


îmbrăcămintea, care la origine a slujit scopuri utili- 
tare, acela de a acoperi corpul și de a-l proteja de frig, 
de soare, de praf etc., a dobîndit cu timpul și o funcţie 
estetică, devenind un obiect de ornament, care face 
corpul cît mai atrăgător și dirijează atenţia spre anu- 
mite părţi ale acestuia. Astăzi nu mai este de conceput 
ca o tînără (sau chiar un tînăr) să se îmbrace la întîm- 
plare. În această direcţie, stă la îndemîna tuturor o 
bogată literatură de specialitate, sub forma jurnalelor 
de modă bine puse la punct de specialişti calificaţi. 
Există așadar posibilitatea ca fiecare să se îmbrace în 
mod civilizat, corect şi — totodată — în modul cel mai 
avantajos pentru sublinierea unor trăsături feminine 
sau masculine. Totul este să nu se exagereze în căuta- 
rea unor efecte așa-zise neconformiste, pentru că există 
un risc ! să se obţină exact inversul celor scontate. 

Mediul înconjurător, în ansamblul său, sau numai 
anumite părţi ale lui, pot crea o stare favorabilă apari- 
ției emoțiilor sexuale, Un peisaj frumos, o sculptură, 
o pictură, culorile, anumite linii, au darul de a produce 
efectele amintite, bineînțeles numai la cei care sînt re- 
ceptivi, datorită preocupărilor, pregătirii sau sensibilită- 
ţii lor față de astfel de stimulenţi. Chiar şi factorii me- 
teorologici pot juca un anumit rol, Unii susțin că pra- 
gul excitabilității sexuale este crescut pe timp de furtună. 

Simţul tactil este considerat și el foarte important în 
ceea ce privește posibilităţile de declanșare a excitaţiei 
sexuale. Datorită dispoziţiei terminaţiilor nervoase sub 
piele şi sub mucoase, există anume zone cu o sensibilitate 
deosebită, denumite zone erogene, despre care vom mai 
vorbi, 

Faza de excitație. Consecința firească a preludiului 
este instalarea acestei stări, care, la rîndul ei, face posi- 
bilă desfășurarea normală, atit din punct de vedere fi~ 

zic, cît şi din punct de vedere psihic, a actului sexual 
propriu-zis. În legătură cu aceasta, subliniem din nou 
că intensitatea senzaţiilor ce iau naștere în timpul par- 
curgerii fazelor respective este cu atît mai mare, cu 
cît ele se proiectează mai din plin pe afecţiune reci- 
procă, pe sentimente de dragoste. Desigur, individuali- 
zarea diverselor faze, așa cum am arătat, este foarte 
schematică, durata, conţinutul şi chiar prezenţa lor 
aflindu-se sub semnul personalităţii partenerilor și fiind 
determinate de un întreg complex de factori neuro-hor- 
monali, tipologici, psihici etc. Repetăm, uneori un cu- 
vînt, un gest, o aluzie a fiinţei dorite sînt suficiente 
pentru a provoca excitaţia sexuală, ceea ce deschide un 
cîmp larg spontaneităţii şi iniţiativei pline de fantezie. 
Cu toate acestea însă, chiar dacă din motivele menţio- 
nate nu se pot stabili reguli de comportare standard, 
valabile pentru orice împrejurare şi pentru oricine, se 
poate afirma că de cele mai multe ori excitaţia sexuală 
necesită o perioadă mai scurtă sau mai lungă de pre- 
gătire, iar în producerea ei un rol însemnat revine unor 
procedee, cum ar fi miîngiierile, îmbrăţișările, sărutul 
ş.a. Dintre ele, sărutul, care poate îi foarte variat, pro- 
vocînd excitaţii cu atit mai puternice cu cît este mai 
nuanța, își exercită influenţa asupra sexualităţii pe 
calea diferitelor simţuri : tactil, olfactiv și gustativ, 
Dar indiferent de durată și de metodele utilizate, 
importanţa fazelor premergătoare actului sexual pentru 
realizarea apropierii fizice intime reuşite este incontes- 
tabilă (dovadă spaţiul larg acordat recomandărilor și 
indicaţiilor concrete în manualele de „tehnică“ a vieţii 
sexuale, fie de apariţie mai recentă, fie scrise cu secole 
în urmă). Și acest lucru este valabil în primul rînd și 
mai cu seamă în cazul femeii, a cărei sensibilitate, struc= 
tură psihică (deci şi erotică), exigenţe în cadrul relaţiilor 

sexuale diferă mult de cele ale bărbatului (ceea ce este 
uşor explicabil prin rolul ei biologic, precum şi ca ur- 
mare a adaptării întregului ei organism la îndeplinirea 
acestui rol). Spre deosebire de bărbat, a cărui dorinţă 
se trezeşte relativ ușor şi este orientată spre satisface- 
rea imediată, fiind „localizată“ (însăşi satisfacția se ob- 
ţine mai rapid, este mai „superficială“, fără să lase 
urme adînci sau să aibă repercusiuni deosebite), femeia, 
în genere, acceptă apropierea fizică ca un element — şi 
nu singurul important — al unor legături interpersonale 
cu caracter complex, avînd o semnificație şi urmări pro- 
funde pentru viaţa ei. Dorinţa femeii este, ca să spunem 
așa, mai puţin „concretă“ (în sensul localizării erotice 
amintite), polarizînd întreaga personalitate a partene- 
rului ; în același timp, această dorinţă este puternic im- 
pregnată afectiv, strins legată de fiinţa iubită ; pentru 
a i se putea „dărui“ fără rezerve, femeia are nevoie de 
căldură sufletească, de tandreţe, de mingiieri. De făcut 
o menţiune și pentru rolul evocator al cuvintelor, care, 
la specia umană — singura —, sînt puternice declan- 
șatoare ale reflexelor de tot felul. Dar să lăsăm poeți- 
lor ce este al poeţilor. În ceea ce priveşte faza de exci- 
taţie sexuală, autorii atrag atenţia asupra efectelor 
pozitive ale „şoaptelor de iubire“, dar şi asupra rolului 
puternic inhibant al unor expresii nepotrivite. Nu-i mai 
puţin adevărat că există și „tăceri“ care — în anumite 
circumstanțe — spun mai mult decît cuvintele. 

Este de la sine înţeles că și aceste observaţii pol fi 
considerate valabile numai cu amendamentul diferențe- 
lor individuale în ceea ce priveşte sfera sexualităţii. 

Aici se mai impune o precizare. Deşi se admite că, în 
general, masculul, iar în cazul speţei umane bărbatul, 
este sexual activ, în timp ce femela — respectiv fe- 
meia — receptivă și pasivă, ar fi totuşi greşit să se tragă 

concluzia că aceste caracteristici biologic determinate 
şi-ar găsi firesc corespondențe în mod cu totul mecanic 
în domeniul comportării specifice a celor doi parteneri 
în cadrul relaţiilor sexuale. Într-adevăr, o atitudine de 
pasivitate oarecum resemnată, de așteptare inertă, ab- 
senţa oricărei iniţiative din partea femeii, pe lingă că 
nu este întru nimic justificată, poate compromite dese- 
ori reușita apropierii fizice şi deveni cu timpul sursa 
unor încordări sau chiar conflicte, care tulbură grav 
armonia conjugală. 

Trebuie considerat absolut normal, de loc ruşinos sau 
condamnabil, ca și femeia să participe activ alături de 
bărbat la realizarea condiţiilor optime, necesare trecerii 
la contactul intim propriu-zis. 

Actul sexual (copulaţia, coabitarea, coitul) începe prin 
introducerea penisului în vagin (intromisie), atinge 
punctul său culminant în orgasin, care la bărbat coincide 
de obicei cu ejacularea, adică eliminarea 'la exterior a 
spermei prin jeturi intermitente, și se termină cînd peni- 
sul părăsește vaginul. Pentru a fi posibilă, intromisia 
trebuie să fie precedată de fenomenul 'de erecție, indis- 
pensabilă înfăptuirii apropierii fizice depline. Am dat 
— la începutul lucrării — cîteva date de structură a 
organelor genitale, arătind că penisul este format din- 
tr-un țesut erectil (corpi câvernoși şi corp spongios) 
şi că un aflux mare de sînge într-un ţesut erectil poate 
transforma un organ moale într-un organ dur, rigid, 
cu un volum mărit. Acest fenomen se produce de cele 
mai multe ori sub efectul excitaţiei sexuale. Dar feno- 
menul mai poate avea loc şi în alte circumstanţe, cum 
ar fi vezica urinară plină, consumarea unor alimente 
excitante sau a unor substanțe chimice care acţionează 
asupra centrilor nervoși ai erecţiei etc. Şi leziunile unor 
centri nervoși, în special în măduva lombo-sacrată, pot 

fi însoţite de erecţii persistente. Erecţia patologică, per- 
sistentă, se numeşte priapism. 

La femeie, organele erectile (bulbul cavernos și cli- 
torisul) suferă modificări asemănătoare, absolut nece- 
sare pentru armonia raportului sexual. Actul sexual ră- 
miîne totuşi posibil şi fără existenţa acestor fenomene 
la femeie. 

Prin același mecanism (aflux mare de sînge, circu- 
laţia sîngelui mai rapidă) se intensifică secreția unor 
glande situate la intrarea canalului vaginal al femeii 
— secreție care umectează organele genitale externe — 
facilitîndu-se realizarea fazei următoare, intromisia. 

Intromisia este un moment principal al actului copu- 
laţiei. Se poate realiza în diferite poziţii, care ţin de 
conformaţia generală și specială a partenerilor, norme 
și obiceiuri. 

Poziţia și atitudinea partenerilor în timpul actului 
sexual sînt de o importanţă fundamentală, de ele depin- 
zînd realizarea unei maxime intimităţi, creşterea şanse- 
lor de fecundaţie etc. Lipsa de preocupare, atitudinea 
de indiferență sau chiar ignorarea detaliilor de acest 
gen nu rămîn fără urmări, putind deveni sursa unor 
încordări neplăcute în relaţiile sexuale, tulburind ar- 
monia şi înţelegerea dintre parteneri, 

Poziţia partenerilor, în special a femeii, în timpul 
copulaţiei mai este dictată şi de acuitatea zonelor ero- 
gene din sfera genitală. Așa cum mingiierea pielii în 
anumite regiuni ale corpului furnizează senzaţii mai 
plăcute decît în alte regiuni, tot aşa (şi cu atît mai mult) 
predominanţa contactului dintre organele sexuale este 
mai căutată într-o anumită regiune decit în alta, Astfel 
există femei la care contactul cu regiunea vulvară și a 
clitorisului exacerbează excitaţia, în timp ce la altele 
zonele erogene de mai mare sensibilitate genitală sînt 

mucoasa vaginului și a colului uterin. Acestea sînt însă 
extremele. Cele mai multe femei aparţin unui tip me- 
diu, la care întreaga zonă genitală este uniform ero- 
tizată. 

Este fără îndoială dificil de stabilit norme privind 
modul în care ar trebui să se facă intromisia, norme 
privind poziţia în timpul contactului sexual etc. O ase- 
menea încercare depășește de altfel și cadrul restrîns 
al lucrării de faţă. Subliniem însă că o anumită conduită 
sau procedeu introdus în desfășurarea actului sexual 
nu trebuie numaideciît etichetate ca „indecente“ sau 
„interzise“. Repetăm, diferitele aspecte ale vieţii sexuale 
trebuie privite și apreciate în strinsă dependenţă de 
tradiţie, de cultură, de caracteristici tipologice și indi- 
viduale, de relaţiile statornicite la un moment dat între 
parteneri, de încărcătura emoțională, afectivă etc. Ca 
și în multiplele domenii ale relaţiilor interpersonale, 
și în cel al apropierii intime dintre bărbat și femeie 
este nevoie de afecţiune și dorință reciprocă, de multă 
înțelegere și tact, uneori de bunăvoință și răbdare şi 
— de ce n-am spune-o — de pasiune și puţină fan- 
tezie. 

Ejacularea. Sperma ajunge la exterior prin ejaculare, 
punctul culminant și sfîrşitul contactului sexual la 
bărbat. 

Pentru ca să se înțeleagă modul în care sperma acu- 
mulată poate fi evacuată, să încercăm o analiză a aces- 
tui proces, de la începutul lui. 

Cînd excitația sexuală a atins un anumit nivel, mus- 
culatura rezervoarelor de spermă se contractă prin re- 
flex, azvîrlindu-şi în jeturi conținutul spre uretră. 

Parcurgînd drumul prin sistemul de canale propriu 
aparatului genital masculin, conținutul testicular se 


51 


ak 


amestecă cu secreția veziculelor seminale și a prosta- 
tei, ajungind la forma finită, sperma. 

Sub intluenţa erecţiei, se realizează o anumită încli- 
nare a căilor spermatice, astfel încît se favorizează atît 
amestecul produselor de secreție al glandelor amintite, 
cît şi scurgerea acestui amestec în direcţia necesară. 
Dispoziţia circulară a unor fibre musculare situate la 
limita dintre uretră și vezică permite obstrurarea căilor 
superioare în timpul ejaculării, împiedicînd astfel refu- 
larea spermei ajunse în uretră, spre vezică. Singurul 
orificiu liber rămîne meatul urinar, prin care sperma 
ajunge la exterior. 

Ejacularea este un mecanism automat, 

Reflexul este provocat de proiecția lichidului sper-` 
matic asupra pereţilor uretrali, ceea ce creează o stare 
de voluptate asociată cu contracţii ritmice și viguroase 
ale mușchilor care înconjură rădăcina penisului și pe- 
rineali (orgasm). Ca urmare, sperma este proiectată în 
afară, forţa proiecției putînd fi apreciată după distanţa 
parcursă de sperma ejaculată (15—20 cm). 

Citeva contracţii sint suficiente pentru a se evacua 
sperma acumulată. Alte două-trei contracţii mai puţin 
energice fac să se golească uretra și de restul spermei, 
Ejacularea ia sfirșit, erecţia diminuează, penisul pără- 
seşte vaginul. 

Majoritatea spermatozoizilor sînt concentrați în 
prima parte a lichidului seminal, astfel că atunci cînd 
bărbatul ejaculează în două jeturi succesive, cel mai 
mare număr de spermatozoizi se află în primul jet. Dacă 
se produce o a doua ejaculare — la scurt timp după 
prima — aceasta va conţine un număr mult mai redus 
de spermatozoizi. 

După unii autori ar trebui un anumit timp (24 de 
ore) pentru a permite veziculelor seminale să se umple 


din nou, după ce au fost complet golite. Dacă ejaculă- 
rile survin la intervale foarte apropiate, nu numai că 
scade numărul spermatozoizilor, dar ei devin din ce în 
ce mai puţin viguroși și din ce în ce mai puţin eficace. 

Raporturile sexuale prea frecvente împiedică deci 
spermatozoizii să ajungă la maturitate, reducîndu-se 
astfel capacitatea lor fecundantă. 

Ejacularea involuntară (poluţia) se produce în special 
la adolescenţi și bărbaţii tineri, devenind din ce în ce 
mai rară o dată cu trecerea anilor (la început are loc 
la două-trei săptămîni). Ea are loc numai în timpul 
somnului, fiind acompaniată de visuri erotice, care de- 
clanşează o senzație netă de satisfacţie. 

Care este mecanismul de producere al poluţiei ? Pro- 
babil că sperma acumulată creează o stare de tensiune 
a pereţilor rezervoarelor provocînd visuri erotice, care, 
la rîndul lor, declanşează reflex erecţia și ejacularea. 
Așa cum am amintit mai sus, acest reflex, cu punctul 
de plecare arătat (tensiunea din rezervoarele de spermă), 
nu se produce decit în timpul somnului, în stare de 
veghe el fiind inhibat de controlul scoarței cerebrale. 

Inhibiţii asemănătoare ale reflexelor erectile şi ejacu- 
latoare prin centrii nervoși superiori pot avea loc și în 
alte circumstanţe, determinînd tulburări mai mult sau 
mai puțin grave de erecţie sau ejaculare, uneori chiar 
impotenţă sexuală. 

Orgasmul este descărcarea nervoasă bruscă, abando- 
mul total, destinderea în momentul culminant, cînd 
plăcerea ajunge la paroxism. La bărbat, de regulă el 
coincide cu ejacularea, şi se traduce prin contracţii 
spasmodice ale mușchilor înconjurători ai aparatului 

` genital, contracția violentă a canalelor deferente, a, 
veziculelor seminale, a prostatei, fenomene însoţite de 
d senzaţie de voluptate specială, caracteristică. 

Complexitatea procesului, atît ca mecanism de produ- 
cere, cît şi ca efect, face ca frecvent ejacularea să se 
confunde cu orgasmul. Dovadă, însă, că acestea sînt fe- 
nomene diferite în cadrul aceluiaşi act este faptul că 
se pot produce ejaculări fără orgasm, după cum poate 
exista orgasm fără ejaculare. 

Cu toate că există explicaţii științifice privind factorii 
care participă la determinarea diverselor trepte ale actu- 
lui sexual, nu se cunoaşte totuşi pînă în prezent care este 
interdependenţa între intensitatea erecţiei, a ejaculării și 
a orgasmului. 

Se știe, în schimb, că orgasmul celor doi parteneri se 
poate produce simultan numai în cazul în care există un 
paralelism permanent în ceea ce privește gradul excita- 
tiei sexuale în tot timpul contactului sexual. În general, 
intromisia trebuie să fie precedată de o excitație sexuală 
ascendentă produsă în timpul preludiului. Contactul 
sexual se realizează (ideal) în momentul în care amîndoi 
partenerii au atins un grad de excitație sensibil egală. 
Începînd din acest moment, excitaţia creşte în paralel, 
pînă cînd se declanșează reflex, la bărbat, eliminarea 
primului jet de spermă (ejacularea) şi, consecutiv, orgas- 
mul. Treptat, o dată cu epuizarea lichidului seminal 
acumulat în rezervoare, se produce diminuarea exci- 
taţiei şi a erecţiei. 

Modul în care se produce orgasmul la femei este mai 
complex, prezentînd caracteristici relativ diferite faţă de 
orgasmul masculin. Se admite, în general, că în cursul 
unui contact sexual normal, ejacularea bărbatului consti- 
tuie factorul cel mai important pentru ca să se poată pro- 
duce orgasmul Ja femeie (fie prin perceperea contrac- 
ţiilor mușchilor organelor genitale masculine în timpul 

ejaculării, fie prin starea de tensiune intravaginală rea- 
lizată de însăși sperma ejaculată), 

Indiferent, însă, de elementele determinante ale orgas- 
mului la femeie, este cert că un rol deosebit în produce- 
rea ei îl deţin şi factorii psihici, de unde și diferenţele 
mari individuale. 

Conștient sau inconștient, momentul ejaculării bărba- 
tului produce o culme a excitaţiei sexuale la femeie, de- 
clanșîndu-i orgasmul. În acest moment, ea simte o stare 
de tensiune care creşte din ce în ce mai mult, atingînd 
brusc un punct culminant. Apoi se produce lent trecerea 
spre o stare de relaxare binefăcătoare, care persistă pînă 
la sfîrşitul orgasmului masculin. Se consideră că di- 
minuarea pînă la stingere a excitaţiei sexuale reali- 
zată în timpul unui contact este mult mai lentă la fe- 
meie decit la bărbat (ceea ce ar explica o anumită ati- 
tudine a partenerului în faza următoare — de relaxare). 
La femeie, excitaţiile sexuale care nu se sfirșesc prin 
orgasm reprezintă un prejudiciu adus sănătăţii ei (repe- 
tarea unor relaţii sexuale fără orgasm pot constitui cauza 
unor boli organice sau afecțiuni psihice cronice, uneori 
dificil de vindecat). 

Înțelegerea și delicateţea în faza de excitație sexuală, 
acceptarea poziției alese de parteneră și, în general, in- 
tuiţia și abilitatea în tot timpul contactului sexual, pot 
declanşa o excitație suficientă pentru ca ambii parteneri 
să ajungă la orgasm aproximativ în același timp. 

Deși ejacularea și òrgasmul sint acte reflexe, ele pot 
fi supuse — într-o oarecare măsură — controlului voin- 
tei. Dacă dintr-un motiv sau altul femeia nu a atins un 
prag al excitaţiei care să ducă la declanșarea orgasmului, 
bărbatul are posibilitatea să temporizeze (pentru o scurtă 
perioadă) ejacularea, pentru a face să se  armonizeze 
curbele excitabilității ambilor parteneri. Dacă, dimpo- 

trivă, preludiul a creat o tonalitate psihică elevată, fe- 
meia poate avea orgasmul de două-trei ori în timpul ace- 
luiași raport sexual (în funcţie și de tipul temperamen- 
ial). Există însă şi cauze care deși nu ţin de cei doi 
parteneri, totuşi pot inhiba orgasmul (soneria, telefo- 
nul sau alt zgomot neobișnuit, evocarea unor fapte re- 
cente care au produs emoţii negative puternice etc.), 

Faza de relaxare — postludiul. În timpul contactului 
sexual, se produc modificări în întregul organism, intere- 
sînd aparatul circulator, respirator, sistemul muscular, 
nervos, glandular etc, 

Aspectul congestionat sau de paloare pronunţată al 
partenerilor este produs prin fenomene circulatorii (con- 
stricţia sau dilataţia vaselor periferice). 

Tensiunea arterială crește. Inima bate mai puternic și 
mai rapid, în relaţie directă cu gradul de excitație sexu- 
ală (modificările aparatului circulator sînt maxime îna- 
inte de orgasm). Respirația devine superficială, rapidă, 
uneori zgomotoasă. Din această cauză, schimburile ga- 
zoase diminuează, se produce o acumulare de acid car- 
bonic în sînge, care acţionează ca excitant asupra cen- 
trilor de reglare a respirației. 

Sistemul muscular participă de asemenea la realizărea 
contactului sexual. În afară de contracţiile musculare 
coordonate, semi-voluntare sau reflexe, care reprezintă 
mișcările copulatorii propriu-zise, există o tendinţă la 
contracţii în întregime involuntare, care îmbracă în 
timpul orgasmului un caracter spđsmodic. 

Sistemul nervos ajunge într-o stare de tensiune ex- 
fremă și împreună cu sistemul hormonal determină toate 
fenomenele locale și generale (secretorii, circulatorii, 
motorii etc.) din timpul contactului sexual. 

Organele de simţ devin mult mai sensibile (de exem- 
plu, la apropierea orgasmului se produce o jenă la lu- 


mină care uneori nu poate fi suportată) ; așa se explică 
comportamentul particular şi tipic al ochilor în momen- 
tul orgasmului. 

Mirosul este intensificat ; se pare că există chiar anu- 
mite relaţii reflexe între mucoasa nazală și organele 
genitale, astfel că în momentul contactului sexual apare 
o sensibilitate crescută pentru anumite mirosuri. 

Simţul tactil suferă, însă, cele mai mari modificări. 
Foarte pronunţat la ambii parteneri — în special la fe- 
mei —, în timpul preludiului crește pe măsură ce se 
accentuează excitaţia sexuală. 

Contactul sexual normal este deci un act care solicită 
întreg organismul, atît din punct de vedere fizic, cît şi 
psihic. Ejacularea și orgasmul care urmează unei ten- 
siuni generale lasă în urmă o stare de oboseală pasageră, 
fenomen întâlnit în oricare alt proces solicitind un efort 
analog. 

Cu cit gradul de excitație sexuală este mai înalt, cu 
atît starea de relaxare și de oboseală este mai percepti- 
bilă. Aceasta explică de ce un contact sexual seurt, calm, 
fără preliminarii obosește mai puţin decit cel efectuat 
cu un deosebit entuziasm erotic. Oboseala este, însă, 
plăcută și se manifestă prin dorinţa de a dormi. 

Numai în anumite situaţii în care exigenţele au fost 
exagerate fie printr-o repetare a actului, fie ca urmare a 
unei oboseli anterioare, se încearcă senzaţia de epuizare, 
În mod normal însă dacă după contact nevoia de somn 
este satisfăcută printr-o perioadă de repaus scurtă şi 
chiar fără somn, rezultă o senzaţie de satisfacţie, de 
încredere în propriile puteri, în general, o stare cu totul 
caracteristică, neîncercată în alte împrejurări. 

Din păcate, această perioadă de repaus, cu rolul ei bine 
definit în cadrul-relaţiilor sexuale, este adesea neglijată. 
Există bărbaţi care adorm imediat după contact, în timp 

ce partenera, rămasă încă sub impresia emoţiilor încer- 
cate, așteaptă zadarnic un cuvint de afecţiune, o mîn- 
gîiere, un sărut — dovadă că sentimentele partenerului 
nu au dispărut o dată cu satisfacerea dorinţei lui. De 
aceea, faza de destindere este considerată un veritabil 
postludiu, perioada schimbului de impresii, foarte im- 
portantă, pentru că ea consolidează rezultatele contactu- 
lui sexual. Comportarea partenerilor în această fază are 
un caracter esenţial psihic. De aci problemele extrem de 
delicate care se pun. 

Sentimentele de profundă recunoștință reciprocă ma- 
nifestate cu grijă permit o diminuare treptată a stării 
de excitație și întoarcerea la echilibru, urmată imediat 
de un veritabil repaus, 

Durata fazei de relaxare nu poate fi determinată. 
Ecoul senzaţiilor încercate rămîne uneori multă vreme 
în mintea partenerilor sau, așa cum s-a arătat, actul 
sexual se încheie rapid cu un somn profund. 

„A face să se nască o dorinţă, a o hrăni, a o dezvolta, 
a o face să crească, a reuși să o satisfaci și a ști să te 
bucuri de ceea ce ai realizat este un adevărat poem“ 
(Balzac) și, poate, tocmai de aceea merită să fie realizat. 


EXISTĂ ANUMITE NORME? 


Da și nu. Nu, pentru că a face dragoste este ceva foarte 
personal, unde intervine, pe de o parte, un fel de 
„foame“ care se cere potolită, iar pe de altă parte, un 
rafinament care este departe de pornografie, mai curînd 
o înclinație avînd la bază sentimente dintre cele mai 

alese. Da, pentru că totuși este vorba de satisfacerea 
unei funcţii biologice care antrenează — așa cum s-a 
văzut — participarea întregului organism, anumite apa- 
- rate şi sisteme fiind solicitate în mod mai deosebit. 

O primă problemă :; acte sexuale repetate sau act unic, 
prelungit ? 

Prin actul sexual scurt, fie el și repetat, bărbatul nu 
reușește să dea totdeauna satisfacţie partenerei sale. În 
schimb, prin actul sexual prelungit, femeia realizează 
orgasmul cel puţin o dată, iar bărbatul evită un obositor 
consum de energie nervoasă și pierderea unei cantităţi + 
prea mari de spermă. Specialiștii susțin că departe de a 
dăuna, actul sexual prelungit, atît cît este necesar ca 
ambii parteneri să încerce satisfacția dorită, este re- 
laxant. 

Dacă dorinţa este prea puternică, dacă bărbatul se află 
la capătul unei perioade mai mari de abstinenţă și dacă 
femeia dă dovadă de multă fantezie, -actul sexual nu 
poate fi prelungit decit cu greu. În astfel de cazuri, fi- 
ziologia își spune cuvintul. În mod obișnuit însă, băr- 
batul are posibilitatea să-și educe voinţa, să exercite ` 
un control mental asupra unor organe care numai apa- 
rent nu pot fi dominate. 

Impulsul sexual are la om un caracter diferit de cel 
al animalelor. La aceștia, foamea sexuală (libidoul) are 
la bază exclusiv o activitate ad hoc a mozaicului endo- 
crin, o tensiune a organelor de reproducere, în special 
o supraîncărcare a rezervoarelor de spermă. La om, toate 
aceste elemente își păstrează nealterată importanţa lor, 
dar aici intervine în primul rînd o componentă neuro=- 
psihică, o corticalizare a dorinţei sexuale, generată și în- 
treţinută de factori variaţi și în cantităţi — uneori — ne- 
dozabile : nevoia de tandreţe, aprecierea calităţilor in- 

telectuale şi fizice ale persoanei situate în centrul aten- 
ţiei, ținuta, inflexiunile vocale etc. 

Toate acestea fac posibilă reglarea intensității şi du- 
ratei actului sexual. 

Prelungirea actului sexual nu dăunează sănătăţii şi 
nici nu face să scadă virilitatea, nu atrage după sine 
o obosire nervoasă. Dimpotrivă, actul repetat este epui- 
zant, deoarece golirea rezervelor spermatice pretinde o 
tensiune nervoasă intensă pentru repetare, ejacularea 
și orgasmul nu mai ating același nivel al intensității 
voluptoase, iar relaxarea finală aduce mai curînd a sur- 
menaj. Repetarea actului sexual în asemenea circum- 
stanţe devine exces, iar excesele — după cum se ştie — 
se plătesc mai devreme sau mai tîrziu. Pentru bărbaţii 
de o anumită vîrstă, atunci cînd intervin ușoare modi- 
ficări ale arborelui arterial, excesele sexuale în sensul 
definit mai sus sînt de-a dreptul riscante (se citează nu- 
meroase accidente vasculare în timpul coitului). Repe- 
tarea excesivă a actului sexual nu este propice nici 
pentru o bună parte din femei, în special pentru ace- 
lea care se găsesc la începutul activităţii lor sexuale, 
care deci nu au avut răgazul necesar unei erotizări de- 
pline. Aceste femei fac un sindrom de „prea-plin“. În 
antecedentele unor femei care consultă medicul specia- 
list pentru frigiditate, se descoperă consecvent instala- 
rea acestei infirmităţi ca urmare a exceselor sexuale 
impuse de partener, 

Actul sexual prelungit face să crească laun nivel mai 
înalt tensiunea voluptoasă, deoarece dă ocazia partene- 
rilor să se desmierde pe îndelete, să-și adreseze nume- 
„Toase cuvinte tandre, să facă uz de diferite variante 
erotice. În așteptarea unui orgasm care se amină în mod 
conștient, atît bărbatul, cît și femeia ating un tonus 
neuro-psihic ridicat, însoţit de satisfacţii cu atit mai 


mari cu cît există afinități intelectuale şi sentimentale 
mai puternice între cei doi parteneri. 

Unii își manifestă nedumerirea exprimată prin între- 
barea dacă schimbul de mîngîieri între cei doi parteneri 
în zonele erogene. și în special în regiunea organelor ge- 
nitale nu este cumva onanie, masturbare, şi dacă această 
practică nu dăunează, Răspunsul este că schimbul de 
mingiieri, fie că are loc în pregătirea actului sexual 
(preludiu), fie că este realizat chiar în timpul împreu- 
nării, ca o variantă erotică, în raport cu imaginaţia par- 
tenerilor, nu dăunează sănătăţii. Este vorba de un plus 
de tandreţe cu efect tonifiant. 

Bărbatul tînăr, mai impetuos din punct de vedere 
sexual, simte nevoia unei noi împreunări după un prim 
act și pentru că-și controlează mai greu sexualitatea. În 
schimb, rafinamentul său nu este tot atît de subtil ca al 
bărbatului a cărui vîrstă se situează spre 40 de ani, toc- 
mai pentru că acesta știe să-și controleze actul sexual 

(durată, intensitate etc.). 

După 50 de ani, raporturile rărite și prelungite devin 
un veritabil indicativ igienic pentru bărbaţii care, de 
altfel, n-au nici un motiv să renunţe la satisfacţiile dra- 
gostei, La această vîrstă, rezervele spermatice se refac 
mai greu, astfel încît repetarea frecventă a actului 
sexual devine chinuitoare, riscantă, aproape imposibilă 
(dacă exceptăm persoanele cu o virilitate neobișnuită). 

Care ar fi totuşi ùn ritm al realizării actului sexual ad- 
mis ca igienice ? 

Regula majoră este că nu se poate stabili nici o regulă. 
Există mari variaţii de la individ la individ, în raport cu 
condiţia fizică, cu temperamentul, cu educaţia, cu apar- 
tenenţa la unele concepţii etice sau religioase etc. La 
același individ survin variaţii în legătură și cu modul în 
care îi polarizează atenţia anumite preocupări de ordin 

profesional (sarcini de răspundere, iminenţa unei rea- 
lizări importante, o perioadă de muncă încordată etc.) 
sau conflicte, ciocniri de ordin psihic (certuri în familie, 
neînţelegeri în colectivul de muncă etc.). În astfel de 
situaţii, dorinţa sexuală diminuează, uneori pînă la ni- 
velul zero. Situaţia se complică în cazuri de surmenaj 
şi — în special — de nevroză astenică. Îi revine parte- 
nerei sarcina de a da dovadă de tandră înţelegere şi — în 
virtutea afecțiunii pe care o nutrește pentru partenerul 
său — de iniţiativă în jocurile de dragoste. Cu „diplo- 
maţte“ astfel de momente mai dificile pot fi depășite. 
Concepţiile în conformitate cu care inițiativa trebuie să 
aparţină totdeauna bărbatului se cer revizuite. P 

În schimb, emoţiile pozitive, satisfacțiile, succesele, 
un mod de viață rațional în care programul activității 
profesionale se echilibrează armonios cu odihna dau im- 
puls şi dorințelor sexuale. 

Dar în afara acestor variații, se admite totuși că tre- 
buie respectate anumite norme. 

După adolescență, relațiile sexuale au un caracter 
mai mult întîmplător. Intervenind perioade de absti- 
nență involuntară, tinerii ajung la un libido exacerbat, 
ei reuşind să realizeze două-trei acte sexuale conse= 
cutiv. 

Bărbaţii între 25—35 de ani se află la apogeul vi- 
rilității, Această vîrstă coincide şi cu căsătoria, prilej 
de a introduce o anumită ordine în viaţa sexuală. Unii 
autori recomandă să nu se depăşească norma de un 
raport pe zi. După 40 de ani, se admite ca igienică 
norma de un raport la două-trei zile, iar după 50 de 
ani o dată sau de două ori pe săptămînă. 

Dar s-a văzut că aceste norme rămîn sub influenţa 
unui mare număr de factori. În principiu, un baro- 
metru destul de fidel este starea euforică de relaxare, 

satisfacția inegalabilă pe care o furnizează un act 
sexual normal. Raporturile prea frecvente dau o sen- 
zaţie de oboseală cronică, de insatisfacţie, cel mai ade- 
sea cu urmări nedorite asupra puterii de muncă, în 
contrast cu verva pe care o furnizează activitatea 
sexuală echilibrată. 

Spre deosebire de exces, abstinenţa sexuală nu este 
dăunătoare. În cazul abstinenţei involuntare (expediţii 
ştiinţifice, prizonierat, detenţiune etc.) ceea ce deran- 
jează mai curînd este preocuparea imprudentă, obse- 
sivă. Organele genitale ale abstinentului nu suferă mo- 
dificări, activitatea sexuală putînd fi reluată fără 
dificultăţi, 


CĂSĂTORIA ŞI CELIBATUL 


La bărbat, celibatul este o situaţie în care anumite 
probleme ale vieţii, inclusiv cele sexuale, par a primi 
o rezolvare mai deplină decit la femeie. El, fiind mai 
bine înarmat pentru viaţă, nu simte nevoia de protec= 
ție în același grad ca femeia. 

În ceea ce priveşte activitatea sexuală, se iscă totuși 
întrebarea oarecum litigioasă : în ce condiţii se menţin 
mai bine virilitatea și libidoul, în căsătorie sau în ce- 
libat ? 

Decît un răspuns categoric, ne vine mai uşor să în- 
cercăm o analiză a avantajelor şi dezavantajelor ambe- 
lor stări. Unii susţin că în celibat bărbatul are posi- 
bilitatea să-și conserve mai bine virilitatea. În realitate, 
bărbaţii necăsătoriți — cu excepţia celor care au o legă- 
tură stabilă — sînt sortiţi unei sexualităţi dezordonate, 


cu excese în plus, dar și în 
minus, excese care nu pot 
rămine total lipsite de ur- 
mări. 

Alţii afirmă, avind în 
vedere bărbații căsătoriţi, 
că este extenuant să reali- 
zezi performanța de a în- 
deplini actul sexual zilnic 
sau într-un anumit ritm 
săptăminal. Cu toate aces- 
tea, bărbatul nu se poate 
lipsi decit foarte greu de 
căsătorie. Dorinţa instinc- 
tivă de a deveni tată se 
situează deasupra tuturor 
considerentelor. Iar dacă la 
baza căsătoriei au stat sen- 
timente de dragoste, de 
stimă și respect reciproc, 
această instituţie (căsăto- 
ria), cu toate „lipsurile“ 
ei, oferă satisfacţii, inclu- 
siv sexuale, un echilibru in- 
terior, un sentiment de si- 
guranţă, care nu pot fi obți- 
nute în celibat. Despre sen- 
timentele de dragoste și — 
în general — despre relați- 
ile afective care trebuie să 
existe între cei doi soţi, au 
vorbit alţi autori mai bine decît putem face aici. La do- 
rinţa trupească, foarte puternică, necesară într-o căsăto- 
tie, se adaugă afinităţile spirituale comune, respectul și 

sprijinul reciproc, răspunderea comună de a întemeia o 
familie, dea creşte și educa vlăstare ale noile generații. 

Un mic pericol începe să se arate la orizont numai 
atunci cînd unul din soţi așteaptă ca celălalt să-l facă fe- 
ricit. De fapt, fiecare are de adus partea sa de contribuţie 
la fericirea comună. Cei mai mulţi sorți de izbîndă au a~ 
cele căsătorii în care fiecare știe să-l înţeleagă pe celălalt, 
să-i cunoască gîndurile și preferinţele, să-l iubească şi 
să-l respecte, să aibă încredere în el, să-l menajeze, 
astfel încît fiecare atitudine, fiecare gest — cît de ne- 
însemnat — să fie o dovadă de dragoste și de încredere. 

Egoismul este cel mai mare duşman al vieţii conju- 
gale. El are efecte ireparabile și în activitatea sexuală. 
Așa-numita potrivire sexuală nu este o noţiune lipsită 
de conţinut. Este drept că doi tineri perfect sănătoși, pe 
deplin echilibraţi din punct de vedere sufletesc, vor 
atinge în cel mai scurt timp, fără vreun efort deosebit, 
culmile plăcerilor erotice. Pehtru a se ajunge, însă, la 
potrivirea sexuală deplină, este necesar ca tinerii căsă- 
toriți să facă tot ce le stă în putere pentru a-și ieși 
în întîmpinare. Și dacă anumite impasuri sînt inevi- 
tabile, ele se cer rezolvate cu înţelegere, eventual cu 
intervenţia medicului care rămîne — în ultimă in- 
stanţă — un bun sfătuitor. 

Cînd bărbatul abordează căsătoria avînd o experiență 
personală, o cunoaștere corespunzătoare a „tehnicilor“ 
amorului trupesc, a modului cum reacţionează femeia 
în timpul actului sexual, căsătoria se prezintă cu mai 
multe șanse de reușită. El își va erotiza femeia, pe care 
o iubește şi o doreşte, cu delicateţe și rafinament, în 
conformitate cu propriile sale dorinţi. În astfel de ca- 
zuri, dacă nu există anumite leziuni sau malformații, 
apariţia frigidităţii este excepţională. Dacă — dimpo= 
trivă — bărbatul se căsătoreşte fără o experienţă an- 

terioară,  îmbrăţișările 
vor semăna una cu cea- 
laltă, ca o temă muzi- 
cală pe care nu se pot 
executa variaţiuni. Re- 
ferindu-se la această din 
urmă categorie, La Ro- 
chefoucauld spunea că 
„există căsătorii fericite, 
dar nu și căsătorii deli- 
cioase“, iar Hippolite 
Taine, că tinerii căsăto- 
riți „se “studiază trei 
săptămîni, se iubesc trei 
luni, se ceartă trei ani, 
se tolerează treizeci de 
ani“. Tot atit de utilă 
pentru fericirea cuplului este și experienţa tinerei femei. 
Dar căsătoria nu este o simplă aventură, nici din 
punctul de vedere al conţinutului său bogat în țeluri 
şi perspective, nici din punct de vedere sexual. A re- 
duce căsătoria la simple raporturi biologice, indiferent 
dacă pentru un timp există o atracţie sexuală foarte 
puternică, înseamnă a goli relaţiile conjugale tocmai 
de ceea ce au ele specific omenesc, a le sărăci în mod 
nepermis, a le lipsi de temeiurile superioare — afective, 
morale, intelectuale, adică de acele elemente care le 
asigură soliditate şi durabilitate. lar aceasta comportă 
un mare risc. Căsătoria nu este o categorie biologică, 
așa cum este fecundarea la plante și animale, pentru 
perpetuarea speciei. La om, unirea pe viaţă a doi tineri 
reprezintă, în primul rînd, un act prin excelenţă social, 
„cu multiple şi adinci implicaţii pentru traiul în comun. 
Apariţia copiilor, precum şi tot ceea ce decurge din 

această unire, constituie factori de cimentare a legăturii 
dintre soţi, de consolidare a dragostei şi — implicit — 
de întreţinere a unei dorințe sexuale proprii, specifice, 
mult mai pline în trăiri pe care — din păcate pentru 
ei — celibatarii nu au cunoscut-o niciodată. 

Și sîntem datori să punem sub semnul întrebării și 
afirmaţiile potrivit cărora în cadrul căsătoriei între cei 
doi parteneri apare cu timpul ceea ce — în mod peio- 
ratiy — este denumit obișnuinţă, iar aceasta ajunge trep- 
tat să degenereze în inversul atracției sexuale. Dacă 
n-am cunoaşte multe perechi căsătorite care au trecut 
de nuntă de argint fără ca intensitatea atracției sexuale 
între soţi să scadă, am fi, poate, tentaţi să acceptăm 
afirmăţia de mai sus drept o regulă pentru toate căsă- p 
toriile. í 

Dar pe ce se întemeiază o asemenea concepție ? Rădă- 
cinile ei trebuie căutate în orînduiri trecute, bazate pe 
exploatare și proprietate privată, cînd pentru a te că- 
sători nu era neapărat nevoie să iubeşti. „Dragostea, 
draga mea — dădeau asigurări cei mai vîrstnici — vine 
cu timpul“ (şi cine știe dacă mai venea vreodată), iar 
rolul femeii era redus la acela de soţie credincioasă, 
mamă și gospodină, supusă soţului — stăpîn cu drepturi 
suverane în familie. În opoziţie cu o asemenea stare de 
lucruri, căsătoria încheiată pe temelia unor sentimente 
de dragoste și preţuire reciprocă între doi tineri sănă- 
toși, cu aspirații: comune, egali în drepturi, are — aşa 
cum ne demonstrează realitatea — mult mai mulți sorţi 
de izbindă. i 

Se va spune că mai există totuși un număr ridicat 
de cereri de divorţ. Cine ştie ce probleme pot interveni 
între tinerii căsătoriţi astfel încît cu timpul ei ajung să 
se dușmănească. Statisticile încearcă să ne orienteze 
în privinţa repartiţiei procentuale a cauzelor de divorţ : 

nepotrivire de caracter (de citit sexuală), infidelitate ete. 
Totuşi statisticile rămîn statistici, puterea lor de ană- 
liză, după părerea noastră, oprindu-se la un punct. Cu 
tot caracterul voit sobru al acestei lucrări, nu putem 
face abstracţie de spiritul fin de observaţie al foileto- 
niștilor, al umoriștilor, care, cel puţin parţial și în linii 
generale, ne evidenţiază superficialitatea și iresponsa- 
bilitatea unor tineri în efectuarea unui atit de serios pas 
cum eşte căsătoria, alegerea. tovarășei sau tovarăşului 
de viaţă : („S-au cunoscut azi și s-au căsătorit ieri“ ; 
„Cum o cheamă pe logodnica dumitale? — Nu 
știu !“ ete). 

Din păcate se mizează de-la început, exclusiv pe po- 
trivirea sexuală. După o scurtă beţie ameţitoare, se 
ajunge la ofiţerul stării civile, fără ca să se ia măsuri 
de precauţiune ca la trezirea din beţie să rămînă cîteva 
puncte de sprijin pentru consolidarea — în conti 
nuare — a căsătoriei. Asta seamănă mai mult a aven- 
tură de celibatar, și tocmai de aceea nici nu trebuie să 
fie mai mult decît atît, căci altfel poate atrage după sine 
urmări ireparabile, adevărate tragedii, atunci cînd inter- 
vin copiii. 

Alteori, contractarea căsătoriei devine” corolarul ex- 
clusiv al unei potriviri intelectuale (eventual colegi. de 
disciplină), punîndu-se întreaga miză pe această legă- 
tură (care, ce-i drept, nu este lipsită de importanţă). Și 
aceasta — să fim scuzaţi — pare a aduce mai degrabă a 
amor de celibatar. Cerebral, cei doi tineri au impresia 
că se iubesc, își satisfac, în mod igienic, anumite nece- 
sităţi biologice, pentru ca atunci cînd intervine adevă- 
rata dragoste la unul, la altul sau la ambii parteneri, să 
apară dezorientarea. Încă o dată, ca să nu se înţeleagă 
greșit : potrivirea intelectuală joacă un rol deosebit, dar 
singură nu poate constitui fermentul căsătoriei. 

În sfîrşit — ca să ne oprim numai la cîteva spețe ma- 
jore — unii tineri înţeleg să-și unească destinele ţinînd 
seamă ori de afinităţile de gusturi, ori de aprecierea 
reciprocă a bagajului instructiv-educativ, ori de anumite 
potriviri afective etc. 

Desigur, este greu, dar în alegerea tovarăşului de 
viaţă trebuie să se ia în considerare toţi acești factori, 
căci altfel tinerii riscă să aibă mai tîrziu dezamăgiri care 
pot da naștere sentimentelor de amărăciune, de nemul- 

'țumire, de ratare chiar, transformînd viața conjugală 
într-un chin pentru ambii soți. Astăzi însă, în condiţiile 
sociale noi, cînd tinerii își unesc destinele în mod liber, 
nesiliţi de nimeni și fără calcule meschine ascunse, 
există toate premisele pentru prevenirea regretelor tîr- 
zii printr-o temeinică cunoaștere reciprocă şi verificare 
a ceea ce simte unul față de celălalt 

Tema „căsătoria și virsta“ ridică două principale as- 
pecte : 

Asupra primului, în legătură cu vîrsta cea mai pro- 
pice pentru căsătorie, vom zăbovi mai puţin. În această 
direcţie, s-a spus și s-a scris destul. Noi ne facem parti- 
zanii concepţiei în virtutea căreia nu este bine ca ti- 
nerii să se căsătorească înainte de a atinge maturitatea 
psihică și socială, și în nici un caz (!!) înainte de a atinge 
maturitatea biologică. Este necesar, aici, să se precizeze 
încă o dată că apariția menstruației și a primelor poluţii, 
apariţia cîtorva fire de păr în regiunile ştiute, este de- 
parte de a constitui maturizarea biologică. Activitatea 
sexuală prematură este epuizantă, dezavantajoasă din 
punctul de vedere al pregătirii pentru viaţă. Erotizarea 
endocrino-corticală nu este încă desăvirșită, senzațiile în- 
cercate neatingînd intensitatea la care ajung la maturi- 
tate. Dar implicaţiile care decurg din căsătoriile prema- 
ture sînt şi mai grele. Foarte puţini tineri din această 

categorie au putut face faţă cu succes solicitărilor între- 
tinerii unui cămin şi obligaţiilor legate de creşterea și 
educarea copiilor sosiți prea devreme. 

Fără să stabilim prin aceasta anumite norme, se ad- 
mite că, la coordonatele geografice ale ţării noastre, ma- 
turizarea biologică survine la fete în jurul vîrstei de 
18 ani, iar la băieţi în jurul vîrstei de 21 de ani (bine- 
înțeles, cu unele variaţii în plus sau în minus, ţinînd 
de tipul constituţional, activitatea mozaicului endocrin 
etc.). Dar media de vîrstă a tinerilor căsătoriţi, în special 
la aceia care s-au angajat într-o pregătire intelectuală, 
„este ceva mai ridicată. 

Și cu pregătirea, în general, pentru viață, am făcut 
trecerea la integrarea socială (terminarea calificării, an- 
gajarea într-un colectiv de muncă, un cîştig lunar cu 
caracter permanent, obligaţiile militare îndeplinite etc.). 

Apreciind importanţa ei asupra vieţii sexuale, specialiștii 
au ajuns la concluzia că nedesăvîrșirea profesională, 
grija zilei de mîine și alte dificultăți de acest gen, 
creează stări de tensiune psihică total defavorabilă unor 
legături sexuale armonioase. 

Al doilea aspect se referă la diferența de vîrstă cea 
mai potrivită între cei doi soţi. Pentru raţiuni de or- 
din biologic (apariţia pubertăţii mai timpuriu la fete 
decit la băieţi, rezistența fizică mai scăzută la femei, 
persistenţa libidoului la bărbaţi după o anumită vîrstă 
etc.) este bine ca soţia să fie mai tînără decît soţul ei. 
Desigur, fiecare autor ţine să exprime cifric această di- 
ferență de vîrstă, avînd în vedere și specificul geogra- 
fic, naţional, religios etc. Făcînd o medie, această 
diferenţă nu trebuie să fie mai mare de șapte-opt ani și 
mai mică de doi-trei ani. Dar media este medie și ea 
nu poate să infirme realitatea. Într-adevăr, sînt căsă- 
torii în care există înțelegere deplină, inclusiv potrivire 
sexuală, și atunci cînd diferenţa dintre vîrstele soţilor se 
situează în afara limitelor de mai sus. 


SEXUALITATEA ŞI SARCINA 


Pentru femeie, un capitol special în rîndul preocupă- 
rilor legate de sexualitate este constituit de multiplele 
aspecte pe care le prezintă maternitatea. Aici se cuprind 
o serie de probleme pe care le ridică modificarea rit- 
mului relaţiilor sexuale, dar și grija pentru propriul 
organism, precum și răspunderea de a aduce pe lume 
produsul concepţiei. De aceea, cîteva indicaţii de ordin 
general se pot dovedi necesare și utile, 

Oricum, venirea unui copil aduce ceva nou în rela- 
tiile dintre. soţi. Pentru mulţi, nașterea. primului. copil 
marcheazăo etapă decisivă, Dacă femeia nu a ajuns să 
guste din plin voluptăţile dragostei, ea se situează. (in- 
stinctiv) mai curînd pe poziţia de mamă decit de parte- 
neră pasionată. Ea își revarsă toate resursele sale afec- 
tive asupra: copilului, soţul trecînd, pe nesimţite, pe 
planul al doiiea-al preocupărilor sale. Copilul polari- 
zează însă dragostea. ambilor părinţi, făcînd .ca. senti- 
mentele reciproce ale acestora să devină calitativ noi. 
Pentru o perioadă, erotismul diminuează, raporturile 
sexuale. devin mai rare. 

La femeile tinere, sănătoase, viguroase, care au cîști- 
gat o oarecare experienţă amoroasă înainte de a deveni 
mame, sarcina, nașterea şi alăptarea nu numai că nu 
face să slăbească în general dorința sexuală, dar ele 
creează noi potenţialităţi în această direcţie, Consta- 
tarea este valabilă și pentru acele femei care nu nasc 
în primii ani după căsătorie și la care, din motive func- 
tionale (repetăm, fără cauze organice) s-a instalat frigi- 
ditatea. Substratul biologic al acestui fenomen constă 
în profundele transformări care se petrec în corpul fe- 
meii, în faptul că diferitele aparate, organe şi sisteme, 
inclusiv cortexul cerebral, sînt practic inundate de se- 
creţiile hormonale mai deosebite ale sarcinii. 

Nu numai că bărbatul nu pierde nimic din afecţiu- 
nea femeii, nu numai că dorința sexuală a acesteia nu 
scade (să nu ne lăsăm induși în eroare de o relativă scă- 
dere temporară), dar libidoul femeii crește treptat spre 
terminarea perioadei de alăptare, ajungindu-se de multe 
ori la un tonus erotie necunoscut înainte de sarcină. 
Aceasta este și explicaţia vindecării spontane a unor 
stări de frigiditate care au fost rebele la tratamentul 
aplicat înaintea sarcinii. Cunoscînd aceste 'particulari- 

tăţi, bărbatul are posibili- 
tatea ca prin acele mîngiieri 
subtile și jocuri de dragoste 
care duc femeile la'orgasm, 
să-și aducă soţia pe „linia 
de` plutire“, să realizeze 
ceea ce n-au putut rea- 
liza: diferitele tratamente 
aplicate anterior. 

Fără ca dragostea ci 
pentru copil să scadă nici 
cu o cîtime, corticalitatea 
femeii începe să se polarizeze; treptat, într-un alt 
mod, ea simte nevoia perioasă să devină din nou 
parteneră sexuală iubită, ca efuziunile ei voluptoase 
să fie împărtășite din plin. 


Unii bărbaţi gîndesc că apariţia copilului a cimen=: 
tat definitiv, pe viaţă, legăturile cu femeia iubită, 
că viaţa sexuală în familie poate să treacă pe un plan 
secundar, încercînd o falsă senzaţie de securitate în le-: 
gătură cu posibilitatea înstrăinării afecțiunii soţiei. 

În realitate, femeilor nu le place să fie obligate de a 
renunța la aspiraţiile lor sexuale după ce au devenit 

mame, și cu atît mai pu- 
țin să fie neglijate în 
favoarea unor legături 
extraconjugale. Că ati- 
tudinea femeilor în a- 
ceastă direcţie este per- 
fect legitimă, are, în 
primul rînd, o motiva- 
ţie biologică. După ce a 
născut, femeia nu se 
află, cum poate greșit ar 
fi tentaţi să gîndească 
unii, într-o perioadă de 
convalescenţă, după o 
boală grea. Dimpotrivă, 


Pentru a ajuta musculatura ab- sarcina şi nașterea, ca 
dominală, care trebuie, să facă fenomene gnormale, fi- 
gravid, se recomandă să se ziologice, realizează — 
poarte în jtimele ni ale sat- Ja, imensa majoritate a 

femeilor — o împlinire 
fizică și psihică, cu efecte binefăcătoare și asupra vieţii 
ei sexuale. 

Numai înţelepciunea, conduita mai rezervată și faptul 
că intensitatea dorinţei sexuale este mai scăzută ca la 
bărbat (fiind totodată mai puternic colorată afectiv, ceea 
ce le face — de regulă — mai exigente în alegerea parte- 
nerului) împiedică pe multe femei să plătească adulte- 
rul cu adulter (dar atenţie, s-a spus pe multe femei, nu 
pe toate femeile). 

Pe de altă parte, nu-i mai-puţin adevărat că nici 
tinerele mame (şi nu numai cele „foarte“ tinere) nu 
sînt absolvite de anumite obligaţii privind îngrijirea 
propriului lor corp. Ar fi o greşeală să se considere că o 

dată cu aducerea copiilor pe lume, femeia are drepti] 
să abandoneze sau să neglijeze preocupările pentru men- 
ţinerea unui aspect exterior cît mai atrăgător. Frumuse= 
tea — se știe — este furnizată în primul rînd de sănă- 
tate, de vigoare, iar păstrarea şi întărirea sănătăţii pot 
fi obţinute pe calea călirii organismului prin factori na- 
turali (aer, apă, soare). 

Iată de ce este important ca în timpul gravidităţii fe- 
meia să ia o seamă de măsuri, astfel încît după naștere 
să-și restabilească liniile ei armonioase, prevenind sau 
lichidînd eventualele urmări nedorite. Acest lucru 
poate fi obţinut printr-o alimentaţie raţională, un re- 
gim de muncă și de odihnă echilibrat, gimnastică spe- 
cială, precum și prin alte mijloace (de exemplu, folo- 
sirea centurii de sarcină). 

Chiar şi din cele cîteva sumare consideraţii formu- 
late ne putem da seama că viaţa sexuală a femeii cu- 
noaște mult mai multe implicaţii decît cea a bărbatului, 
în raport şi cu particularităţile anatomo-fiziologice și în 
primul rînd cu marele ei rol biologic, acela de a naște. 
Toate acestea au puternice influenţe asupra psihicului, 
asupra afectivității, care înregistrează permanente fluc- 
tuaţii, aflîndu-se sub influenţa mecanismului neuro-en- 
docrin complex, răspunzător de ciclicitatea ce se mani- 
festă în activitatea sexuală a femeii. 

În aceste circumstanţe, ambii soţi, dar în primul rînd 
bărbatul, trebuie să dea dovadă de înţelegere, sinceri- 
tate și vigilenţă faţă de fericirea comună. Niciodată fe- 
meia nu trebuie considerată ca definitiv cucerită. Ea 
trebuie să fie mereu recucerită. 

O ultimă problemă în legătură cu activitatea sexuală 
în perioada puerperalităţii, cînd atît din punct de ve- 
dere fizic, câţ și din punct de vedere psihic femeia nu 
poate face faţă solicitărilor partenerului său. Din această 

cauză, s-au stabilit chiar şi anumite norme menite a sia 
pavăză sănătăţii mamei şi copilului, păstrării echilibru- 
lui în viaţa conjugală. | 

În timpul sarcinii, dorința sexuală diferă de la fe- 
meie la femeie, fiind direct proporţională cu libidoul 
existent înainte de sarcină. Femeile cu un libido și așa 
scăzut pot ajunge să caute evitarea contactului sexual, 
încercînd chiar o senzaţie de repulsie faţă de acesta. Fe- 
meile cu un libido normal sau exacerbat vor avea 
aceeași dorință în prima jumătate a sarcinii. Se citează 
chiar cazuri cînd sarcina normală, dorită, dă o stare ge- 
nerală de euforie care se însoțește la început și de o 
creștere a tensiunii erotice, după cum tensiunea ero- 
tică poate să scadă pînă la zero atunci cîhd tulburările 
neurovegetative sînt prezente cu o intensitate mai de~ 
osebită. Începînd cu a doua jumătate a sarcinii, dorința 
sexuală scade, de regulă. Dacă în antecedente nu există 
avorturi spontane sau alte tulburări care să constituie 
contraindicaţii, raporturile sexuale sînt permise în rit- 
mul de unul pe săptămînă. În a doua jumătate a sarcinii, 
raporturile sexuale trebuie mult rărite, ele fiind inter- 
zise în ultimele opt săptămîni. În această perioadă copu- 
laţia creează două riscuri: declanșarea contracţiilor 
uterine care pot determina o naștere prematură și apa- 
riţia unei infecţii. 

La începutul perioadei de lăuzie, actul sexual este 
interzis cu desăvîrșire. Prezenţa lohiilor (un excelent 
mediu de cultură), o mucoasă uterină care n-a revenit 
încă la normal după deslipirea membranelor și a pla- 
centei, ca și un orificiu uterin încă incomplet închis, 
sînt principalii factori care favorizează apariţia unor 
infecţii severe. În plus, după naștere rămîne o stare de 
fragilitate cu tendinţă la hemoragii. Pentru, a evita orice 
complicaţii, raporturile sexuale sînt strict interzise timp 

i 
Aspectul colului uterin la femei:a — care nu au născut; b — care au 
născut normal ; c — care au născut dificil, cu producere de rupturi ale 

A colului (col cicatricial). 


de șase săptămîni, atît cât îi trebuie uterului să revină 
la normal. Primele raporturi sexuale după această pauză 
trebuie realizate cu mult tact și gingășie, pentru ca fe- 
meia să poată reveni fără incidente la tensiunea ero- 
tică iniţială. O menţiune specială asupra situaţiilor în 
care femeia a avut o sarcină complicată sau în care naș- 
terea nu s-a făcut pe căi naturale (operaţie cezariană). 
În afara traumatismului obstetrical-chirurgical, femeia 
rămîne — mai mult sau mai puţin — traumatizată psi- 
hic. Mai mult decît oricine, partenerul ei este chemat 
să aducă rezolvarea dorită. Și încă un mic amănunt. În 
anumite situaţii (făt prea mare, orificiu vulvâr consti- 
tuţional strimtat etc.) se produc rupturi la naștere. 
Pentru evitarea rupturilor cu mari distrugeri de ţesu- 
turi, medicii fac o incizie la nivelul vulvei pentru ca 
trecerea fătului să nu întîmpine dificultăţi. Indiferent 
e că ruptura-a fost spontană sau că a fost artificială, prin 

incizie, ea este urmată de o mică intervenţie care constă 

în tragerea cîtorva fire. Cicatricea astfel constituită are 

nevoie de un anumit timp pentru vindecarea deplină. 

Dacă nu se ţine seama de acest aspect, durerile produse 

de un act sexual intempestiv pot duce la o scădere 

apreciabilă a apetitului sexual al femeii. Iar dacă fe- 
meia era şi aşa frigidă, ea se află în pericolul de a pierde 
şi ultima şansă de realizare a unei vieţi sexuale armo- 
nioase. 


FRIGIDITATEA * 


Pentru motive lesne de înţeles, statisticile asupra pro- 
porţiei femeilor care nu ajung să atingă orgasmul sînt 
contradictorii. Cu toate acestea, făcînd o medie a me- 
diilor prezentate de diferiţi specialiști, proporţia femei- 
lor frigide se situează în jurul cifrei de 500/0. 

Există numeroase femei care nutresc o caldă afec- 
țiune pentru soţ şi copii, lasă impresia că au o căsnicie 
fericită, întreţin raporturi sexuale cu bărbatul lor dar 
care, în realitate, sînt frigide. Multe femei din această 
categorie nu ajung să consulte niciodată medicul pentru 
frigiditate. În raport cu tipul lor de âctivitate nervoasă 
superioară, din această categorie se recrutează multe 
bune gospodine care ating o vîrstă respectabilă fără să 
fi cunoscut voluptăţile dragostei! Altele, cu o reactivi- 
tate mai deosebită, fac diferite tulburări care le aduc 
frecvent la medic. Natura tulburărilor este foarte va- 
riată (palpitaţii, dereglări neurovegetative, oscilaţii ten- 
sionale, discrinii, stări nevrotice etc.) dar un ochi ex- 
pert: descoperă adesea la baza lor insatisfacţia sexuală. 

Cauzele frigidităţii sînt multiple, uneori greu dece- 
labile. Totuşi, cunoașterea principalelor circumstanţe în 
care se instalează frigiditatea permite luarea unor mă- 
suri fie pentru prevenirea, fie pentru înlăturarea, fie 


k iai Deşi fac parte din capitolul tulburărilor sexuale, datorită frecven- 
kel apata şi atenției acordate impotențeì, le-am tratat în capitole 
arate, 


78 


— în sfîrşit — pentru corectarea lor, cel puţin par- 
țială. 

Disproporția fizică generală dintre doi parteneri sau 
disproporția locală (ne referim la dezvoltarea organelor 
genitale) pot constitui o primă cauză de frigiditate, 

Unele malformații sau afecţiuni ale aparatului geni- 
tal ca de exemplu, situaţia clitorisului faţă de orifi- 
ciul extern al vaginului, sau un himen gros, rezistent, 
pot jena considerabil raporturile sexuale sau împiedica 
obţinerea satisfacţiei. 

Așa cum s-a mai arătat, senzațiile erotice ale femeii 
sînt adesea concentrate la nivelul clitorisului și în re- 
giunea care o înconjură. Cînd încep relaţiile sexuale, 
orgasmul se obţine în principal prin contactul organu- 
lui masculin cu pereţii vaginali. Dar la foarte multe 
femei vaginul rămîne insensibil la excitaţii erotice 
dacă ele au practicat masturbaţia înainte de căsătorie, 
clitorisul constituind la ele punctul principal al excita- 
ţiei sexuale chiar după ani de zile de viaţă conjugală. 

Așa se explică faptul că aceste femei realizează ușor 
orgasmul prin stimularea organelor genitale externe, în 
schimb nu au nici cea mai mică plăcere în cursul rapor- 
turilor sexuale normale. 

Pentru ca să se obţină excitaţia sexuală necesară 
orgasmului, este necesar ca bărbatul să dea dovadă de 
priceperea necesară, astfel încît clitorisul să fie stimulat 
în timpul raportului sexual. In cazuri de frigiditate se 
pare că această stimulare se face defectuos și în loc să 
se instituie, treptat, reflexe normale, se adînceşte indi- 
ferenţa femeii faţă de actul sexual. 

Poziţia clitorisului la o anumită distanţă deasupra ori- 
ficiului vaginal pretinde o pătrundere profundă și com- 
pletă a penisului în vagin pentru a se realiza contac- 
tul direct cu clitorisul și zonele înconjurătoare. Aceasta 

înseamnă că lipsa plăcerii de care se pling unele femei! 
este datorită penetraţiei incomplete a penisului în ca- 
nalul vaginal, de cele mai multe ori cauzată de poziţii 
defectuoase în timpul contactului, bineînţeles rapor- 
tate şi la conformaţia organelor genitale ale ambilor 
parteneri. 

După unii. autori, distanţa care separă orificiul vagi- 
nal de clitoris determină capacitatea femeii de a atinge 
orgasmul. Cu cît clitorisul este mai departe de orificiul 
vaginului, cu atît orgasmul va fi obţinut mai dificil. 

Importanţa acestei particularităţi anatomice nu poate 
fi însă apreciată decit în funcţie de alţi factori fizici şi 
psihici care intervin în relaţiile sexuale și care au un 
rol cel puţin tot atît de important ca și cei anatomici 
în obținerea orgasmului. Iată un exemplu. În fața unei 
virgine, bărbatul are de învins două obstacole: unul 
psihice și unul fizic. 

Obstacolul psihic constă în comportamentul cu totul 
special al tinerei fete. Intreaga ei fiinţă trădează o tul- 
burare, consecință a unei adevărate lupte ce se desfă- 
șoară în interiorul ei între dorinţa realizării apropierii 
intime, pe de o parte, și teama de necunoscut, de durere, 
de urmările posibile, pe de alta, ceea ce se traduce prin 
alternarea unei atitudini de acceptare cu momente de 
refuz categoric. 

În această împrejurare, calităţile partenerului, modul 
lui de comportare, pot avea o importanţă hotăritoare, 
cu răsunet asupra întregii vieţi conjugale ulterioare. 

Obstacolul fizic este constituit exclusiv de himen. În 
cazul unui himen normal, la o femeie pregătită pentru 
evenimentul respectiv, şi în cazul unui bărbat instruit, 
primul contact sexual se săvirșește fără incidente, Cu 
alte cuvinte, dacă gradul erotizării este mai intens de- 
cît jena pe care o produce ruperea himenului, virgina 


nu are a se teme de neplăceri. Dacă sentimentele reci- 
proce ale celor doi parteneri ating tonalități elevate, dacă 
dorinţa apropierii este mare, dacă bărbatul este suficient 
de experimentat și dacă știe să risipească cuvinte tan- 
dre, mîngiieri și sărutări subtile, orgasmul femeii poate 
avea loc chiar înainte de deflorare. În asemenea cir- 
cumstanţe, unele femei nici nu-și dau seama cînd a 
avut loc „trecerea Rubiconului“. 

Există însă situaţii în care himenul opune rezistenţă. 
În aceste cazuri nu se insistă decît cu prudenţă, evitin- 
du-se provocarea durerii sau a senzaţiei de teamă. „Pro- 
cedează cu bindeţe și cu circumspecţie, nu încerca să 
învingi printr-o lovitură violentă rebistența himenului. 
Învață să-ţi stăpînești impetuozitatea dorinței tale, şi 
dacă natura a creat un himen prea puternice — nu ezita 
să amiîni tentativele de deflorare pentru a doua sau a 
treia zi“. Sfaturile date de Omer Haleby în cartea sa El 
Ktab sînt valabile și astăzi cu observaţia că în astfel de 
cazuri acum există posibilitatea să se consulte și un me- 
dic. În orice caz, aşa cum s-a arătat, după deflorare nu 
este igienic să se repete actul sexual, dindu-se timp hi- 
menului rupt să se cicatrizeze. În această normă de 
igienă sînt incluse şi anumite raţiuni de ordin psihic. 
Respectarea ei este încă una dintre modalităţile de a se 
preveni apariţia frigidităţii. 

Pentru realizarea deflorării pot fi luate și unele mă- 
suri pur tehnice. Pentru că excitaţia locală lipsește în 
general la-primul contact, secreția mucoasei şi a glan- 
delor vaginale se face defectuos. Din această cauză in- 
tromisia este dificilă și dureroasă. Utilizarea unui lu- 
brifiant (Nivea, vaselină etc.) face actul mai puţin 
dureros. 

Se impune însă ca atit lubrifiantul cît şi organele ge- 
nitale ale ambilor parteneri să fie cît mai curate, atît 

pentru raţiuni estetice, cît şi pentru raţiuni antiinfec- 
ţioase. 

,  Infecţiile organelor genitale sau deviaţiile de poziţie 
ale uterului (frecvent retroversia) pot declanșa dureri 
în timpul contactului sexual, care prin repetare duc în 
mod reflex la apariţia frigidităţii. 

Tulburări generale, ca de exemplu diabetul, subali- 
mentaţia, oboseala, îngrășarea exagerată, pot constitui 
de asemenea cauze de frigiditate, ca și dereglările hor- 
monale, știindu-se că dezvoltarea normală și manifes- 
tarea dorinţei sexuale este controlată de anumiţi hor- 
moni. (S-a observat că perioada de maximă dorinţă 
coincide cu perioada de ovulaţie, corespunzătoare unei 
concentraţii mai mari de hormoni în organism.) 

Pe măsură ce se avansează pe scara animală, activi- 
tatea sexuală și dorinţele sexuale sînt din ce în ce mai 
mult controlate de sistemul nervos și creier. De aceea, 
mulţi autori apreciază că marile diferenţe de intensi- 
tate a dorinţei sexuale la femei depind în largă măsură 
nu atît de mozaicul endocrin, cît de diferenţele de pre- 
gătire psihică. 

Problemele pe care le pune viaţa sexuală sînt atît 
„de complexe încît de multe ori, cu tot interesul acordat 
de medic persoanei care solicită un sfat sau un trata- 
ment pentru frigiditate, este greu să selecţionezi esen- 
ţialul, punctul nevralgie înspre care trebuie acţionat. 
Dezgust faţă de raporturi sexuale în general sau nu- 
mai faţă de un anumit partener ? Teama de sarcină ? 
Consecinţă a utilizării anticoncepţionalelor ? Același 
dormitor împărţit cu alţi membri ai familiei ? Existenţa 
unei alte femei urmată de neglijarea îndatoririlor con- 
jugale ? Este bine să nu se uite nici faptul că în caz de 
frigiditate trebuie luată în consideraţie şi capacitatea 
sexuală a bărbatului. Dacă bărbatul este posesorul unei 

educaţii deficiente, dacă ejaculările se produc prea re= 
pede, nepermiţind femeii să ajungă la orgasm, aceasta 
poate sfirși prin a căpăta repulsie pentru raporturile 
sexuale. 

Se întîlnesc cazuri cînd frigiditatea, apărută ca ur- 
mare a unor împrejurări amintite în treacăt şi în alte 
capitole (traume sufletești suferite înainte de căsătorie, 
o educaţie prea austeră, cu transmiterea unor principii 
greşite, o deflorare brutală, existența unor infecţii în 
sfera genitală care produc dureri în timpul coabitării 
etc.), nu dispare după căsătorie, în ciuda vieţii conju- 
gale armonioase. De aceea, este important ca bărbatul 
să nu uite că instinctul sexual al femeii poate să rămînă 
în stare latentă încă multă vreme, dar că există posibi- 
lităţi ca acesta să fie trezit, creîndu-se condiţii adé- 
cvate. Astfel sînt situaţii care favorizează exacerbarea 
dorinţei sexuale și apariţia orgasmului, situaţii de care 
un bărbat tandru, care n-a încetat să-și iubească par- 
tenera, va ști să profite. Într-o astfel de situaţie se gă- 
sește femeia la sfîrşitul perioadei de lăuzie. Bineînţeles, 
reușita va fi cu atit mai mult asigurată, cu cît femeia 
va şti și ea să iasă. în întimpinarea dorinţei soţului său., 

Există și femei care consideră „somnul“ lor în viaţa 
sexuală ca o probă de mare virtute și de înaltă spiritua- 
litate. O astfel de concepţie poate fi evident cauza fri- 
gidităţii și „tratamentul“ constă din a le face să înţe-= 
leagă că armonia sexuală a doi parteneri seste piatra 
fundamentală pentru armonia vieţii lor în comun. Sînt 
unele femei care cu toată indiferența faţă de actul se- 
xual se străduiesc să-și ascundă acest sentiment, simu- 
lînd un interes mult mai crescut decît există în realitate, 
În asemenea situaţii este mai bine ca voinţa să fie uti- 
lizată pentru a cunoaște cauza frigidităţii şi a lua mă- 
surile necesare. Această recomandare o facem mai mult 

la adresa partenerului, de cele mai multe ori cl fiind 
„cauza“, prin lipsa de tact necesară cu ocazia raportu= 
rilor. sexuale, şi, în general, în relaţiile lui cu partenera. 
În loc de unirea dorită de ambii parteneri, graba, lipsa 
de înţelegere a momentului, necunoașterea noţiunilor 
elementare de fiziologie -a actului sexual, determină 
teama de contactul sexual sau indiferența. 

Consecința fiziologică a contactului sexual — sar- 
cina — reprezintă pentru unele femei punctul culmi- 
nant al dorințelor lor. Sint însă situaţii în care sarcina 
nu este dorită și este un lucru cert că lipsa dorinţei de 
a rămîne gravidă joacă un rol de prim ordin în relaţiile 
sexuale a numeroase cupluri. Teama de sarcină acţio- 
nează uneori atît de puternic asupra individului încît 
există cupluri cu o viaţă sexuală complet dezorganizată 
tocmai datorită reţinerilor legate de teama de fecun- 
daţie. 

„În același timp, și fenomenul invers — sterilitatea — 
poate distruge fericirea unor căsnicii, ceea ce a condus 
probabil la postulatul că prima condiţie a unei vieţi se- 
xuale armonioase ţine de modul în care se soluţionează 
problema procreaţiei. 

Uneori există şi o neînțelegere a ceea ce reprezintă 
orgasmul, care poate să se manifeste sub forma unor 
senzaţii de intensitate diferite, uneori ușoare, alteori 
foarte răscolitoare, Unele femei nu ştiu nimic despre 
orgasm, pirfă în momentul în care aud sau citesc într-o 
carte, descrieri literare ale manifestărilor orgasmului, 
firește trecute prin prisma și prin pana poetului. Aceasta 
creează atit la bărbați, cît şi la femei dorința de a rea- 
liza şi ei senzaţii similare cu cele citite, dar care în 
realitate nu sînt decît rar încercate. ` 

Incapacitatea de a atinge orgasmul poate afecta să- 
mătatea femeii ? 

Dacă excitaţia sexuală în timpul contactului sexual 
a fost slabă sau nu a existat, absenţa orgasmului nu va 
avea efect deosebit asupra sănătăţii femeii. Dar dacă 
dimpotrivă, femeia a fost violent stimulată și din di- 
verse cauze nu a realizat orgasmul, ea încearcă un sen- 
timent de frustraţie, dăunător atît din punct de vedere 
fizic cît şi psihic. Explicaţia : în timpul excitaţiei se- 
xuale se produce o puternică congestie a organelor ge- 
nitale şi o tensiune generală intensă, după care organis- 
mul ar avea rolul să realizeze descărcarea, urmată de 
sentimentul de plenitudine, de bine. Dar dacă orgasmul 
nu s-a produs, femeia rămîne într-o stare de supraex- 
citare şi de “insatisfacţie penibilă. Repetarea acestui gen 
de experiențe poate provoca serioase tulburări despre 
„care de multe ori nici nu se mai ştie că au o cauză 
sexuală. 

Frigiditatea este o deficiență care apare nu numai la 
femei ci şi la bărbaţi. Ea însă nu trebuie confundată cu 
impotenţa sexuală, care este cu totul altceva. 

În cazurile de frigiditate masculină, este vorba de un 
bărbat potent pentru îndeplinirea obligaţiilor de parte- 
ner, dar care simte mai rar nevoia unui raport sexual. 
Există numeroase femei care consideră un asemenea 
comportament expresia dezafecţiunii sau infidelităţii. 
Spre avizul lor, dar și în general, trebuie precizat că 

` potența sexuală a bărbatului este foarte diferită chiar 
în limite normale. Ea depinde de vîrstă, de sănătate, de 
constituţie, de tonusul erotic al partenerei și de un nu- 
măr încă mare de alte influenţe fizice şi psihice, și con- 
stituie o calitate personală a cărei cauze au rămas încă 
incomplet elucidate. Există fără îndoială bărbaţi sexual 
puternici și bărbaţi sexual slabi, ceea ce nu are nici o 
legătură cu robusteţea sau cu debilitatea generală. 


S-ar putea să fie vorba pe de o parte, de capacitatea 
cu totul specială de a produce sperma și de posibilitatea 
de a reţine în timpul ejaculării o oarecare cantitate de 
lichid spermatic, cu intenţia de a repeta imediat con~ 
tactul sexual. \ 

Sînt şi situații în care bărbatul supus unei excitații 
sexuale prelungite şi puternice nu poate realiza contac= - 
tul sexual, fie prin deficit de erecție, fie de ejaculare, 
carenţă temporară, considerată în general ca un feno= 
men normal. În acest caz trebuie oprită orice tentativă 
de noi excitaţii, pînă cînd organismul se odihnește și-și 
recapătă treptat posibilităţile anterioare de activitate 
sexuală. De obicei, revenirile se produc rapid, bineîn= 
teles dacă se evită condiţiile care au dus la epuizarea 
temporară, altfe] existînd riscul ca un fenomen pasager 
să devină cronic, - 

Altercaţiile conjugale pe această temă nu fac decit să 
creeze ceea ce iniţial nu exista. Răbdarea şi înţelegerea 
despre care s-a vorbit, atmosfera caldă și prietenească 
sînt elemente preţioase în stabilirea unor relaţii sexuale 
normale, chiar în cazul în care partenerul prezintă ase- 
menea deficienţe. În astfel de situaţii, atit femeile cît 
și (în special) bărbaţii fac ușor complexe de inferioritate, 
sursa unor cercuri vicioase care pînă la urmă ajung să 
fie întrerupte de medicul dè specialitate. Evitarea unor 
asemenea complexe revine însă — în primul rînd — 
partenerului. 

Se poate vindeca frigiditatea ? 

Atunci cînd există cauze organice, trebuie să se insti- 
tuie tratamentul necesar. 

În cazul existenţei unei conformaţii anatomice mai 
deosebite, soluţia constă în alegerea unei poziţii conve- 
nabile, fără ca aceasta să poată fi denumită perversiune 
sexuală. | -i 


Este pe deplin normal ca intimitatea fizică în cadrul 
relaţiilor sexuale să fie cît mai completă și mai armo- 
nioasă, partenerii dînd friu liber imaginaţiei în scopul 
obţinerii senzaţiilor dorite. (Atenţie în cazul concentră- 
rii sensibilităţii în regiunea clitorisului.) Stimularea do- 
rinţei sexuale înainte de contact, întirzierea intromisiei 
pînă cînd ambii parteneri au atins nivelul corespunză- 
tor de excitație, prelungirea contactului sexual pînă 
cînd se creează toate condiţiile pentru ca atît femeia 
cît și bărbatul să realizeze orgasmul, sînt numai cîteva 
elemente de care dacă s-ar ține cont procentul cazu- 
rilor de frigiditate ar fi mult redus. 

Pentru stimularea apetitului sexual, există anumite 
modalităţi. Astfel este binecunoscut raportul strîns 
dintre alimentaţia corectă și creșterea potenţei sexuale. 
Alimentaţia săracă în anumite principii acționează în 
mod nefavorabil asupra funcţiilor sexuale. 

Alimentele și condimentele cu rol în intensificarea 
potenţei sexuale, citate în literatura veche sînt carnea, 
ouăle, orezul, laptele, cele mai excitante fiind conside- 
rate sparanghelul, șofranul, scorţișoara, vanilia, ţelina, 
piperul, menta, ciocolata. Alcoolul ocupă un loc deose- 
bit. El este tonic în cantităţi mici și inhibitor în canti- 
tate mare. Tot în cantităţi mici, cafeaua, ceaiul şi tutu- 
nul acţionează cu aceleași efecte. Se pare că băuturile 
acide, consumate în cantităţi mari ar' diminua potenţa 
sexuală. ! 

Există și medicamente care acţionează direct asupra 
activităţii sexuale. Bromurile şi valeriana, de exemplu, 
nu acţionează numai ca sedative generale, ci diminuea- 
ză și impulsul sexual. Astfel de medicamente pot fi 
utilizate în cantităţi prescrise de medic, atunci cînd se 
urmărește micşorarea sau dispariția dorințelor sexuale 
în cazurile în care acestea nu pot fi satisfăcute. Anumite 

medicamente diminuează excitabilitatea generală dar 
fac să crească excitaţia sexuală, ca de exemplu yo- 
himbina. 

Ele dau rezultate satisfăcătoare în tratamentul fri- 
gidităţii, dar nu pot fi utilizate „din proprie iniţiativă 
datorită” deosebitei lor toxicităţi. Orice încercare de a 
face să crească artificial dorinţele sexuale printr-un 
drog energic are răsunet asupra stării de sănătate şi 
chiar asupra evoluţiei activităţii sexuale de mai tirziu. 

Se pot utiliza ca adjuvante preţioase în tratamentul 
frigidităţii băi carbonice (acid carbonic natural sau ar- 
tificial). O cură de băi carbonice într-o staţiune balneară 
poate ameliora unele cazuri de frigiditate relativă. În 
general însă, frigiditatea care n-a putut fi remediată 
prin participarea partenerului este mai greu vindeca- 
bilă cu diferite tratamente. 

Dar frigiditatea mai poate fi şi o consecinţă a obose- 
lii. Bineînţeles, nu este vorba de lipsa ocazională a do- 
rinţei sexuale, care poate surveni şi la femei care au 
atins o erotizare ridicată. Este normal ca după un efort 
mai susţinut, organismul să simtă, în primul rînd, ne- 
voia unui somn reparator. Avem în vedere acele cazuri 
în care oboseala survine de regulă zilnic, devenind chiar 
surmenaj. Încercările de a realiza un act sexual armo- 
nios sînt ratate una după alta, făcînd să se instituie 
chiar un reflex de apărare faţă de actul sexual care este 
departe de a da satisfacţii. Și iată cum femeile supra- 
solicitate de activitatea în cîmpul muncii, de copii şi 
gospodărie, se pot încadra justificat în cele peste 50% 
de femei frigide. În aceste cazuri, singurul remediu este 
ca partenerul să intervină pentru echilibrarea obliga- 
ţiilor familiale, astfel încît ele să nu revină exclusiv 
femeii. j 


IMPOTENŢA 


Prin impotenţă sexuală se înțelege imposibilitatea 
bărbatului de a practica: contactul. sexual degarece nu 
se produce erecţia. Ea poate fi cauzată de vicii de cân- 
formaţie, afecţiuni fizice sau psihice, tulburări funcţio- 
nale. Pentru a nu da loc confuziilor, menţionăm că la 
femeie nu poate fi vorba de impotenţă, condiţia primor- 
dială pentru realizarea actului sexual fiind erecţia la 
bărbat. În căsniciile unde există deplină înțelegere între 
soţi și o viaţă sexuală normală, femeia poate da impre- 
sia că încearcă o satisfacţie deplină chiar şi atunci cînd, 
temporar și din anumite motive, ea nu simte dorința 
apropierii. E 

Impotenţa, în forma ei radicală, absolută (bărbatul 
nu dorește și nu poate realiza contactul sexual) are de 
obicei o origine organică, ca de exemplu : maladii ale 
măduvei lombo-sacrate (împiedică realizarea erecţici 
prin leziuni ale centrilor nervoși ai automatismului se- 
xual), afecţiuni ale testiculelor (să ne reamintim că hor- 
monii masculini sînt secretaţi de testicule), leziuni ale 
căilor spermatice, intoxicații medicâmentoase sau into- 
xicaţii alcoolice cronice. K 

Cazurile de impotență congenitală sînt foarte rare și 
sînt datorate unor boli ale glandelor cu seereţie internă 
sau unor malformații : absenţa sau insuficienta dezvol= 
tare à penisului, absenţa completă a testiculelor. 

Impotenţa într-o formă mai atenuată, de cele mai 
multe ori vindecabilă, este legată în special de cauze 
psihice. Foarte frecvent, ea este provocată de stări avan- 
sate de nevroză care se traduc printr-o stare de astenie 
cu insuficienţă neuro-psihică, bărbatul neputînd să rea- 
lizeze starea de erecţie. Intr-un cuvînt, în afară de le- 

ziuni sau boli ale întregului organism cu răsunet asupra 
sferei genitale, impotenţa sexuală poate fi frecvent le- 
gată de marele capitol „nevroze“. 

Principiile bărbatului privind femeia, privind rolul și 
obligaţiile sale faţă de ea, pregătirea pentru viaţă și con- 
vingerile lui pot afecta activitatea sexuală, favorizînd 
în anumite circumstanţe chiar apariţia unor deficienţe 
grave de tipul impotenţei sexuale. 

Excesele veneriene din trecut, manifestate prin prac- 
ticarea raportului sexual în condiţii neigienice, sînt frec- 
vent cauzele acestei deficienţe. Mai rar, dar posibil, im- 
potenţa sexuală poate apărea ca o Rac Eta ă a unui ex- 
ces de exerciţii fizice. 

Indiferent care ar fi cauza stării de impotenţă, există 
suficiente mijloace cu ajutorul cărora se poate obţine, 
dacă nu vindecarea, cel puţin o ameliorare. Desigur, nu 
este vorba de a dezvolta o mare capacitate sexuală. Sînt 
însă posibile ameliorări care au un efect binefăcător 
asupra întregului organism, asupra capacităţii de muncă. 


JDacă anumite stări nevrotice favorizează apariţia impo- 


tenţei, la rîndul ei impotenţa duce la stări obsesionale, 
la lenevie fizică şi intelectuală, la delăsare dusă la ex- 
trem (neglijență vestimentară, deficienţe igienice etc.). 

Rezultate foarte bune se obţin prin evitarea exceselor 
alcoolice, a surmenajului- fizic și moral. Se recomandă 
somnul prelungit, viața în aer liber, exerciţiile fizice 
moderate, plimbări, distracţii. La persoanele care nu au 
contraindicaţii, masajul, dușurile reci urmate de îrecţii, 
razele ultraviolete sînt de asemenea eficiente mai ales 
dacă se asociază cu un regim tonic (pește, ouă, icre, con- l 
dimente). O atenție deosebită trebuie acordată factori- 
lor psihici. Mai ales să nu se precupețească nici un efort 


pentru a se învinge timiditatea, pentru a se combate sta- 
rea de depresiune și frica. 

Trebuie făcută diferenţa între impotenţa sexuală sur- 
venită la bărbaţi în plină viaţă sexuală și la cei în vîrstă. 
Senilitatea este o stare provocată de îmbătrinire şi 
caracterizată prin modificări în structura și funcţia tu- 
turor organelor, a aparatelor și sistemelor corpului ome- 
nesc. Ea se traduce printr-o slăbire progresivă a activi- 
tăţii organismului, plecîind de la o vîrstă tradiţional 
situată după 65 de ani (cu foarte mari variaţii indivi- 
duale). Senilitatea sexuală se produce de obicei după o 
perioadă de sensibilitate sexuală crescută. Care este ex-, 
plicaţia ? Se pare că asupra activităţii sexuale şi psihice“ 
din această perioadă ar acţiona anumite legi din păcate 
încă insuficient cunoscute. Se presupune că în primul 
rînd ar dispărea posibilitatea de realizare a contactului 
sexual (mai ales la bărbat). Apetitul sexual rămîne 
însă sub formă de dominantă cerebrală, ceea ce deter- 
mină anumite stări conflictuale. Dorinţele sexuale ne- 
realizate provoacă la virstnici chiar un fel de neliniște, 
sursă de complicaţii nervoase şi psihice cu repercusiuni 
asupra lor ca indivizi, dar și asupra relaţiilor de fa- 
milie. 

În această perioadă de viață se admite existența unei 
oarecare deosebiri între potenţele sexuale masculine şi 
feminine. Unii autori consideră că femeia ar fi potentă 
sexual multă vreme după bărbat. După alţi autori, băr- 
batul are tendinţa de a rămîne sexual activ mai mult 
decît femeia. Şi, în sfîrșit, unele studii recente demon- 
strează că impulsurile sexuale rămîn foarte vii atît la 
femei, cît și la bărbaţi pînă în jurul vîrstei de 70 de ani, 
după care viața sexuală diminuează sensibil în raport 
cu starea de inferioritate în care este pus organismul 
de fenomenul de îmbătrinire. 

Aceleaşi studii constată că factorul determinant în 
continuarea vieţii sexuale este starea de căsătorit san 
celibat a individului. Astfel, la aceeași virstă, numai 
7% din celibatarii examinaţi mai aveau o viaţă sexual 
activă, față de 54%, — proporția la căsătoriţi. Rezultă 
că frecvenţa raporturilor sexuale și mai ales continui- 
tatea constituie factori importanţi pentru menţinerea 
prelungită a unei vieţi sexuale active. În sfîrșit, o ultimă 
precizare. Trebuie să ne arătăm foarte circumspecţi față 
de punerea etichetei de impolent. Nu poate fi denumit 
normal numai acela la care erecţia se produce imediat ce 
vede o femeie atrăgătoare. Se știe doar că există anumite 
femei la care instinctul sexual se manifestă în mod vio- 
lent şi care îi siderează pe bărbaţii aparținind unui tip 
sexual mediu, după cum la altele un anumit grad de im- 
pulsivitate sexuală se exteriorizează prin nerăbdare, 
chiar iritare (exprimate în atitudine, gesturi, cuvinte) 
atunci cînd partenerul nu este în stare, din diferite mo- 
tive, să răspundă prompt solicitării, ceea ce la rîndul 
său îl poate inhiba şi mai mult. În legătură cu aceasta 
metită a fi menţionat faptul că unii bărbaţi care sînt 
„anihilaţi din punct de vedere sexual de femei cu un to- 
nus erotic ridicat dar lipsite de tact, fac din plin dovada 
virilităţii lor alături de o parteneră delicată, cu care au 
afinități multilaterale. 

Din fericire însă, dragostea nu constă în manifestarea 
și satisfacerea unei dorinţe brutale. Deprinderea şi apli- 
carea unor procedee adecvate permit femeii să obţină 
de la partenerul ei proba virilităţii și o satisfacţie de- 
plină, chiar dacă acesta nu este un impulsiv sexual. Am 
îi deci îndreptăţiţi să afirmăm că așa-numita impotenţă 
funcţională (psihică) este o boală a cuplului și nu numai 
a bărbatului, ca şi frigiditatea. 

TULBURĂRI ŞI ABERAŢII SEXUALE S 


Importantele deosebiri individuale care caracterizează 
sfera sexualității, răsunetul puternic trezit în această 
sferă de factori extrem de diverşi ca natură, manifes- 
tările atît de diferite (locale sau generale, imediate sau 
îndepărtate, trecătoare sau durabile, organice sau psi- 
hice etc.), toate acestea reclamă maximum de prudență 
în abordarea problemei tulburărilor şi aberațiilor 
sexuale, Dificultatea stabilirii cauzelor, a antecedente- 
lor acestor fenomene, marea sensibilitate a mecanisme- 
lor neuro-endocrine și psihice care stau la baza com- 
portamentului sexual, fac ca delimitarea dintre normal 
şi anormal, dintre sănătate și boală să poată fi făcută 
numai după o minuțioasă și atentă examinare a cît mai 
multe laturi, aspecte ale cazurilor. 

Ar fi însă greșit ca din cele spuse să se tragă conclu- 
zia că manifestările anormale, patologice din domeniul 
sexualităţii ar fi foarte frecvente. În realitate, imensa 
majoritate a oamenilor sint echilibraţi din punct de ve- 
dere erotic și sexual. Dar nu numai atît. Chiar și în ca- 
zurile cînd apar anumite forme de tulburări sau abe- 
raţii de dinamică sau comportament sexual, de cele 
mai multe ori există şanse ca printr-un tratament com- 
plex adecvat să se obţină vindecarea sau ameliorarea 
lor simţitoare. 

Să trecem, pe scurt, în revistă cîteva dintre aceste 
forme. 

Priapismul este o stare de erecţie continuă a penisu- 
lui, expresie a unei tulburări circulatorii locale, în spe- 
cial venoase. El poate fi provocat de afecțiuni generale, 
ca, de exemplu, tumori sau traumatisme craniene, le- 
ziuni ale măduvei, intoxicații, infecţii ete., sau locale, 

“cum ar fi tumorile la nivelul organelor genitale, infia- 
maţiile sau alte afecţiuni care pot provoca tulburări de 
circulaţie și, consecutiv, priapismul. Pentru înţelegerea 
mecanismului de producere a priapismului reamintim 
că erecţia este posibilă graţie structurii spongioase a 
penisului care conţine un număr mare de alveole. Cînd 
ele sint goale, penisul este moale, Sub efectul excitaţiei 
sexuale se produce un aflux de sînge care umple sub 
tensiune aceste alveole, penisul își schimbă dimen- 
siunile, se redresează și devine dur, se produce erecţia. 
În cazuri patologice, obstacolul produs în circuitul de 
întoarcere venoasă nu mai permite golirea alveolelor de 
sînge. Penisul rămîne astfel permanent în erecţie, reali- 
zindu-se priapismul. 

În afară de cauzele organice, priapismul mai poate 
fi produs şi de unele dereglări neuro-hormonale (func- 
tionale) încă insuficient precizate. Cazurile de priapism 
sînt rare şi impun consultul uneori a mai mulţi specia- 
liști (neurolog, endocrinolog, psiholog), pentru a stabili 
cauzele, precum și tratamentul. 

Tulburări de intromisie. Așa cum s-a arătat, intro- 
misia este termenul utilizat pentru acțiunea de intro- 
ducere a penisului în vagin. Uneori intromisia nu este 
posibilă fie din cauze ce ţin de parteneră (spasm geni- 
tal, reacţii dureroase în timpul mișcărilor de penetra- 
ţie, anomalii congenitale), fie de partener (impotenţă 
sexuală, malformații etc.). 

Spasmul genital este rezultatul contracţiei involun- 
tare a mușchilor vaginali care împiedică realizarea 
contactului sexual. Cunoscut și sub numele. de „vagi- 
nism“, acesta poate constitui cauza a numeroase dificul- 
tăţi la începutul unei căsnicii. Partenerul are dorinţi 
sexuale normale, nu este impotent şi totuşi intromisia 

este imposibilă. La fiecare tentativă, partenera se re- 
trage într-o atitudine de apărare. 3 

O astfel de atitudine este de obicei un reflex, care 
nu poate fi controlat. Cine ştie ce amintiri neplăcute ale 
copilăriei, teamă, spaimă de orice fel, inhibiții sexuale, 
pot fi cauza acestor reflexe. Cu atit mai mult, anoma- 

„liile organelor sexuale (himen rezistent, disproporţie în- 

tre organele genitale feminine şi masculine) fac ca re- 
laţiile sexuale să fie foarte dureroase, cu spasm genital 
consecutiv și apărare reflexă. 

În cazul unor deficienţe de educaţie primită în pe- 
rioada copilăriei și adolescenţei, căsătoria nu poate 
anula aceste moşteniri, mai ales atunci cînd soţul este 
lipsit de răbdare și tandreţe. El nu va reuși decit să 
mărească teama partenerei, care-i va opune și mai multă 
rezistenţă. Direct sau indirect, părinții impun copiilor 
propriile lor idei, propriile lor sisteme de gîndire și de 
judecată. În cursul vieţii, al relaţiilor lor zilnice, copiii 
învaţă ceea ce este bine și ceea ce este rău, ce este per- 
mis şi ce este interzis. N-ar fi rău ca băieţii, cînd ajung 
la maturitate, să știe că femeile sînt din natură foarte 
tandre şi că au nevoie, la rîndul lor, să fie tratate cu 
tandreţe de la început. Atunci cînd femeia este bruscată 

"de un bărbat pe care de cele mai multe ori abia îl cu- 
noaște, ea se sperie, ceea ce are o mare influenţă în 
relaţiile sexuale. 

Tulburări de ejaculare. Limitele de timp normale 
pentru producerea ejaculării (de la începutul actului 
sexual) au fost stabilite între două și douăzeci de mi- 
nute. În raport cu această durată medie, se etichetează 
ca tulburare de ejaculare fie realizarea unui timp de 
sub două minute — ejaculare precoce —, fie a unui timp 
de peste douăzeci de minute — ejaculare tardivă. 

Ejacularea precoce poale fi- constituţională, dar ur 
cele mai multe ori este dobîndită. Ea se întîlnește foarte 
frecvent la tineri, mai ales în primele luni de activitate 
sexuală, sau la o vîrstă înaintată, cînd este un semn al 
instalării climacteriului viril (andropauza, corespunzător 
menopauzei). 

Ejacularea tardivă poate fi obţinută voluntar (din do- 
rința de prelungire a raportului sexual) sau poate fi o 
consecință a repetării actului sexual. Pentru cazuri de 
ejaculare precoce sau tardivă, care nu ţin de categoriile 
amintite, este obligatorie consultarea medicului. 

Se poate naște în mod firesc întrebarea : are loc eja- 
cularea şi la femei sau nu ? 

Dacă admitem că ejacularea înseamnă evacuarea sper- 
mei, apare clar că acest fenomen nu există la femeie, 

Cu toate acestea, se produce și la femeie un lichid de 
secreție care la început are rolul de a umecta organele 
genitale în vederea realizării contactului sexual cît mai 
armonios. În timpul orgasmului, contracţiile spasmodice 
ale mușchilor perineali, bulbo-cavernoși și ischio-caver- 
noși comprimă puternic pereţii glandelor situate la in- 
trarea în vagin provocînd eliminarea lichidului de se- 
creţie, fenomen interpretat ca. ejaculare. 

Masturbația (autoerotismul sau onania) este actul 
comis de o persoană în vederea producerii orgasmului 
în afară de orice contact sexual. Ea a fost practicată 
aproape în întreaga lume în procente mai mari sau 
mai mici (în funcţie de tradiţiile și obiceiurile po- 
poarelor). După unele statistici, aproximativ 92% dintre 
bărbaţii interogaţi au recurs la grade diferite de ona- 
nism. La 2/3 din băieţi puberi masturbaţia este cauza 
primei ejaculări. Se apreciază că şi fetele recurg la 
masturbaţie în proporţie de 60—70%/0. De-a lungul vre- 
murilor, fenomenul a primit denumiri diferite, unele 

improprii. Termenul de onanie provine de la un perso- | 
naj biblic, Onan. 

Masturbaţia cuprinde o mare varietate de metode 
pentru obţinerea unor satisfacţii sexuale : excitație ma- 
nuală (frecventă la băieţi) sau excitaţii folosind alte 
mijloace (mai ales la fete și femei). La diferite popoare, 
chiar și în epoci istorice recente, au circulat dispozitive 
pentru masturbare. 

Practicarea masturbaţiei poate începe de timpuriu, de 
cele mai multe ori fiind determinată de o mîncărime 
produsă de întreţinerea neigienică a organelor genitale, 
ori de diverse tulburări, ca, de exemplu, o iritaţie pro- 
vocată de oxiuri (paraziți intestinali care pot fi găsiţi 
în regiunea anovulvară), o constipaţie cronică, o eczemă, 
leucoree (scurgeri albe), infecţii ale vezicii urinare sau 
ale uretrei. 

În toate cazurile menţionate, o igienă riguroasă, cal- 
mante ușoare seara la culcare și observarea permanentă 
a copiilor, conduc la dispariţia acestor practici. Trebuie 
de asemenea acordată o mare atenţie modului în care 
sînt supravegheați copiii şi de către cine. 

Autoerotismul este mai frecvent întîlnit la adoles- 
cenți, constituind o posibilitate de descărcare a tensiunii 
sexuale în condiţii și la o vîrstă la care relaţiile sexuale 
nu sînt posibile sau recomandabile (din considerente 
igienice, psihice, sociale). 

Persistenţa stării de tensiune sexuală favorizează apa- 
riția unor visuri erotice, producînd o erecţie urmată de 
ejaculare. Senzaţia agreabilă și mai ales curiozitatea îl 
poate determina pe adolescent să repete experienţa, 
Lipsa de cunoștințe privind organele genitale, compor-. 
tamentul sexual, necunoașterea semnificației erecţiei şi 
ejaculării şi mai ales a masturbaţiei, îl determină pe 
adolescent să recurgă la această practică. 

7 — Căsătoria şi viața conjugată 


/ La adult, onania poate apărea în lipsa partenerului 
heterosexual, în internate, lagăre, cazărmi, închisori. 

Indiferent de cauza și de condiţiile în care se produce, 
masturbaţia poate lăsa ò stare de nemulţumire, de cul- 
pabilitate, ce se poate repercuta în relaţiile cu cei din 
jur. Dar de la această stare și pînă la tragediile care se 
pun pe seama acestei practici este o cale lungă. 

Din ce în ce mai mulţi autori aderă la punctul de 
vedere potrivit căruia este o exagerare aprecierea mas- 
turbaţiei drept cauza unor grave deficienţe fizice și min- 
tale. În schimb, există un acord unanim privind nece- 
sitatea de a se imprima fiecărui individ o concepţie reală 
despre viaţa sexuală și mai ales deprinderea de a se 
autodomina. În cazul în care se observă că un tînăr 
practică autoerotismul, se impune luarea unor astfel de 
măsuri care îl vor ajuta să renunţe la el fără crearea 
unor complexe de culpabilitate generatoare de conflicte 
interioare și zbucium, ceea ce ar putea într-adevăr să 
afecteze întregul comportament și în special comporta- 
mentul sexual. 

Sînt numeroase exemple de tineri care au practicat 
cîndva onania și care nu au întîmpinat nici o piedică în 
trecerea la viața sexuală normală. Se cere deci deosebită 
prudenţă și cumpănire în modul de a discuta problema 
masturbării. Cu ameninţări, cu prezentarea unor tablouri 
care să inspire groază, tînărul nu va fi împiedicat să 
practice masturbaţia, dar va deveni un fricos, un om 
care se ascunde, căruia îi este teamă că a fost observat, 
descoperit. 

În cazul masturbaţiei, ca de altfel în toate problemele 
sexuale, intervin foarte multe elemente care nu țin toate 
de voința și puterea de luptă a individului. Factorii mo- 
rali şi sociali şi îs, special atmosfera familială joacă un 
rol deasebit de important. O stare de tensiune continuă 


între membrii unei familii poate provoca nevrozarea. 
adolescentului cu scăderea treptată a rezistenţei lui fi- 
zice și psihice, deci şi a „voinţei“. Tratamentul constă 
în a reuși să se păstreze în jurul adolescentului o atmo- 
sferă de înţelegere, de calm, evitarea tuturor factorilor 
care ar putea crea conflicte și stări epuizante pentru 
nervii acestuia. În același timp, trebuie ţinut cont de 
faptul că în majoritatea cazurilor masturbaţia este con- 
secința unor factori însumaţi, morali dar și organici, ceea 
ce obligă solicitarea sistematică a unui ajutor medical. 

Prin ce dăunează totuși masturbaţia ? În primul rînd, 
prin facilitatea cu care se realizează, comparativ cu ac- 
tul sexual normal. Excesul în această direcţie duce la 
o epuizare a rezervelor seminale, a energiei nervoase şi 
a forţelor fizice. Performanţele atinse de persoanele 
care o practică sînt din ce în ce mai slabe. Apoi, prac- 
ticarea onaniei în copilărie predispune, aşa cum arată 
numeroși specialiști, la anumite perversiuni, mai tîrziu. 

În concluzie, onania nu este dăunătoare sănătăţii fi- 
zice dacă ea este determinată de necesitatea imperioasă 
de a produce descărcarea tensiunii sexuale. De aseme- 
nea, ea nu dăunează sănătăţii morale dacă este practi- 
cată ocazional, cu conștiința clară a unui gest fără o 
semnificaţie mai deosebită. Există însă cazuri de mas- 
turbaţie care, ca și alte practici, devin periculoase prin 
exces. Incapacitatea de a preveni excesele duce inevita- 
bil în domeniul patologicului, la tulburări fizice și psi- 
hice., 

Homosexualitatea constă în atracția sexuală, mai mult 
sau mai puțin puternică, a unui bărbat către alt bărbat, 
sau a unei femei către altă femeie. Considerîndu-se că 
este vorba de o manifestare care ţine de o anumită de- 
ficiență sexuală de ordin fiziologic sau psihologic, s-a 
propus de către unii autori înlocuirea termenului de ho- 

mosexualitate prin acela de homoerotism ; alţi autori 
preferă denumirea de inversiune sexuală ; în sfîrșit, s-a 
recomandat ca fenomenul să fie desemnat prin termeni 
diferiţi : pederastie (pentru bărbaţi) și lesbianism, safism 
sau ‘tribadism (pentru femei). 

Nu este nici o îndoială că, dintre toate tulburările 
vieţii sexuale, homosexualitatea este astăzi unul din 
cele mai discutate. Termenul însuși este aplicat atît la 
practicarea actului sexual între persoane de același sex, 
cît și la proprietatea psihică în virtutea căreia o per- 
soană de un anumit sex dorește un asemenea act cu altă 
persoană de același sex. La unii indivizi se manifestă 
atît tendinţe heterosexuale, cît şi homosexuale. 

În ceea ce priveşte frecvenţa fenomenului în raport 
cu cele două sexe, deși lesbianismului i s-a acordat o 
oarecare importanţă în literatura modernă, el este mult 
mai rar decît homosexualitatea la bărbaţi (se apreciază 
că proporţia ar fi de 1:3). 

Explicaţia științifică a cauzelor care stau la originea 
acestei inversiuni nu poate fi considerată la ora actuală 
ca fiind mulțumitoare. Ea este privită ca un semn de 
nevroză profundă, consecinţă a unor traumatisme psi- 
hice, intoxicații cu alcool sau influenţe familiale. ‘S-a 
constatat astfel că lesbienele sînt femei nevrotice și in- 
stabile din punct de vedere afectiv, cu un fond endocrin 
specific în sensul unei schimbări de proporţii între can- 
tităţile de hormoni masculini și feminini secretaţi. 
Există femei care practică safismul din lipsă de bărbat 
(tip substitutiv), altele au o preferinţă netă și durabilă 
pentru relaţiile homosexuale chiar dacă au un partener 
masculin la dispoziţie (tip obsesional). 

La întrebarea de ce femæle sînt mai puţin atrase spre 
astfel de practici decit bărbaţii, s-au dat numeroase răs- 
punsuri. Unii autori afirmă că cerinţele sexuale la băr- 

baţi, în timpul pubertăţii și adolescenţei, sînt atît de 
imperioase încît ei caută un remediu. Dorinţele sexuale 
feminine sînt în general mai lesne de stăpînit. Dacă 
bărbatul, în timpul adolescenţei, are o conduită homo- 
sexuală, atunci el se acomodează din punct de vedere 
psihologic şi adesea ajunge să nu cunoască tendinţele 
heteraşexuale. 

Cînd oameni de acelaşi sex sînt izolaţi pentru o pe- 
rioadă lungă, în internate, campanii militare, prizonie- 
rat, pot apărea relații homosexuale, născute din necesi- 
tatea rezolvării nevoilor lor sexuale. Aceste obiceiuri - 
sînt, în general, pasagere și abandonate cînd individul 
. are posibilitatea să reia relaţiile normale, heterosexuale. 
Uneori însă, persoane cu caracter instabil pot păstra 
practicile homosexuale și pot renunţa definitiv la rela- 
tiile sexuale normale. De obicei, este vorba de indivizi 
numai în aparenţă normali, deoarece, de fapt, activita- 
tea lor sexuală este patologică. Din această categorie fac 
parte cei mai mulți și sînt încadraţi în marele grup al 
nevroticilor. Se pare că acești indivizi ar fi trăit încă 
din copilărie în medii cu influenţă negativă asupra dez- 
voltării lor psiho-sexuale. O proastă educaţie ar genera 
un sentiment de inferioritate, teama de eșec, teama mai 
ales de sexul opus, ceea ce îl împinge pe individ să-și 
caute un partener de același sex. Există chiar pericolul 
ca unii homosexuali să atragă copii pe care să-i dirijeze 
spre această practică sexuală. 

Din cauza pericolului de: contaminare cuprinzînd une- 
ori cercuri largi de indivizi, în numeroase state s-au luat 
măsuri menite să împiedice propagarea unor astfel de 
practici. Nu se pune problema de a-i considera pe cei în 
cauză drept criminali, dar în orice caz bolnavi pericu- 
loși. O astfel de tulburare sexuală este gravă pentru că 
nu priveşte numai un singur individ, ci raporturile 

dintre indivizi şi constituie un exemplu care ar putea 
“să se extindă. 

Din fericire, în ţara noastră homosexualitatea este de- 
parte de a atinge dimensiunile la care ea este practi- 
cată pe alte meleaguri. Este la mijloc — probabil — 
ceva din sănătatea spirituală a poporului, care gene- 
rează un puternic curent de opinie ostil acestor. tulbu- 
rări sexuale, un dezgust faţă de ceea ce este antibio- 
logic. i 


PREVENIREA SARCINII - 


În mod firesc căsătoria înseamnă întemeierea unei 
familii, iar aceasta, la rîndul ei, înseamnă apariţia co- 
piilor. De aici însă nu rezultă în chip obligatoriu că o 
căsnicie în care nu s-au născut copii ar constitui o ne- 
împlinire sau că ar exercita o influență nefavorabilă 
asupra relaţiilor afective și intime dintre soţi. 

Așa bunăoară se poate întîmpla ca unul din soţi să 
nu poată zămisli (in caz de sterilitate), să existe contra- 
indicații medicale pentru ducerea sarcinii la termen, 
sau pentru eforturile din timpul nașterii (leziuni grave 
cardiace sau renale, tuberculoză evolutivă, diabet, naş- 
teri anterioare dificile cu operaţie cezariană, anumite 
tulburări nervoase, maladii psihice transmisibile la des- 
cendenţi etc.). În multe cazuri, tinerele perechi își do- 
resc copii, unii chiar speră să aibă o familie numeroasă, 
însă dorinţa lor trebuie să fie pusă de acord cu posibi- 
lităţile femeii la un moment dat de a purta o sarcină 
pînă la termen, fără ca aceasta să dăuneze sănătăţii ei. 

Sînt situaţii în care o afecţiune tratată corect a trecut 
și femeia nu mai prezintă în principiu contraindicaţii 
pentru sarcină, dar este încă incapabilă să facă un ase- 
menea efort pînă la refacerea fizică totală. În astfel de 
cazuri, ea trebuie ferită de sarcină sau de riscurile le- 
gate de întreruperea acesteia. 

Prevenirea sarcinii (sinonime : anticoncepţia, contra- 
cepţia, controlul nașterii) preocupă cercuri foarte largi 
pe plan mondial. Alături de somităţile medicale de 
specialitate, în problema anticoncepţiei au luat atitu- 
dine juriști, economiști, filozofi și chiar conducătorii 
unor culte religioase. Anticoncepţia a devenit o metodo- 
logie fundamentată din punct de vedere ştiinţific despre 
care s-a scris necrezut de mult, iar anticoncepţionalele 
(ca substanţe, tehnici, măsuri) au atins o mare varietate, 
producţia și aplicarea lor mergînd mînă în mînă cu cer- 
cetările asupra eficacităţii lor. 

În ultimii ani au apărut diverse organizaţii naţionale 
și internaţionale avînd ca obiect de cercetare dirijarea 
conştientă a nașterilor: Federaţia internaţională de 
planificare a familiei (Londra), Asociaţia americană 
pentru planificarea familiilor, Institutul naţional al 
dezvoltării copilului şi omului (S.U.A.), Asociaţia ma- 
ternităţii conștiente (R. P. Polonă) etc. Pe lîngă diverse 
probleme legate de desfășurarea natalității sub aspect 
demografic, aceste organizaţii și-au propus luarea unor 
măsuri generale de dirijare și difuzare a mijloacelor 
anticoncepţionale. Aproape în fiecare stat există o anu- 
mită atitudine faţă de natalitate, cu măsuri și hotăriri 
specifice privind controlul nașterilor, 

Astfel difuzarea mijloacelor anticoncepţionale este 
considerată ilegală în Belgia, în anumite state din 
R. F. a Germaniei și Italia, este autorizată sub ordo- 
nanță medicală în R. F., S. Iugoslavia, Franţa, Anglia, 

R. P. Ungară, este supusă unor anumite restricţii la vîn- 
zare sau la cumpărare în Finlanda, Danemarca, U.R.S.$., 
Olanda, în sfîrşit, este complet liberă în R. S. Ceho- 
slovacă, Norvegia și Suedia. ` 

În anumite țări din Asia problema s-a pus cu totul 
sub alte aspecte, în sensul caracterului ei de urgență, 
din cauza creşterii excesive a excedentului natural al 
populației într-un continent unde se găseşte de pe acum 
concentrată mai mult de jumătate din populația glo- 
bului. O statistică a unei mari maternități din China 
relevă că 53% din femeile căsătorite nasc un copil pe 
-an şi 22%/0 doi copii în trei ani. Singura ţară din Asia 
care a reușit să facă o educaţie a cuplurilor în vederea 
utilizării anticoncepţionalelor este Japonia. 

Chiar din cele citeva date sumare prezentate aici 
apare limpede că probleme controlului nașterilor ca și 
aceea a întreruperii terapeutice a sarcinii a depășit de 
mult sfera unor tehnici și măsuri strict medicale, deve- 
nind obiectul preocupărilor multilaterale ale marii ma- 
jorităţi a statelor lumii, care vizează atit obiective ime- 
diate, cît și mai îndepărtate, în raport cu considerente 
naţionale și sociale, demografice şi economice etc. 

Este de aceea firesc ca și conducerea statului nostru, 
ţinind seama de multiplele implicaţii și marea impor- 
tanţă a problemei privită prin perspectiva istorică a 
dezvoltării și înfloririi noii orinduiri în patria noastră, 
să-i fi acordat toată atenţia adoptind măsuri organiza- 
torice și legislative menite să servească interesele ma- 
jore ale societăţii. Totodată aceste măsuri sint pătrunse 
de grija constantă pentru ocrotirea sănătăţii mamei şi 
copilului, pentru consolidarea familiei, pentru soarta 
viitoarelor generaţii. 

În cele cîteva pagini care urmează, nu vom putea 

— fireşte — să dăm o extindere prea mare anticoncep- 
ției. De la început ţinem însă să facem unele preci- 
zări : 

În primul rînd, folosirea substanţelor sau a mijloace- 
lor anticoncepționale este mult mai sănătoasă decît în- 
treruperea sarcinii, dar nu este complet lipsită de 
riscuri. Mai devreme sau mai tirziu natura se răzbună 
împotriva practicilor antifiziologice și antibiologice. 

În al doilea rînd, eficacitatea diferitelor procedee anti- 
concepţionale este în raport direct cu corectitudinea cu 
care ele sînt aplicate. Totuși, eficacitatea de 100%, ră- 
mâne mai mult un deziderat pentru o bună parte din 
contraceptive. 

În sfîrșit, anticoncepţionalele trebuie alese în funcţie 
de particularităţile anatomo-fiziologice ale femeii şi de 
preferinţele cuplului. Ca să dăm un singur exemplu 
în legătură cu contraceptivele locale, femeile cu o se- 
creţie redusă vor alege ovulele cu excipient lubrifiant, 
iar cele cu secreție mai abundentă vor folosi compri- 
matele şi creioanele cu acţiune ușor astringentă. 

Și acum să trecem la descrierea unor procedee. 

Calendarul ciclului menstrual. Cea mai mare parte 
dintre femei știu că fecundaţia nu se poate produce de- 
cît în anumite zile ale ciclului menstrual, în perioada 
de fertilitate, corespunzătoare celei de ovulaţie. Deci 
pentru determinarea acestei perioade este necesar să 
cunoastem cînd are loc ovulatia. Perioada de fertilitate 
va putea fi aflată pe baza efectuării unei medii, în func- 
ție de durata și regularitatea ciclurilor (notînd ulti- 
mele 10—12 luni). 

Se admite, în general, că ovulaţia se produce cu 14— 
16 zile înainte de menstruaţie. De exemplu, în cazul 
“unui ciclu de 28 de zile, cu prima zi a menstruației la 
10 septembrie, prima zi a menstruației următoare ar 

trebui să fie la 7—8 octombrie. Scăzînd 16 zile de la 
data de 8 octombrie, urmează că intervalul propice fe- 
cundaţiei ar fi în jurul zilei de 22 septembrie. Ţinînd 
seama de erorile posibile, precum şi de alţi factori (du- 
rata vieţii ovulului și a spermatozoizilor), ajungem la 
concluzia că perioada de fertilitate este situată între 
ziua a 10-a și a 18-a a ciclului menstrual normal, con- 
stant de 28 de zile, în cazul nostru între 18 şi 26 sep- 
tembrie. ` 

La ciclurile care variază cu cîteva zile de la lună la 
lună, procedeul de calcul porneşte de la stabilirea unui 
indice de variaţie. De exemplu, o femeie cu cicluri care 
variază între 26 și 30 de zile, are un indice de variaţie 
de 4. Presupunind că începutul ultimei menstruaţii a 
fost la 1 iunie, iar ciclul este de 26—-30 de zile, se adaugă 
maximum de durată, respectiv cifra 30, şi se obţine 
data probabilă a menstruației, 29—30 iunie. De la 
această dată se scad numai 12 zile și aflăm ultima zi a 
perioadei fertile — 18 iunie. 

Pentru ca să aflăm însă prima zi a perioadei fertile, 
la cifra de 19 zile stabilite pentru un ciclu normal adău- 
găm indicele de variaţie (4), ceea ce reprezintă un total 
de 23 de zile. Scădem această cifră de 23 din 30 (durata 
maximă a ciclului) şi obţinem cifra 7, ceea ce înseamnă 
că la 7 iunie va fi prima zi a perioadei de fertilitate, 

Rezultă că la un ciclu care variază între 26—30 zile, 
perioada de fertilitate se găseşte plasată între a 7-a şi 
a 18-a zi a unui ciclu preliminat că va dura 30 de zile. 

Trebuie să reținem însă că sub influenţa unor factori 
fizici sau psihologici neprevăzuţi, este posibilă nu nu- 
mai schimbarea datei ovulaţiei, ci chiar și a ritmului 
menstruației. Tocmai de aceea, pentru mai multă sigu- 
ranță, este recomandabilă utilizarea conjugată a mai 
multor mijloace anticoncepţionale. De exemplu, la ex- 
tremele perioadei fertile, contactul sexual riscă să fie 
fecundant, De aceea, în zilele situate înaintea și după 
această perioadă, pentru mai multă siguranţă se pot 
folosi prezervativul sau contraceptive locale. În schimb, 
zilele situate imediat după şi cele dinaintea menstrua- 
tiei oferă o securitate furnizoare de confort psihic. 

Curba termică se bazează pe același principiu ca și 
metoda calendarului, este deci de asemenea o metodă de 
evitare a fecundaţiei pe baza stabilirii zilelor de maximă 
fertilitate. 

În timpul primelor două săptămîni ale ciclului, tem- 
peratura corpului oscilează, rămînînd însă sub 370, Lia 
un moment dat însă, temperatura scade cu 2—4 zecimi 
de grad faţă de nivelul anterior, pentru ca apoi să 
crească brusc la peste 37°, menţinîndu-se astfel uşor 
ridicată (379,1—37%,3) pînă la începutul ciclului ur- 
mător, 

Trecerea de la temperatura scăzută la temperatura 
crescută marchează ovulaţia, deci momentul optim pen- 
tru fecundaţie, perioadă în care unele cupluri practică 
abstinenţa, adică elimină raporturile sexuale din exis- 
tența conjugală, în scopul evitării procreării. Sigur că 
pentru a realiza abstinenţa este necesară stăpînirea de 
sine, stăpînirea instinctelor şi dorințelor, ceea ce poate. 
fi dăunător atit din punct de vedere fiziologic, cît şi 

psihologic. Prelungirea unor astfel de relaţii poate 
duce, indiferent de intensitatea sentimentelor iniţiale 
ale cuplului, la o stare de tensiune nervoasă care poate 
provoca serioase disensiuni. 

Continența masculină este o formă de raporturi 
sexuale în care bărbatul evită voluntar să ejaculeze 
fie în scop anticoncepţional, fie din credinţa că o ast- 
fel de practică i-ar stimula vigoarea și i-ar ameliora 
starea de sănătate. 

Se pare că această metodă a fost practicată iniţial 
de membrii unei secte americane creată la mijlocul 
secolului trecut. Deoarece însă s-a constatat că în loc 
să aibă o influență pozitivă asupra organismului ea 
provoacă o seamă de neajunsuri și în afară de aceasta 
nici nu are eficacitatea dorită, metoda a fost abando- 
nată. 

Unele perechi practică actul sexual întrerupt (coitus 
interruptus) în scopul de a împiedica pătrunderea lichi- 
dului seminal în vagin în momentul ejaculării (evacua- 
rea spermei se produce la exterior, „pe cearceaf“). 

În afară de faptul că este o practică periculoasă, con- 
stituind cauza unor tulburări sexuale care uneori duc 
la impotenţă, metoda nu este nici sigură. Statisticile au 

arătat un oarecare procentaj de eşecuri, procrearea fiind 
“posibilă fie datorită întirzierii  întreruperii actului 
(chiar și cîteva picături de spermă sînt suficiente pen- 
tru a produce însămînţarea), fie datorită faptului’ că se- 
creţia uretrală a bărbatului conţine în timpul actului 
sexual, deci nu numai în momentul ejaculării, o anu- 
mită cantitate de spermatozoizi. 

Procedee anticoncepţionale mecanice. Utilizarea iri- 
gatorului și a spălăturilor vaginale, imediat după con- 
tact, este o metodă bună, fără să aibă însă o eficiență 
totală. Puțin lichid seminal conținînd spermatozoizi 
poate intra în canalul uterin încă din timpul ejaculării, 
sau poate rămîne pe pereţii vaginului, încît nici cea 
mai insistentă irigație nu poate elimina în întregime 
spermatozoizii. Pentru sporirea eficienţei acestei me- 
tode, se pot adăuga două linguriţe de acid lactic sau 
două-trei linguri de oţet la un irigator de apă caldă, cu- 
noscută. fiind acţiunea spermicidă a substanţelor acide. 
Dar și mai sigur este să se asocieze irigaţia cu alte mă- 
suri de contracepţie cum ar fi, de exemplu, folosirea 
pesariilor. 

Prezervativele pentru femei — pesariile sau căpăce- 
lele — au drept scop acoperirea colului uterin pe toată 
perioada ciclului menstrual. Au forme variate și sînt 
fabricate din materiale plastice sau din metale inoxida- 
bile. Unele tipuri de pesarii prezintă inconvenientul 
că atît la fixarea, cît şi la scoaterea lor este necesară 
prezentarea la medic. 

Cele mai larg răspîndite mijloace contraceptive din 
această categorie sînt prezervativele pentru bărbaţi. 
Pentru a fi eficace, trebuie să fie confecţionate dintr-un 
material de bună calitate, să fie bine aplicate (eventual 
unse cu o pastă anticoncepţională) şi să fie lăsat un 
spaţiu în care să se scurgă sperma. x 

Mijloace anticoncepţionale intrauterine. În ultimii 
ani a luat extindere un nou procedeu anticoncepţional 
adoptat la conferinţa internaţională de la New York 
(1964) : introducerea în canalul cervical sau în cavitatea 
uterină a unor fire de setolină, de material plastic, aur, 
argint etc. După dilataţia canalului cervical, se intro- 
duce în uter un astfel de aparat cu scopul de a împie- 
dica pătrunderea spermatozoizilor din vagin în uter. 
Astăzi se apreciază că aproximativ o jumătate de mi- 
lion de femei poartă astfel de aparate intrauterine cu 
toate că ele constituie o sursă de iritaţii permanente 
(cu riscurile inerente legate de prezenţa unui corp străin 
în uter) şi nici nu au o eficienţă sigură. ` 

Anticoncepționalele chimice sînt produse farmaceu- 
tice prezentate sub formă de creioane, ovule, com- 
primate, pudre, creme sau jeleuri preparate pe baza 
unor substanțe acide (acid boric, citric, tanic, acetic etc.) 
sau a altor substanţe de tipul sublimatului sau chininei. 

Introduse înaintea contactului sexual, ele formează 
o barieră chimică în calea invaziei spermatozoizilor, dis- 
trugînd sau scăzînd vitalitatea lor, împiedicînd astfel 
fecundarea. 

Indiferent de substanţa și de procedeul de aplicare 
utilizate, nici cu ajutorul produselor chimice nu se pot 
obţine rezultatele așteptate în totalitatea cazurilor, fie 
din cauza unor afecţiuni genitale, fie a viciilor de pozi- 
ţie ale uterului și a rupturilor de perineu (lasă să se 
scurgă substanţele în afară), fie datorită iritaţiilor chi- 
mice și reacţiilor alergice pe care le provoacă substan- 
tele respective. 

Același dezavantaj îl prezintă și utilizarea tampoane- 
lor sau a bureţilor îmbibaţi cu soluţii de chinină 1°/ 
sau acid lactic 2%0. 

Inhibiţia ovulaţiei. Inhibitorii chimici ai ovulaţiei 
(deci ai concepţiei) reprezintă în zilele noastre mijlocul 
contraceptiv fără îndoială cel mai răspîndit. 

În principiu, toţi hormonii sexuali sînt susceptibili, 
în anumite condiții, să blocheze activitatea ovariană, 
inclusiv ovulaţia. După numeroase cercetări experimen- 
tale, s-a stabilit că un astfel de rol îl joacă în special 
progestativii de sinteză. 

Actualmente se utilizează progestativi în tratament 
continuu (din ziua a 5-a pînă în ziua a 26-a a ciclului), 
progestativi asociaţi cu estrogeni în tratament ciclic sau 
progestativi în cură scurtă (din ziua a 20-a a ciclului 
pînă în ziua a 24-a). 

Indiferent de metoda aleasă, progestativii de sinteză 
dau rezultatele cele mai remarcabile, eșecurile fiind în 
majoritatea cazurilor imputabile greșelilor de adminis- 
trare (zile în care s-a uitat să se ia medicamentul sau 
nerespectarea duratei etc.). 

S-ar părea, analizind rezultatele, că o dată cu paz 
perirea progestativilor de sinteză, problema anticoncep- 
ționalelor a fost rezolvată. Cu toate acestea, ea rămîne 
încă deschisă, dat fiind efectele secundare pe care aceste 
substanţe le pot provoca. Printre ele se numără conges- 
tia mamară dureroasă, care este destul de frecventă în 
primele luni de tratament, acompaniată de dureri de 
cap, amețeli, irascibilitate. La acestea se pot adăuga 
şi alte fenomene neplăcute, cum ar fi secreţii vaginale 
abundente și tulburări digestive (greţuri, uneori vomă) 
care imită tulburările de sarcină, fenomene de mascu- 
linizare (acnee, coșuri), hipertricoză (abundență de păr 
pe corp, mustață etc.), tulburări vocale. Mai poate apă- 
rea o tendință la depresiune psihică cu scăderea dorin- 
ţei și a posibilităţilor de activitate sexuală. Alteori se 
declanșează o supraîncărcare ponderală (creşterea în 

greutate) prin stimularea apetitului și a metabolismu- 
lui, în general, și prin retenţia de apă, în special. 

În afară de tulburările hormonale și digestive, se mai 
menţionează posibilitatea tulburărilor vasculo-sanguine, 
îndeosebi tulburările în procesul de coagulare a sînge- 
lui, ceea ce favorizează apariţia tromboflebitelor. 

În plus, deoarece progestativele de sinteză nu și-au 
făcut proba timpului, nu-se cunosc efectele lor tardive 
(sînt numai zece ani de cînd au fost aplicate pentru 
prima dată). 


BOLILE VENERICE 


Un grup de boli, în privința cărora oricine are nevoie 
să fie înarmat cu cîteva cunoștințe de bază, îl formează 
bolile venerice. 

Uneori auzim că se spune : „Bolile venerice ? Ele nu 
mai constituie o problemă astăzi la noi în ţară“. 

Acest lucru este în cea mai mare parte adevărat, dacă 
se are în vedere evoluţia numărului de îmbolnăviri. Ma- 
rile transformări economice şi sociale înfăptuite în ţara 
noastră au determinat schimbări radicale și în ceea ce 
privește organizarea și îmbunătăţirea ocrotirii sănătăţii. 
Măsurile iniţiate și acţiunile întreprinse au dat bolilor 
venerice aceleași lovituri necruțătoare pe care le-au 
suferit malaria, pelagra şi celelalte plăgi dureroase ale 
trecutului. Desigur, scăderea bolilor venerice este în- 
tr-adevăr impresionantă. Dar atîta vreme cît mai sînt 
întilnite cazuri de îmbolnăvire, bolile venerice nu au 
încetat să fie © problemă. Mai mult chiar, în evoluţia lor 

pe ani se constată anumite fluctuații, scăderi ale numă- 
rului de cazuri urmate de creșterea lor. 

De vreme ce lucrurile stau așa, în vederea consoli- 
dării rezultatelor pozitive și a obţinerii unor succese și 
mai mari în viitor este necesar ca pe lingă activitatea 
instituţiilor specializate fiecare tînăr să știe ce are de 
făcut pentru a nu se îmbolnăvi sau — dacă i s-a întîm- 
plat să se îmbolnăvească — să nu transmită mai departe 
boala. 

Lucrul acesta este cu atit mai necesar cu cît ignoranţa 
şi prejudecățile în legătură cu bolile venerice prezintă 
încă și astăzi uneori aspecte de-a dreptul surprinzătoare. 
Astfel unii oameni socotesc că a te prezenta la medic 
pentru o boală venerică reprezintă ceva de care trebuie 
să te rușinezi. Oricît pare de. ciudat, dar aceștia consi- 
deră că îmbolnăvirea vreunui alt organ — să zicem a 
urechii sau a ficatului — poate fi mărturisită, pe cîtă 
vreme suferința altei părţi a corpului reprezintă o aşa- 
zisă „boală rușinoasă“. Ei încearcă să se trateze pe as- 
cuns sau prin diferite mijloace empirice. Pe de altă parte, 
se mai pot auzi afirmaţii din partea unor tineri precum 
că a contracta o boală venerică este un titlu de mîndrie 
cu care merită să te lauzi. „Cine n-a avut măcar o ble- 
noragie, susțin ei, nu merită să fie numit bărbat“. 

Ignoranţa care mai persistă în acest domeniu a dus la 
tendinţe de subapreciere a gravităţii bolilor venerice, 
cu atît mai mult cu cît la prima vedere ele par într-ade- 
văr boli ușoare. În realitate însă, acestea sînt afecţiuni 
care trebuie privite cu toată seriozitatea, tratate corect 
şi la timp pină la deplina vindecare confirmată de me- 
dic. Dacă se întîrzie cu începerea tratamentului lor sau 
sînt neglijate pe parcurs, bolile venerice pot avea o evo- 
luţie severă, uneori asociindu-se cu complicaţii grave. 

Să vedem, pe scurt, care sînt aceste boli, cum evolu- 
ează şi în ce fel se manifestă ele. 

Sifilisul ! este o boală infecțioasă cauzată de pătrun- 
derea în organism a unui microb în formă de spirală, 
ca un mic sfredel, denumit Spirocheta pallida sau Tre- 
ponema pallidum. 

Spirocheta pătrunde prin piele, mai ales cea a orga- 
nelor genitale și prin acele membrane subţiri și umede, 
care căptuşesc unele organe ale corpului şi se numesc 
mucoase : de pildă mucoasa organelor genitale, mucoasa 
gurii și altele. În rănile sau ulceraţiile omului bolnav de 
sifilis şi în secreția pe care aceste leziuni o produc, se 
află un mare număr de spirochete. Spirochetele trec de 
la bolnav la cei sănătoși, de obicei cu prilejul contacte- 
lor sexuale (contagiune directă). Tot datorită contactu- 
lui direct între bolnav şi persoana sănătoasă, contami- 
narea se mai poate face prin sărut, dacă bolnavul are 
leziuni sifilitice bucale. Mult mai rare sînt cazurile de 
contaminare prin alăptare, dacă o femeie bolnavă pune 
la sîn un copil sănătos sau, invers, dacă un copil cu sifi- 
lis congenital (avînd leziuni în cavitatea bucală) este 
alăptat de o femeie sănătoasă. În sfîrşit, în mod excep- 
tional contaminarea se poate face indirect, prin inter- 
mediul obiectelor infectate folosite în comun de bolnav 
și persoane sănătoase : pahar, perie de dinţi, prosop, 
brici, lame de ras etc. (eontagiune indirectă). 

În evoluţia sifilisului netratat se disting trei perioade : 
primară, secundară și terţiară. 


1 Informaţii suplimentare despre această boală pot fi găsite 
în lucrările : „Epidemiile de-a lungul timpurilor“ de Gh. Bră- 
tescu și M. Lucian, Bucureşti, 1967. „istoria unui flagel-Sifili- 
sul“ de I. A. Barasch, Bucureşti, 1968, editate de Cotta, C.S. şi 
Editura Ştiinţifică, 

În perioada primară, spirocheta rămîne cantonată la 
locul infecţiei și în general nu-l alarmează pe cel care 
s-a îmbolnăvit, mai ales dacă este neprevenit. 

După aproximativ trei săptămîni, la locul de pătrun- 
dere a spirochetei apare o rană superficială, nedure- 
roasă, de formă de obicei rotundă, cu contur regulat, 
conţinut zemos și pereţi duri. Ea se numește sifilom sau 
șancru sifilitic, uneori şancru tare (dacă o strîngem în- 
tre degete o simţim tare ca o bucată de carton). 

În legătură cu acest interval este necesar să facem o 
precizare deosebit de importantă: durata incubaţiei 
(timpul scurs de la contactul infectant și pînă la apari- 
ţia primului semn de boală, adică aproximativ trei săp- 
tămiîni, cu variaţii de cîteva zile în plus sau în minus) 
trebuie bine memorată, și iată de ce. Dacă după numai 
cîteva zile de la contactul bănuit contagios apare o le- 
ziune în sfera genitală, de regulă ea nu este de natură 
sifilitică. Cu toate acestea, tocmai pentru că formele de 
manifestare ale sifilisului primar sînt atît de variate, 
cuvîntul hotăritor aparţine medicului. De asemenea, 
nu există motiv de liniștire chiar dacă leziunea amintită 
apare mai tîrziu de trei săptămîni, deoarece şi în acest 
caz ar putea fi vorba de sifilis. 

Șancrul sifilitic este întotdeauna asociat cu prinderea 
ganglionilor limfatici din vecinătate, care cresc în volum 
pînă la dimensiunile unei alune sau cireşe. Șancrul lo- 
calizat în regiunea genitală este însoţit de mărirea gan- 
glionilor de la plica dintre abdomen și coapsă, așa-nu- 
miţii ganglioni inghinali, în timp ce acela al regiunii 
bucale se asociază cu mărirea ganglionilor submaxi- 
lari etc. 

După o lună și jumătate pînă la două luni de la apa- 
riţie, șancrul se cicatrizează chiar și fără tratament. Gan- 
glionii se reduc aproape la dimensiunile lor inițiale. S-ar 

părea că totul a reintrat în normal și totuși ni este așa. 
Vindecarea de la sine a șancrului nu înseamnă cîtuși de 
puţin și vindecarea bolii. Dar nu numai atît. Ea ascunde 
un pericol serios, putind să ne inducă în eroare cu pri- 
vire la evoluţia ulterioară a bolii. Într-adevăr, să presu- 
punem că la un moment dat, după terminarea perioadei 
de incubație, apare în regiunea genitală un șancru sì- 
filitic discret. Renunţarea în acest caz.la ajutorul medi- 
cului și aplicarea unor tratamente improvizate (spălă- 
turi cu apă oxigenată, acid boric, alcool, luarea de 
sulfamide etc.) îi pot face pe cei în cauză să atribuie ac- 
țiunii „medicamentelor“ folosite ceea ce de fapt nu este 
altceva decît un moment obișnuit în evoluţia sifilisului. 
Acesta însă, nefiind tratat în mod corespunzător, își ur- 
mează evoluţia, trecînd la faza secundară, caracterizată 
prin apariţia rozeolei (erupție sub forma unor pete de 
culoare roşie-ștearsă) frecvent pe piept, spate, abdomen, 
mai rar pe alte regiuni ale corpului, şi a plăgilor mucoase 
(plăgi roşietice sau alb-lăptoase), localizate la organele 
genitale, pe gingii, limbă, în gît şi nas. Secreţia lor con- 
ține spirochete în cantităţi foarte mari, fiind de aceea 
extrem de molipsitoare. 

Dacă am zăbovit ceva mai mult la aceste detalii, am 
făcut-o pentru motivul că foarte mulţi dintre cei care 
se prezintă la consult cu un sifilis avansat se fac vinovaţi 
de faptul că şi-au neglijat cu ani în urmă boala sau au 
aplicat un „tratament“ din proprie iniţiativă, ceea ce 
este același lucru. Deoarece în astfel de cazuri între mo- 
mentul îmbolnăvirii şi al depistării bolii (pe baza anali- 
zei sîngelui, a descoperirii unei aortite sifilitice sau a 
unei leziuni nervoase) s-au scurs cîțiva ani, împrejură- 
rile contaminării nu mai pot fi stabilite cu precizie. 

Dacă boala este lăsată să înainteze, microbul pătrunde 
în sînge, se răspindește în tot corpul și poate produce 


116 


- 


] 


leziuni în orice organ. Aceste leziuni caracterizează mai 
întîi perioada secundară, la cîteva luni de la îmbolnă- 
vire, și mai tirziu perioada terţiară, cind leziunile îm- 
bracă un caracter de mare gravitate prin distrugerile pe 
care le provoacă la nivelul unor organe vitale și în spe- 
cial prin prinderea sistemului nervos central. 

Trebuie să insistăm în mod deosebit asupra următoru- 
lui aspect : ca şi leziunile din perioada primară, și cele 
din perioada secundară se închid de la sine, chiar în lipsa 
oricărui tratament, astfel că pînă la apariţia fenomenelor 
grave din perioada terțiară poate trece un timp lung, 
uneori de zece ani şi mai mult, timp în care boala ră- 
mîne ascunsă, fără a se trăda prin vreo tulburare sau 
suferinţă. În tot acest interval un singur mijloc permite 
să fie descoperită existența bolii și anume analiza sîn- 
gelui. 

Înseamnă că persoane, bucurîndu-se de o înfloritoare 
stare de sănătate (aparent), pot constitui surse active de 
contagiune, cu atit mai mult cu cît leziunile sifilitice 
sînt nedureroase şi în majoritatea lor discrete. 

Mai trebuie să amintim că femeia gravidă, bolnavă de 
sifilis, transmite boala fătului care se va naşte — dacă 
nu va muri înainte de naștere — bolnav de sifilis con- 
genital. Astăzi la noi în țară toate femeile gravide sînt 
examinate atent, li se fac analizele pentru descoperirea 
bolii şi dacă sînt găsite bolnave, sînt imediat supuse unui 
tratament energic care este eficace atît pentru ea, cît și 
pentru copil. Datorită acestor măsuri, sifilisul congeni- 
tal aproape că a dispărut din ţara noastră, 

Așadar, sifilisul este o infecţie gravă. Din fericire, 
mijloacele moderne de tratament, bazate în primul rînd 
pe utilizarea penicilinei care are o mare eficacitate, asi 
gură vindecarea deplină a bolii, dacă sînt aplicate la 

timp și dacă bolnavul urmează fără nici un fel de aba- 
teri prescripţiile medicului. 


Blenoragia sau gonoreea este de asemenea-o infecţie 
cauzată de pătrunderea în organism a unor microbi, nu- 


miţi gonococi. Contaminarea se face în aproape toate 
cazurile prin contact sexual (contaminare directă). 

Această boală este și ea la început localizată la orsa- 
nul infectat, 

Astfel la bărbat este mai întîi inflamată uretra, dar 
mai tîrziu, dacă boala rămîne netratată sau este insufi- 
cient tratată, infecția poate trece la prostată, la testicul 
și epididim, la vezica urinară și chiar mai departe, la 
articulaţii și alte organe. 

La femeie, gonococul provoacă mai întii o inflamație 
trecătoare a vaginului și uretrei, apoi trece la organele 
interne — uterul și anexele, dînd inflamații cronice, de 
lungă durată, în general greu de tratat. În formele avan- 
sate, procesul cuprinde și peritoneul, producîndu-se așa- 
numita pelviperitonită. De asemenea, și la femei sînt 
posibile aceleași complicaţii la distanţă ca și la bărbaţi, 
prin afectarea articulaţiilor sau a altor organe. 

În ceea ce priveşte evoluţia bolii, la bărbaţi după 3—7 
zile de la contactul infectant apare o scurgere din cana- 
Tul uretral, la început albicioasă, pe urmă galben-ver- 
zuie, însoţită de usturimi și dureri puternice. La femeie 
îmbolnăvirea nu provoacă tulburări la fel de supără- 
toare, din care cauză primejdia ca ea să scape neobservată 
este mai mare. Tratamentul nu poate, astfel, fi început 
din timp, într-o fază incipientă, ci doar mai tîrziu, abia 
atunci cînd se manifestă semnele inflamaţiei localizate 
la organele genitale interne. 

Foarte important de reţinut este și faptul că gonoco- 
cul are o deosebită afinitate pentru mucoasa conjuncti- 
vală (la ochi). Dacă gravida suferă de gonoree, fie chiar 

şi într-o formă latentă, este mai mult ca sigur că nou- 
născutul se va contamina, prin simpla trecere de-a lun- 
gul canalului vaginal. Oftalmia purulentă (gonococică) 
este o boală foarte grea. Cu decenii în urmă, un procent 
însemnat dintre nevăzători erau victime ale oftalmiei 
purulente dobîndite la naștere. Scăderea marcată a con- 
taminărilor prin blenoragie, controalele atente ce se fac 
gravidelor, precum și măsura care a intrat în uzul tutu- 
ror maternităţilor de a se picura nou-născuţilor soluţii 
dezinfectante în ochi, a făcut ca această afecţiune să dis- 
pară. Riscul există însă și măsurile preventive își au 
rostul lor. Tot atît de expuşi ca și nou-născuţii sînt și 
bolnavii adulţi. Aceștia se autoinfectează, ducînd miîi- 
nile nespălate la ochi. i i 

Irichomoniaza urogenitală a fost inclusă recent în 
rîndul bolilor venerice. Această afecţiune, datorită para- 
zitului microscopic Trichomonas vaginalis, determină la 
femeie o scurgere galbenă-verzuie, uneori foarte abun- 
dentă. La bărbat, manifestările sînt mult mai discrete. 
Boala nu prezintă o gravitate mai deosebită, dar este 
foarte răspîndită, foarte contagioasă și foarte „plictisi- 
toare“. Unele femei care nu au ştiut- să se trateze, au 
ajuns să facă o adevărată tensiune nervoasă din cauza 
scurgerilor și iritațiilor permanente. În astfel de cazuri, 
apetitul sexual este în scădere. Trichomoniaza este so- 
cotită o boală venerică pentru motivul că în marea ma- 
joritate a cazurilor se transmite prin raport sexual. Din 
fericire, anumite medicamente cum sînt preparatul fran- 
cez Flagyl și preparatul românesc Metronidazol sînt 
foarte eficace, cu condiţia ca ambii parteneri să se tra- 
teze concomitent, chiar dacă bărbatul este aparent sănă- 
tos. În nici un caz nu se va începe tratamentul pentru o 
scurgere vaginală dacă analiza medicală n-a pus în evi- 
dență parazitul. 

După această suceintă descriere a bolilor venerice, cre- 
dem că ar fi util să ne oprim asupra cîtorva cunoştinţe 
despre ele, care au valoare practică pentru apărarea 
sănătăţii. În această ordine de idei, sînt cîteva noţiuni 
de bază pe care orice tînăr are interesul să le ţină minte 
cît mai bine : 

1. Orice modificare, orice tulburare, orice leziune cit 
de redusă şi aparent neînsemnată în sfera aparatului ge- 
nital trebuie numaidecît arătată medicului, fără nici o 
reţinere și fără cea mai mică întirziere. 

2, Nu totdeauna semnele de început ale unei boli ve- 
nerice sînt absolut tipice, așa cum serie la carte. De 
aceea, subliniem necesitatea ca la apariţia oricărui semn 
care amintește manifestările descrise sau chiar dacă nu 
există decît suspiciunea contaminării posibile, să fie con-; 
sultat fără întîrziere medicul. 

3. Cine suferă de o afecţiune oarecare, este oarecum 
liber să hotărască data prezentării la medic și a începerii 
tratamentului. Cine suferă de o boală venerică este obli- 
gat prin lege să se trateze din momentul în care boala a 
fost descoperită. Motiv u acestei obligativităţi este lesne 
de înţeles dacă ţinem seama de marea contagiozitate a 
bolilor venerice, deci de pericolul pe care-l reprezintă 
bolnavul pentru cei din jurul lui. Tratamentul este în 
întregime gratuit pentru oricine și se aplică în unităţile 
medicale de specialitate potrivit cu cele mai noi desco- 
periri ale medicinii moderne. În caz de sifilis florid, cum 
se spune cînd bolnavul prezintă leziuni deschise, este 
obligatorie internarea în spital pînă la închiderea leziu- 
nilor. 

4. La apariţia unui caz nou de boală venerică, o dată 
cu începerea tratamentului, se mai îndeplinește o mă- 
sură medicală de cea mai mare importanţă și anume se 
face o anchetă epidemiologică. Cel care s-a îmbolnăvit 

este obligat să declare de unde a luat boala sau de unde 
bănuiește că a luat-o. Aici se întîmplă medicilor să se 
lovească de anumite greutăţi. Unele persoane, dintr-un 
sentiment de aşa-zis „cavalerism“ foarte greșit înţeles, 
încearcă să ascundă sursa de unde s-au infectat. O ast- 
fel de atitudine este condamnabilă. Persoana care a 
transmis boala, rămasă necunoscută, o va transmite la 
fel şi altora. Deci cine tăinuiește sursa de infecţie, pe 
lîngă că încalcă legea, face un rău incomensurabi] colec- » 
tivităţii. 

5. Încă o precizare peste care se poate trece repede 
pentru că nu necesită comentarii. Oricine transmite alt- 
cuiva o boală venerică în mod conștient, comite oue 
tul de contaminare“ pedepsit de lege. i 

6. Cîteva cuvinte despre importanţa depistării în masă 
a sifilisului. Pe lîngă valoarea în urmărirea eficienţei 
tratamentului, analiza Wassermann şi celelalte reacţii 
serologice similare sînt foarte utile în descoperirea bolii 
latente. Evitarea acestor analize nu este prin nimic jus- 
tificată, deoarece nu reclamă din partea celor în cauză 
decît o simplă înţepătură prin care se extrag cîţiva cen- 
timetri cubi de sînge (cantitate minimă faţă de volumul 
total al sîngelui din corp). Beneficiul este însă enorm 
și compensează din plin micile „neajunsuri“. 

7, În sfîrșit, ce este de făcut pentru a preveni contrac- 
tarea unei boli venerice ? : 

Desigur, este foarte utilă aplicarea unor măsuri igie- 
nice elementare, cu ajutorul apei și al săpunului, imediat 
după contactul sexual. Și mai utilă este aplicarea unui 
anumit tratament dezinfectant. Și prezervativul dă bune 
rezultate în prevenirea bolilor venerice. 

Cel mai sigur mijloc de apărare este însă evitarea con- 
tactelor sexuale cu persoane bolnave sau, mai bine zis, 
cu persoane eare ar putea fi bolnave. Cum pot fi recu- 

noscute aceste persoane:? De cele mai multe ori după 
modul de comportare în viață. Cei ce sînt dispuși să 
stabilească legături la întîmplare, să aibă contact sexual 
cu persoane puţin cunoscute sau chiar necunoscute, vor 
avea mai multe șanse de a se îmbolnăvi. O dată îmbol- 
năviţi, ei au posibilități multiple să transmită boala, să 
devină focare de îmbolnăvire şi să-și ruineze sănătatea 
dacă nu se tratează la timp. In felul acesta, un număr 
de fapt nu prea mare de astfel de persoane pot să men- 
țină în continuare lanţul răspîndirii bolilor venerice. 
lată deci un aspect al avantajelor reale şi practice pen- 
tru sănătate pe care le aduc prevederea și comportarea, 
morală în viaţa socială, în relaţiile dintre sexe. S-ar mai 
putea adăuga că o comportare morală corespunzătoare 
se împletește organic cu adoptarea unei atitudini hotă- 
rite în fața greselilor și abaterilor de la o viaţă morală 
şi sănătoasă pe care le comit alţii din jurul nostru, 

Ajunși la capătul succintei noastre incursiuni într-un 
domeniu atît de vast, cu atît de multe implicaţii perso- 
nale și interpersonale cum este acela al vieţii sexuale a 
omului, ni se pare important să facem unele precizări. 

Înainte de toate, trebuie să subliniem încă o dată că 
nu ne-am propus, și în cadrul limitat al lucrării de faţă 
nici nu ne puteam propune, trecerea în revistă a tuturor 
aspectelor importante legate de tema care formează 
obiectul acestei lucrări, Tot datorită spaţiului restrîns, 
unele probleme nu au putut fi decît enunțate, 'altele 

amintite doar în treacăt, detaliile fiind — în general — 
cu bună știință omise. 

În al doilea rînd, socotim că nu este de prisos să repe- 
tăm din nou că prin faptele prezentate, fenomenele de- 
scrise, recomandările formulate, nu am avut nicidecum 
intenţia de a da reţete cititorilor. Într-o sferă cum este 
aceea a sexualităţii, unde caracteristicile temperamen- 
tale, tipologice, psihice etc., precum și influența obiceiu= 
rilor, a educaţiei, a experienţei, a mediului social în ge- 
neral, determină o atît de mare diferenţiere individuală, 
o asemenea încercare nu numai că ar fi extrem de difi- 
cilă, dar ar fi în cea mai mare parte și lipsită de sens, 
Credem că este mult mai potrivit ca cititorul, confrun- 
tînd informaţiile obţinute cu propriile sale cunoştinţe 
și experienţă de viaţă, să reţină ceea ce îi poate fi de 
un real folos, să tragă singur anumite concluzii. 

În sfîrșit, în strînsă legătură cu cele spuse mai sus 
considerăm foarte important de reţinut că la fel ca în 
alte domenii, cunoștințele privind sexualitatea nu repre- 
zintă un scop în sine. Referindu-se la manifestări ce ţin 
de aspectele cele mai intime ale vieţii, ele nu sînt desti- 
nate dezbaterilor pe care anumite persoane, mai cu seamă 
din rîndurile tinerilor, le folosesc ca prilej de afișare a 
unei închipuite „erudiţii“. Cunoștinţele amintite își vor 
dovedi utilitatea numai în cazul în care vor servi la re- 
levarea a ceea ce este specific omenesc în activitatea 
noastră sexuală, în comportamentul nostru sexual, și vor 
contribui la înţelegerea și acceptarea conştientă a marii 
răspunderi generată de această activitate, atît faţă de 
propria noastră persoană, cît și față de colectivitatea 
umană din care facem parte. 

După cum noi nu putem concepe astăzi relaţiile se- 
xuale în afara sentimentelor specifice lor, lipsite de te- 
melta trainică și durabilă a legăturilor sufletești, a afini- 

tăților spirituale și a respectului reciproc, tot astfel nici 
cunoștințele dobindite nu-și vor putea demonstra din 
plin eficacitatea decît integrate fiind în efortul multi- 
lateral al fiecăruia dintre noi de a-și perfecționa neînce- 
tat personalitatea în numele demnităţii umane şi al înal- 
telor principii etice ce însuflețesc pe constructorii orîn- 
duirii sociale noi, superioare în patria noastră. 


Dă 


CUPRINSUL 


+ Cuvint înainte 


Puţină anatomie și fiziologie 
Comportamentul sexual 
Relaţiile sexuale 

Există anumite norme ? 
Căsătoria şi celibatul 
Sexualitatea şi sarcina 
Frigiditatea 

Impotenţa 

Tulburări şi aberaţii sexuale 
Prevenirea sarcinii 

Bolile venerice 


în loc de încheiere 

